
Capitolul 1 


Mai mult de un minut, Susan Reed crezu că visează. 

Închise ochii pe jumătate, observând silueta aflată contra 
luminii, la douăzeci de metri deasupra ei. O siluetă cu umeri 
largi și cu niște picioare care nu se mai sfârșeau. 

Susan își spuse că balansul pe orizontală, la capătul unei corzi, 
îi deforma perspectiva. Dar bărbatul părea într-adevăr foarte înalt. 

„Cu siguranță, nu găsește haine pe măsura lui în comerț“, 
se gândi ea. 

O pală de vânt, scurtă și brutală, o lipi de munte. 

Avu impresia că-și pierde respiraţia. Viaţa ei depindea de 
soliditatea pitonului care ţinea coarda. În loc să ia în consi- 
deraţie urmările catastrofale ale unei căzături, se întreba dacă 
salvatorul său se îmbrăca lesne cu confecţii de-a gata! 

În realitate, nu se simtea deloc în pericol. Stânca era solidă, 
coarda nouă și ea însăși înfipsese pitonul. După alunecarea sa, 
depășind primul moment de ameţeală, începuse să-și facă 
planuri pentru a ieși singură din situaţia neplăcută. Dar fără 
îndoială, cineva o observase și-i venea în ajutor. 

Necunoscutul nu știa că, fiind o alpinistă experimentată, 
Susan se aflase deseori în situaţii mai periculoase. Așadar, 
tot ce observase aplecându-se, fusese o tânără femeie 
roșcată, echipată în trening și care oscila ca o pendulă de-a 
lungul unui perete evaluat printre ascensiunile cele mai 
dificile. 

Vântul se domoli. Susan prinse coarda și se îndepărtă cu 
o mișcare din șolduri, fericită să-și găsească poziţia verti- 
cală. Apoi aşteptă ajutorul care i se dădea cu atâta 
amabilitate. 

De la sosirea sa în Elveţia, evitase orice relaţie cu membrii 
cluburilor. Din conversații auzite ici și colo, înţelesese că în 
Europa, oamenii muntelui nu le recunoșteau femeilor calități 
reale de alpiniști. Le considerau timide, indisciplinate, incapa- 
bile de un efort susținut. Era inutil să-i contrazici. Îţi vor 
răspunde că excepţia confirmă regula. 

Susan învățase escaladarea cu tatăl său în canioane și în 
munţii din Wyoming. Acolo, concetățenii săi recunoșteau, în 
cazul unor aptitudini asemănătoare, aceeași competenţă atât 
bărbaţilor cât și femeilor. 

Primul său an în Elveţia o şocase. Pentru a fi egală cu un 
băiat, o fată trebuia să-l depășească, să-și asume riscuri, să 
meargă mereu mai sus și pe drumuri din ce în ce mai dificile... 

— Sunteţi solid asigurată? 

Vocea căzu asupra ei cu autoritate, amplificată de ecou. 

Se agăţă cu putere de coardă. 

— Sunt gata, urlă ea. Cum aveţi de gând să mă ridicaţi? 

Își încrucișă două degete în minte. Dacă bărbatul era un 
alpinist amator, risca trăgând-o s-o facă să salte pe coasta stân- 
coasă. Atunci, timp de o săptămână, va fi obligată să le ofere 
elevelor sale un chip învineţit și zgâriat. 

— Unde vă este căciulița? strigă vocea. 

Urechile îi erau îngheţate. Căciulița căzuse probabil o dată 
cu ea. 

Aruncându-și capul spre spate, întrebă din nou: 

— Sunteţi sigur că mă puteţi ridica până la cornișă? 

Nici un răspuns. Îi acorda necunoscutului două minute. 
Dacă la capătul acestui interval de timp nu simţea nici o 
tracțiune pe coardă, se va descurca singură. Va fi mai dificil, 
dar mai puţin periculos decât să fie zgâlțâită de un amator. 

Coarda se mișcă. Susan își tinu respirația. Întelese că o ridica 
prin smucituri. Tractiunea era controlată cu atâta îndemânare 
încât abia oscila. 

Scoase un oftat de ușurare. Liniștită, lăsă curs liber 
gândurilor sale. 

De trei ani de când se instalase la Brentz, în inima 
Oberlandului, nu înfruntase dificultăţi serioase în cursele sale 
montane. În schimb, îi trebuise mult curaj și încăpățânare 
pentru a-și realiza visul: să înfiinţeze o școală feminină de 
ascensiune pe perete stâncos. Şcoala mergea atât de bine, 
încât compatrioate ale ei veneau chiar din California pentru a 
se antrena aici. 

Susan găsise în fine o liniște favorabilă. Era mult timp de 
când în Wyomingul său natal, discuta fără încetare cu Dan 
despre ce putea face sau nu o femeie. Dan venera trei idoli: 
liniştea, respectabilitatea și siguranţa. Nu admitea să-și condi- 
menteze viața cu cel mai mic risc. Așadar, condamna gusturile 
soției sale pentru ascensiuni periculoase. 

Alungă amintirea lui Dan. Căsătoria lor se terminase de 
mult timp. Ruptura o rănise profund, dar întorsese această 
pagină. Nu servea la nimic să și-o amintească. Doar viitorul 
conta. 

Înălță capul. Se apropia încet dar sigur de cornișă. Un 
frison de plăcere o străbătu când se concentră asupra 
mișcărilor dificil de executat pentru a prinde piatra și a se 
ridica în mâini la momentul potrivit. Să învingă dificultăţile 
era o fericire pentru ea. Niciodată o poveste sentimentală nu-i 
procurase o asemenea senzaţie de implinire. Alpinismul 
devenise cu adevărat raţiunea sa de a exista. 

Observă marginea platformei și ridică o mână pentru a se 
agăța de ea. 


Kok k 


De aproape, bărbatul era mai impresionant decât îl zărise 
de la douăzeci de metri deasupra ei. În plus, era de o fru- 
musete sfidătoare și degaja un magnetism aproape animalic. 

Îndată ce fu alături de el, Susan resimti o impresie ciudată. 
Se imagină goală, în brațele sale, strânsă la pieptul său 
puternic... 

Se înroși. Ce gând curios! Nici măcar nu cunoștea numele 
salvatorului său. Desigur, de la ruptura cu Dan n-o sărutase 
nici un bărbat. Dar acesta nu era un motiv pentru a-și lăsa 
mintea s-o ia razna în fantasme impudice cu primul venit. 

Tuși uşor, sperând că el nu-i remarcase încurcătura. 

— Mă numesc Susan Reed, spuse ea cu o voce pe care ar fi 
vrut-o mai sigură. 

— Jack Cameron. 

El îi strânse energic mâna. 

Susan simţi atunci o asemenea mândrie încât nu-și putu 
reţine un zâmbet. Bărbatul pe care-l avea în faţă nu era un 
oarecare. Numele său era la fel de cunoscut în mijlocul 
alpiniștilor ca cel al lui Einstein printre matematicieni. 

Condusese expediţii în Himalaia și în Anzii Cordilieri, 
cucerise culmi celebre, de neînvins, scrisese cărți... 

Sau poate nu era același Cameron? 

Işi alungă îndoiala. Cu siguranţă, muntele era regatul aces- 
tui atlet de circa patruzeci de ani care se mişca pe cornișa 
îngustă cu ușurința unei capre negre. Frumuseţea și agilitatea 
sa o fascinară pe Susan. 

Pentru a scăpa de această contemplare periculoasă, își 
dădu jos din spate rucsacul care-i tăiase umerii. Apoi scotoci 
înăuntru pentru a găsi o nouă căciuliță. Era mai inteligent 
decât să privească insistent acest personaj pe cât de celebru, 
pe atât de seducător. 

In timp ce-și îndesa o căciuliță de lână verde peste urechi, 
Susan spuse: 

— Vă mulțumesc pentru ajutor. Dar dacă vreţi să vă 
continuaţi ascensiunea, nu vă preocupaţi de mine. Sunt în 
stare să cobor prin mijloace proprii. 

Cum el nu răspunsea, ea îl privi din nou. Și din nou primi 
șocul unor ochi negri și strălucitori. Avea un chip puţin banal, 
cu trăsături puternice, tăbăcite de soare. Părul des, de 
culoarea grâului copt, tuns cum dădea Dumnezeu, se revărsa 
peste o frunte lată. Maxilarul pătrat, gura voluntară, nasul cu 
o linie bine desenată arătau o forță fără slăbiciune. Ochii erau 
atât de negri încât irisul se confunda cu pupila. 

— Să coborâţi singură? o ironiză Jack Cameron. Este o 
ispravă pe care nu vă sfătuiesc s-o faceţi. 

Atinsă în orgoliul său, Susan trebuia să răspundă că avea la activ 
un palmares de ascensiuni cu care puţini alpiniști se puteau lăuda. 

Riposta îi rămase în gât. Se afla în faţa unuia dintre cei mai 
eminenti căţărători ai secolului. Alături de performanţele pe 
care le realizase el, propriile performanţe i se părură foarte 
modeste. 

Dar cum nu admitea să-i fie pusă la îndoială competenţa, protestă: 

— Am urcat și am coborât acest perete de peste douăzeci de ori. 

— Singură? 

— Da. Este un excelent exerciţiu de antrenament. 

— Vă consarcaţi unor exerciţii de antrenament? 

— Ţin să mă mentin în formă. În Statele Unive aveam obi- 
ceiul să fac drumuri lungi pe munte. Aici, în Elveţia, școala 
mea îmi ocupă tot timpul. 

Fl o privea cu atentie, frecându-și bărbia. Expresia era atât de 
neîncrezătoare încât Susan preciză cu un pic de agresivitate. 

— Acum doi ani am urcat pe Cervin. 

Un zâmbet rapid lumină trăsăturile lui Cameron. Ea 
observă că avea dinţi strălucitori. Dar foarte repede, ochii lui 
negri își regăsiră sclipirea dură. 

— Pe Cervin? Adevărat? 

Își imaginase oare că-l minţise numai pentru a-l impre- 
siona? 

Era greu să-și dea seama. 

— Şi bineînţeles, continuă el, sunteţi o obișnuită a 
drumurilor de una singură. 

Tonul devenise sarcastic și dojenitor. 

Ea clipi din ochi. Avea un fel de a o măsura din cap până-n 
picioare, care o irita în cel mai înalt grad. Dintr-o dată, dori să 
fie departe de acest bărbat cu siguranță fascinant, dar prea 
arogant. O neliniștea și o deruta în așa măsură încât își pier- 
duse spontaneitatea de a replica. Se gândi la cabana sa din sat 
și avu o dorinţă nebună să se întoarcă acolo. 

— Vă mulţumesc pentru ajutor, domnule Cameron. Regret 
că v-am întrerupt plimbarea. În definitiv, Brentz nu este un 
oraș mare. Poate ne vom întâlni în împrejurări mai puţin 
periculoase... 

În timp ce vorbea, își aranjă din nou pe umeri curelele rucsacului. 

— Ce vreți să faceţi? 

— V-am spus: cobor. 

— N-aveti într-adevăr nici o noțiune despre pericol, remarcă 
el cu o voce tăioasă. Am scris numeroase articole despre 
imprudenţele amatorilor. Se pare că nu le-aţi citit. Aţi acţionat 
în mod iresponsabil, fără să vă gândiţi că cineva îşi putea risca 
viața încercând să vă vină în ajutor. 

Aerul lui de superioritate o înfurie. Îi vorbea ca unei copile. 
Și ea detesta aerul ăsta protector. Cei doi ani ai săi cu Dan o 
făcuseră alergică la sfaturi și mai ales la cele care se refereau la 
securitate. Nu-și asumase niciodată riscuri inutile, nici pentru 
ea, nici pentru alții. 

Respiră adânc pentru a încerca să-și recapete calmul. 
Efortul făcut o făcu să simtă o durere în plămâni. Se strâmbă 
și răspunse, arţăgoasă: 

— Eu n-am experiența dumneavoastră. Cu toate acestea, mă 
simt destul de sigură pe mine pentru a face în sens invers dru- 
mul parcurs. Pitoanele mele sunt solide și sunt expertă în arta 
de a controla coborârea înfășurând coarda în jurul unui picior 
sau al unui cot. Nu sunt un cățărător de duminică. 

— Eu și mai puţin, îi replică el tăios. Așa că vă scutesc de 
descrierea unei tehnici pe care o cunosc mai bine decât 
dumneavoastră. 

Oare pe toţi oamenii îi trata cu un astfel de cavalerism? ÎL 
străpuse cu privirea sa limpede. 

— Departe de mine să pun la îndoială cumpetenţa dum- 
neavoastră, domnule Cameron. Dar voi face observaţia că aţi 
venit până aici, ca și mine, singur, cu toate riscurile pe care le 
comportă o astfel de aventură. 

Cu ochii furioși și maxilarul strâns, el făcu un pas spre ea. 

Susan nu îndrăzni să se miște. Terasa de pe flancul 
versantului era destul de lată pentru a te mișca pe ea, dar prea 
îngustă pentru a-i permite unuia dintre cei doi adversari să 
bată în retragere. Vidul îi înconjura. Un vid cu grupuri de 
pietre și vârfuri amenințătoare. 

Când văzu trupul înalt lângă al său, Susan își simţi inima 
bătând nebunește. Plăcere? Mânie? Emotie? Nu-și analiză sen- 
timentele. Turba de furie și nu-și putea desprinde privirea de 
ochii negri care o fixau aproape răutăcioși. 

— Eu n-am venit pentru plăcerea mea, spuse el cu vocea sa 
autoritară. De fapt, v-am urmărit. Când v-am văzut plecând 
singură, am înţeles că alergaţi în întâmpinarea problemelor. 
Atunci am hotărât să le rezolv eu pentru dumneavaostră. 
Așadar, vă rog să vă innodaţi nailonul de siguranţă de centură 
și să mă însoţiţi în coborâre. 

Îi puse cu autoritate un colac de coardă în mână. 

— Veţi urma sfaturile mele, adăugă el la fel de sec. N-am 
intenţia să acţionez ca un idiot de două ori în aceeași zi. 

„Să acţionez ca un idiot“... 

Susan reflecta la butada lui Jack Cameron. Pe moment, 
preferase să nu se răzvrătească. Dar pe măsură ce efectuau 
coborârea, înţelese că încercase s-o umilească în toate 
felurile. 

Neţinând seama de calea pe care o urmase ea în ascensi- 
une, el o urmă pe aceea pe care o marcase singur cu proprii 
săi pitoni. 

Pentru început, Susan încercă să se convingă că Jack era 
condus doar de bun-simt. Drumul pe care şi-l trasase el era 
mai puţin acrobatic. Dar foarte repede, îi ghici intenţiile. 
Căuta să-i impună autoritatea sa. Cobora în spatele ei cu toate 
responsabilităţile ce le impunea acel loc. Dacă se poticnea, cu 


PÂNĂ LA PIERDEREA RESPIRAȚIEI 13 


o mișcare din pumn scurtă și autoritară asupra corzii care-i 
lega, el oprea căzătura, amintindu-i în același timp că n-avea 
de luat nici o inițiativă. 

După o oră de coborâre prudentă și cumpătată, Susan 
suferise destul jugul ghidului său. O trata cu adevărat ca pe o 
începătoare. Dacă mai rămânea cu el, ar fi explodat de mânie 
şi ar fi fost ceva stupid și periculos. 

Tocmai depășiseră o falie și se odihneau pe două dale mici 
în scară. Peretele spre vale oferea o pantă abruptă dar netedă. 
Susan o cunoştea bine. Își antrenase aici elevele pe 
numeroasele piste în zigzag. Un profesionist era în stare să 
coboare primii cincizeci de metri de denivelare într-o etapă, 
ajutându-se doar de coarda de rapel. 

Aruncă o privire spre însoţitorul său. Puțin mai sus, cu 
ochii spre cer, el contempla vârfurile tivite cu zăpadă și limba 
strălucitoare de ghețuri. Peisajul era grandios. Dar Susan era 
sigură că Jack nu-l vedea. Se prefăcea indiferent pentru a-i 
arăta tovarășei sale de coardă măsura disprețului său. 

Ea se sufoca de furie. Privind în faţă, văzu un piton solid 
fixat în stâncă. Înșiră pe acolo o coardă trasă din rucsac, îi 
prinse una dintre extremităţi de centura sa și pe cealaltă o lăsă 
să cadă sub ea șuierând ca un lasou. 

După ce se desprinse de Jack, îndepărtă din două smuci- 
turi tot ceea ce îi legase. Ghidul său va înţelege că își reluase 
libertatea. 

Apoi, fără să mai aștepte, apucă propria sa coardă. Cu 
picioarele în echer se lăsă să alunece cu prudență în gol. 

La capătul corzii, ea sări pe o terasă largă de granit de unde 
coborârea spre sat nu era decât o plimbare printre 
grohotișurile aduse de ghețar. 

Nişte pietricele căzură lângă ea. Înălţă capul și privi atent 
silueta care sărea şi care sosea ca o ghiulea. Nu văzuse 
niciodată pe cineva aruncându-se atât de repede în rapel. 
Dacă tălpile lui Cameron n-ar fi smuls pietre de fiecare dată 
când atingeau peretele, Susan ar fi putut crede într-o căzătură. 

Și el o acuzase de imprudență. 

Câteva secunde mai târziu, stacojiu de furie, o prinse de 
braț cu atâta violenţă încât simţi presiunea degetelor 
străbătând cele patru straturi groase de ţesături care o 
protejau. 

— N-aveti nici un sentiment de responsabilitate, urlă el. Nu 
ştiţi că membrii unei corzi sunt solidari unii cu ceilalți? În al 
doilea rând, cea mai mare greșeală este să-ţi laşi coechipierul 
singur pe un perete. 

Ea se eliberă cu un aer indignat. 

— Sincer, domnule Cameron, m-am plictisit de acuzaţiile 
dumneavoastră stupide. Când voi vrea sfaturi în legătură cu 
modul de cățărare sau de coborâre, vi le voi cere! 

— Atunci, cereţi-le imediat, altfel, continuând să procedaţi 
atât de stupid, vă veți rupe gâtul. 

— Lăsaţi-mă în pace să mi-l rup, strigă ea la fel de tare ca el. 

Înghiţi în sec și, cu ochii strălucitori, continuă pe același 
ton mânios: 

— După câte ştiu, coechipierul meu este în siguranță! 
Așadar, acum, mi-ar plăcea să găsesc o piatră destul de mare 
pentru a-i sparge capul. Acesta ar fi un mijloc bun de a scăpa 
de el o dată pentru totdeauna. 

Și cu aceste cuvinte definitive, se răsuci și porni spre sat 
sărind, din piatră în piatră ca o gazelă. 


Capitolul 2 


Când ajunse la grupul de construcţii care includeau 
cabana şi școala sa de ascensiune pe pereţi stâncoși, 
mânia îi dispăruse. Două ore de mers îi readuseseră 
bunul-simț. 

Înțelegea acum că Jack Cameron procedase ca un adevărat 
specialist al muntelui. Ea era vinovată. Dar discuţiile despre 
pericol îi aminteau întotdeauna înfruntările sale cu Dan. 
Neinţelegerea lor plecase de la această evocare a trecutului. 
Susan crezuse că aude vocea lui Dan în spatele celei a lui Jack. 
Timp de doi ani, fostul ei soț nu avusese pe buze decât cuvin- 
tele siguranţă şi prudență. 

Ah! nu, nu-și va aminti din nou de Dan! Nu-l mai văzuse de 
trei ani şi se simţea foarte bine. El se recăsătorise. Susan și-l 
imagină tremurând de teamă de fiecare dată când, pe dru- 
murile din Wyoming, noua sa soție depășea o mașină... Și 
totuşi, O lăsase la volan! 

Susan intră prin bucătărie şi-şi aruncă mănușile într-o ladă 
aflată lângă chiuvetă, apoi se dezbrăcă de hanorac și de 

treningul din jerseu impermeabil. În blugi și bluză de flanelă 
albastră, porni pe culoarul ce ducea la încăperea pe care o 
transformase în birou. 

Își promise din nou să nu se mai gândească la Dan. Și să-l 
uite pe arogantul Cameron. Al doilea era opusul primului, dar 
la scări diferite, cei doi bărbaţi erau și unul și celălalt la fel de 
deplasaţi. 

Ultimele raze ale zilei pătrundeau prin două ferestre 
înguste. Susan aprinse lămpile. 

Janie Dean, scretara angajată în urmă cu trei luni, nu 
dăduse încă de capăt dezordinii acumulate de Susan. 
Încăperea amintea de un birou de notar răvășit de un ciclon. 
Pe podea și pe mobile se așternea o cantitate mare de hârtii. 
Janie le aranjase pe cele mai importante în dosare care se 
aflau stivuite pe birou. 

Când visase să se stabilească în Elveţia, pentru a înființa un 
insitut feminin de ascensiune, Susan nu se gândise la avalanșa 
de documente pe care le va primi de la administraţie. Cum 
acestea erau editate în trei limbi: franceză, germană și italiană, 
ea renunţase să le descifreze pe toate. Completase formula- 
rele urgente, apoi înlăturându-le pe celelalte, își promisese să 
Je studieze mai târziu. 

O foaie de carton era pusă la vedere în mijlocul mesei. 
Janie Dean îi scrisese cu un creion gros de marcat, un mesaj 
citeţ: 

„Nu uita că ești invitată mâine seară la ora șapte şi treizeci, 
la Claire Holloway. Trebuie să te duci“. 

Ultimele patru cuvinte erau sublniate cu roșu. 

Susan strâmbă din nas. Claire Holoway era una dintre 
miliardarele în dolari care-și plimbau plictiseala de colo-colo 

prin stațiunile cele mai cunoscute din Europa. Detinea la 
Brentz o somptuoasă vilă de munte unde primea toată „jet- 
society“ din regiune. N-o uitase pe Susan decât pentru a da 
puțină picanterie seratei sale. Să asculti o alpinistă experi- 
mentată vorbind despre drumurile sale în munţi va aduce o 
schimbare în obișnuitele sporovăieli despre aventurile senti- 
mentale ale oamenilor mari din lume. 

Susan se lăsase prinsă în capcană de mai multe ori. După 
fiecare serată la Claire, își jurase să nu mai calce în acest 
mediu îngrozitor de snob. 

Dar Janie avea dreptate. Susan trebuia să accepte corvoada o 
dată în plus. Fără clientela excesiv de bogată care îi trimitea fetele, 
ar fi închis porţile insititutului său de multă vreme. Cursurile de 
antrenament durau trei săptămâni și costau o avere. 

Susan știa că părinţii elevelor sale erau prezenți la serată. 
Avea o zi pentru a-și alege rochia. Se va gândi la asta mai 
târziu. O aşteptau și alte mesaje. 

Un trimis al Societăţii Alpilor venise să ceară programul de 
ascensiuni al școlii până la sfârșitul sezonului de vară. 

Susan ridică din umeri. Rotiţele sistemului administrativ al 
acestei tări funcționau ca cele ale unui orologiu. Nu se va 
obişnui niciodată. Ea își organiza ascensiunile în funcţie de 
timp sau de fantezie. N-avea un program și nici nu dorea să 
facă unul. 

Scrise câteva rânduri special pentru Janie. Secretara sa va 
trebui să trimită un program oarecare onorabilei societăți. 
Astfel, administraţia va fi mulţumită. 

Un mesaj venea de la biroul primarului. Îl dădu de-o parte 
fără să-l citească. Dacă primăria ar fi hotărât ceva important în 
legătură cu ea, ar fi știut de la Janie. 

O foaie îi atrase atenţia. Comitetul Salvamontiștilor ţinea o 
reuniune martea următoare. Susan era rugată să participe. 

Se încruntă. Marţea era ziua cea mai încărcată din 
săptămână. Patru ore de curs dimineaţa, trei după-amiaza. 
Reuniunea începea la ora șase seara. Dacă Susan se ducea 
acolo, ar fi adormit de oboseală la masa de conferință. 

Ezită un moment, apoi puse invitaţia de-o parte. La urma 
urmei, dacă găsea timp să meargă la seratele Clairei, trebuia, 
în mod corect, să participe la reuniune. 

Deși Susan se înfuria când se vorbea în faţa ei despre peri- 
col și imprudență, nu era chiar atât de proastă să refuze să dis- 
cute cu profesori avizaţi. La fel ca membrii Comitetului de 
Salvamontişti, și ea era îngrijorată de numărul crescând de 
accidente în munți. Mare parte proveneau din inconștiența 
turiștilor. Ea era gata să abordeze acest subiect cu reprezen- 
tanții administraţiei. 

Aruncă o privire peste lista de apeluri telefonice. Un nume 
o făcu să tresară: Jack Cameron. Telefonase de două ori. 

Susan plecă în căutarea secretarei sale. O găsi într-un ham- 
bar vecin cabanei, în curs de a stabili inventarul 
echipamentelor. 

Susan merse pe lângă o grămadă de pitoane, cârlige, corzi 
şi piolete. Se așeză pe un scaun răsturnat şi o întrebă pe Janie. 

Aceasta ridică şuvițele de păr blond aflate în dezordine și 
explică tacticoasă: 

— Tocmai plecasei când domnul Cameron a sunat prima 
dată. l-am răspuns că nu ești aici dar că, neavând cursuri 
sâmbătă după-amiază, îl poţi primi la cabană mâine după 
prânz. Cu siguranță, nu m-a crezut, deoarece douăzeci de 
minute mai târziu, suna la intrare. 

— Şi? 

— Şi s-a întâmplat un lucru curios, spuse Janice, reticentă. 

Privirea verde a Susanei deveni tăioasă. 

— L-ai primit înăuntru pe domnul Cameron și el a încercat 
să te seducă. 

Janie făcu ochii mari, în timp ce un zâmbet amuzat îi 
lumina chipul presărat cu pistrui. 

— Să mă seducă? Oh! nu! Era mai degrabă nerăbdător să te 
cunoască. Dar când i-am spus unde ești, a plecat ca din pușcă. 
A străbătut camera de zi, apoi grădina, ca și când avea un 
diavol pe urmele sale. Era surprinzător. 

Susan rămase gânditoare. Cameron avea într-adevăr reacţii 
ciudate. Ce voia oare? De ce o urmărise? Pentru a-i vorbi? 
Pentru că era cu adevărat îngrijorat în privința ei? 

— Am văzut în carnet că a sunat și a doua oară, remarcă ea. 
Era oare pentru a anula întâlnirea de mâine? 

— Nu. A sunat din nou acum aproximativ o oră ca să-ți 
transmit un mesaj. L-am găsit la fel de ciudat ca și comporta- 
mentul său. Dar mai bine ascultă-l. 

Janie scoase o hârtie din buzunarul de la blugi și descifră 
cu voce tare semnele stenogramei: 

— „Fără nici un contraordin din partea mea, o voi vedea pe 
domnișoara Reed mâine după-amiază. Anunţaţi-o, de aseme- 
nea, că acest mesaj nu este în nici un caz unul de scuză“. Ce 
înseamnă oare asta? întrebă Janie. 

Susan se ridică, întinzându-şi mușchii obosiţi. Nu dorea să 
vorbească despre Jack Cameron. Dar Janie aștepta o 
explicaţie. Janie era mult mai mult decât o secretară. Prietenia 
lor data de pe vremea când cele două tinere se cunoscuseră la 
Universitatea din Wyoming. 

Susan oftă, apoi povesti incidentul, ajutorul pe care 
Cameron i-l dăduse ca și modul în care se despărțiseră. 

Animozitatea care izbucnise între cei doi alpiniști n-o 
surprinse pe Janie. Aceasta era mai interesată de alunecarea 
care o aruncase pe Susan de sus, în gol. 

— Este o nebunie să pleci singură, bombăni ea. Când te știu 
agățată de o pantă și când telefonul sună, mă gândesc mereu 
că este spitalul care mă anunță că ţi-ai rupt oasele. 
Dumnezeule Mare! Acest Cameron a avut dreptate să te 
dojenească. 

— Nu înjura, spuse Susan distrată. 

Ea se întreba de ce admonestările colaboratoarei sale o 
lăsaseră indiferentă, atunci când cele ale salvatorului său o 
înfuriaseră. 

— Nu eram în pericol, protestă ea. Pitonul și coarda țineau 
şi știam cum să mă redresez. Aș fi fost mai bine inspirată să-mi 
rezolv problema prin forțe proprii cum am făcut-o atât de des 
în trecut. 

— Dacă această aventură îţi va servi de lecţie, îi voi mulțumi 
lui Dumnezeu. 

Susan ridică din umeri. 

— Pentru că ești atât de îngrijorată când plec singură, 
însoţește-mă. 

Janie simulă o expresie scandalizată. 

— Am detestat întotdeauna drumurile în munţi, ripostă ea. 
Chiar dacă mi-ai oferi dublul salariului meu, nu mă vei face să 
mă caţăr pe pantele tale blestemate. Și acum, lasă-mă să-mi ter- 
min munca pe care am început-o. Rezerva este într-o dezor- 
dine încât îţi trebuie ore ca să găsești ce cauţi așa că îţi va fi mai 
la îndemână dacă vom avea o listă cu materialele din depozit. 

— Vrei să te ajut? 

— Nu, spuse Janie împingând-o blând dar ferm spre ușă. Să 
nu ne amestecăm sarcinile. Eu nu mă amestec în felul în care 
îți organizezi cursurile, așadar, te rog, lasă-mă să mă ocup de 
serviciul de administraţie. Ai două clase de începători. Ele 
sosesc mâine dimineaţă. Du-te și pregătește-ţi programul. 
Concentrează-te asupra lui și uită-l pe ingrozitorul om al 
zăpezilor. 

Ea avea treizeci de ani, cu patru ani mai mult decât Susan 
şi o considera pe prietena sa ca pe o soră mai mică. 

În viaţa sa, Susan nu acceptase sfaturi decât de la tatăl său 
şi de la Janie. Ea recunoștea că, în ciuda unui caracter uneori 
dificil, și unul și celălalt vorbiseră cu înţelepciune și își 
păstraseră cel mai adesea picioarele pe pământ. 

Dar de data aceasta, recomandările Janiei nu avură efectul 
scontat. 

Susan încercă în zadar să se cufunde în munca sa, altercaţia 
cu Jack Cameron îi rămăsese în minte ca o amintire neplăcută, 
imposibil de șters. 

Noaptea nu dormi bine. 

A doua zi își antrenă începătoarele într-un cros prin iarba 
scurtă a pășunilor alpine. Se strădui să le învețe cum să respire 
la altitudine pentru a-și doza cât mai bine efortul. 

După-amiază lucră la forma sa în sala de gimnastică și 
încheie cu o şedinţă de haltere care o epuiză. 

Nimic nu mai veni să tulbure tihna cabanei. 

Preocupată de independenţa sa, Janie își luase pensiune la 
hotelul „Rosengarten“, unul dintre cele mai bune din sat. În 
principiu, o reţinuse pentru sâmbete și duminici. 

Susan nu reuși să-l alunge pe Jack Cameron din gândurile 
ei nici măcar un minut. Absent, o inoportuna la fel ca atunci 
când fusese aproape de ea pe cornișa îngustă deasupra 
vidului. 

La ora şase seara era mai extenuată decât după o zi de 
ascensiune. Oboseala sa fizică nu era nimic pe lângă tensiunea 
nervoasă. Îşi dăduse seama că își petrecuse după-amiaza 
pândind soneria telefonului sau sunetul clopoțelului din 
pridvorul de la intrare. Jack Cameron nu era numai un per- 
sonaj arogant. N-avea nici măcar cuvânt, nu catadiscise să vină 
la întâlnirea pe care el însuși o fixase. 

Susan își reproşa slăbiciunea. De ce oare acorda atâta 
importanţă acestui bădăran? Titlurile și notorietatea lui nu o 
impresionaseră. Atunci, prin ce fenomen amintirea sa o 
obseda oare? 

Nici un bărbat n-o tulburase atât de mult. În cele mai bune, 
ca şi în cele mai rele momente ale căsătoriei sale cu Dan, 
știuse întotdeauna să scape de influenţa soţului său, oferind 
corpului și sufletului ei exerciţiile preferate. Practicarea unui 
sport de înalt nivel obosea mușchii și epuiza spiritul. 

Astăzi, remediul nu dăduse rezultat. 

Părăsi sala de gimnastică şi urcă în camera sa, situată la 
primul etaj al cabanei principale. 

Janie venise probabil în timpul zilei, deoarece o notă 
dactilografiată era lipită pe ușă. 

„Nu uita de recepţia lui Claire Holloway, în această seară la 
ora şapte“. 

Câteva cuvinte scrise de mână fuseseră adăugate în josul 
notei. Dar Susan n-avea chef să descifreze scrisul aproape 
neciteţ al prietenei sale. 

Desprinse hârtia, o mototoli cu un gest obosit și o aruncă 
pe podea. Corvoada îi ieşise din minte. Dar Janie era o 
asociată perfectă. 

La urma urmei, această serată ar fi putut servi de diversiune 
pentru obsesia sa? 

Alese una dintre rochiile sale cele mai elegante, o așeză pe 
pat, apoi trecu în baie. 

Acolo, se felicită că alesese să trăiască în Elveţia, în locul 
Franţei sau Italiei. Cel puţin această ţară avea dușuri în stil 
american! Jetul era puternic, căldura ușor reglabilă. În exas- 
perarea sa actuală, probabil că un duș de mână ar fi făcut-o să 
urle de nerăbdare. 

Peste nici o oră, Susan își terminase machiajul. Se învârti 
în jurul ei în faţa oglinzii care acoperea unul din pereţii de 
lemn ai cabanei. Pusese această oglindă pentru a-și da 
iluzia că împinge marginile unei camere prea mică după 
gustul ei. 

Părul roșu și des cobora în unduiri mlădioase peste umerii 
ei goi. Catifeaua neagră a rochiei punea în evidență punctul 
de plecare al pieptului, alunecând la subsuoară înainte de a se 
adânci până la șolduri într-un decolteu atât de înnebunitor 
încât Susan se întrebase mereu dacă această minune a croito- 
riei de lux franţuzești nu era pe punctul de a cădea. Corsajul 
cuprindea pieptul, se fixa peste o jupă largă, din aceeași 
țesătură, care cădea până la glezne. 

Janie numea această rochie: „provocarea la duel“. 

— Sunt sigură că fiecare bărbat care te vede în această 
toaletă îndrăzneață, spunea ea, îţi oferă la ureche ceea ce 
afirmi sus și tare că nu mai vrei. 

Susan prefera să ignore comentariile prietenei sale. Îi 
plăcea graţia acestei rochii, moliciunea mătăsoasă a catifelei. 
Imbrăcând-o, își dorise să arate frumoasă, misterioasă și 
provocatoare. 

În cadrul recepțiilor care avuseseră loc se străduise să-i țină 
la distanță pe admiratorii prea îndrăzneţi. Fusese uşor. 
Ajunsese să-i măsoare din cap până în picioare cu ochii săi 
verzi, reci ca un ghețar. Imediat ei se îndepărtaseră. 

Ceva în conștiința sa, o voce din interior, îi șoptea că 
bărbatul întâlnit în ajun nu s-ar fi lăsat atât de uşor intimidat 
ca admiratorii ei obișnuiți. O făcu să tacă. Acum avea în minte 
alte preocupări decât să se gândească la frumosul Cameron. 

O aşteptau părinţii elevelor sale. Avea, de asemenea, 
sarcina să-i farmece. Le plăcea ca profesoara fetelor lor să 
arate calităţi atât feminine cât și sportive. 

Susan își spuse că ei plăteau destul de scump pentru a 
pretinde de la ea câteva ore suplimentare. 

O rafală de vânt, la fel de neașteptată pe cât de curioasă, 
suflă în jurul cabanei. Susan, care se pregătea să-și contureze 
buzele cu ruj își întrerupse gestul. Percepu o bubuitură 
înăbușită, ca și când pe stradă trecea un camion. Dar la ora 
şapte seara, prin cartier nu trecea nici un camion. 

Aproape simultan se auzi clopoțelul din pridvor şi 
vacarmul unei ploi de pietricele pe acoperiș. 

Dumnezeule! De o avalanșă avea nevoie! 

La Brentz fenomentul era frecvent, fără gravitate, dar 
ajungea ca să izoleze cabanele construite pe flancul colinei de 
restul satului prin alunecări de pământ sau de zăpadă, în 
funcţie de anotimp. 

Un zgomot de sticlă spartă îi confirmă îngrijorarea. Era 
într-adevăr o avalanșă. 

Fără să ţină cont de clopoțelul care răsună din nou în 
pridvor, verifică ferestrele de la primul etaj. Geamurile tuturor 
camerelor erau intacte. 

Totuși, nu visase. Undeva, o fereastră cedase sub șocul 
pietrelor. Incidentul era cu atât mai neplăcut cu cât tempe- 
ratura scăzuse. Dacă pleca fără să descopere stricăciunile, la 
întoarcere risca să găsească o casă îngheţată sau inundată de 
ploaie. 

O mână nerăbdătoare continua să agite clopoţelul de la 
intrare. Susan ridică din umeri. Dimineaţă, unele dintre 
elevele sale își uitaseră mănușile și hanoracele. Venise proba- 
bil o servitoare să recupereze echipamentul acestor fete fără 
griji și prea răsfățate. 

Se decise să nu răspundă, apoi se răzgândi. Un ajutor ar fi 
fost binevenit. Dacă servitoarea era amabilă, i-ar fi putut da 
Susanei o mână de ajutor pentru a repara fereastra spartă. 

Cobort scara din lemn ridicându-și fusta prea lungă. 

Camera de zi ocupa aproape tot parterul cabanei. Susan o 
străbătu fără a se grăbi, deranjată de înălțimea tocurilor. 

Deschise ușa grea de stejar, ornată cu metal. 

— În sfârşit! exclamă Jack Cameron. Dacă nu vedeam 
lumină în interior, aș fi făcut calea întoarsă. 

Era într-un smoching albastru închis, elegant, superb. 

Un puternic Mercedes negru era parcat în spatele lui, pe 
aleea mărginită de rododendroni. 


Capitolul 3 


Din ajun, Susan se gândise prea mult la Jack Cameron 
pentru a fi cu adevărat surprinsă de sosirea lui. 

Dar Jack rămase ca trăsnit. Nemișcat în blânda lumină a 
apusului, o contempla cu intensitate. Ochii negri îi mângâiară 
umerii goi, apoi întârziară asupra celor două proeminențe ale 
sânilor. Susan avea impresia că el vede prin catifeaua rochiei. 
Simti o furnicătură pe șira spinării. 

— Sunteţi foarte frumoasă, murmură el. 

Vocea îi era atât de senzuală, privirea atât de insistentă, 
încât își duse o mână neliniștită la piept. Dar nu, rochia 
era totuși acolo, susţinută sub braţe prin nu se știe ce 
minune. 

Fl îi surprinse gestul. Imediat, cu o mângâiere diafană, îi 
sublinie decolteul îndrăzneț. 

Contactul dintre degetele lui și pielea sa aprinse o flacără 
în corpul Susanei. În mod instinctiv, se dădu înapoi. E o urmă 
și închise ușa în spatele lui. 

Rămase mută, atentă la incendierea bruscă a sângelui său. 
Dar undeva în mintea sa sună o alarmă. Era conștientă de asta 
și, totuși, nu reușea să-și desprindă privirea de cea a lui Jack. 

El întinse braţele ca pentru a o îmbrăţișa. 

În acel moment, un clinchet de sticlă spartă răsună din nou 
în interiorul cabanei. 

Ea se întoarse, mai mult pentru a-și ascunde încurcătura 
decât pentru a încerca să ghicească originea zgomotului. 

Făcu doi pași în încăpere și respiră adânc. 

Se miră că-și pierduse atât de repede controlul. Desigur, 
Jack Cameron era atrăgător. Îşi dăduse seama de asta în clipa 
când îl descoperise pe cornișă. Dar era destul de lucidă pen- 
tru a ști că fără respect reciproc, cea mai puternică atracţie 
fizică nu ducea decât la regrete. 

În loc să se complacă într-o admiraţie prostească, trebuia 
să-şi aducă aminte că Jack Cameron nu-i dăduse importanță. 
Timp de o oră, în ajun, încercase s-o umilească și s-o învingă 
cu superioritatea sa. 

Susan nu mai era o fată nevinovată. Din nefericire pentru 
ea, iubise. Cunoștea toate capcanele seducţiei și nu mai voia 
să se lase prinsă. 

— Aţi auzit? îl întrebă ea cu o voce răgușită. Trebuie să mă 
duc să văd ce se întâmplă. 

Însoţindu-și cuvintele cu gestul, ea se îndepărtă grăbită 
spre interiorul încăperii. 

El o urmă ca o umbră. Era tot în spatele ei când verifică 
ferestrele de la bucătărie și de la birou. 

În spatele cabanei, într-un adăpost, fusese amenajată o sală 
de gimnastică spațioasă. O uşă permitea să se ajungă acolo 
direct din birou. 


28 NICOLA ANDREWS 


Când se pregătea s-o deschidă, el o prinse de încheietura mâinii. 

— O clipă? 

— Dar... n-aţi... înţeles? se bâlbâi ea. Trebuie să-mi dau seama... 

— Cu această rochie și aceşti pantofi de seară? i-o tăie el 
sarcastic. 

Susan bătu din picior de nerăbdare. 

— Chiar cocoţată pe papainoage, voi fi în stare să repar o 
fereastră spartă. 

Îi aruncă una din cele mai reci priviri ale sale și, foarte 
fericită că îşi regăsise până la urmă vocea, adăugă: 

— Dacă v-aţi da la o parte din drumul meu, aș putea în 
sfârșit să deschid această ușă. 

El îi dădu drumul și ridică mâinile în semn de capitulare. 

— Duceţi-vă. N-am venit aici ca să mă lupt cu dumneavoa- 
stră. Secretara nu v-a transmis mesajul meu? 

— Un mesaj? M-a anunţat că doriţi să vă întâlniți cu mine 
după-amiază. Dar tot ceea ce se poate spune, este că punctu- 
alitatea nu este principala dumneavoastră calitate. 

Fl își încruntă sprâncenele și privirea i se oteli. Dar foarte 
repede, un zâmbet șterse expresia sa contrariată. 

— Am de dezbătut cu dumneavoastră o afacere foarte 
serioasă, spuse el. Domnișoara Dean mă avertizase că mergeţi 
în această seară la Claire Holloway. Fiind eu însumi invitat la 
această recepție, m-am gândit că cea mai bună soluţie era să 
vă iau cu mine. Am înștiințat-o pe colaboratoarea dumnea- 
voastră. Să fi uitat oare să vă anunţe? 

— Janie nu uită niciodată nimic, protestă ea. 

Imediat, se gândi la scrisul neciteț din josul notei agăţate 
pe ușa camerei sale. Dacă și-ar fi dat osteneala să-l descifreze, 
poate ar fi fost mai puţin surprinsă de sosirea cu întârziere a 
lui Jack Cameron. 

— Aşadar, să nu vă mai contraziceţi singură, o sfătui el cu 
amabilitate. Mă așteptați. Am sosit la timp. De ce sunteţi oare 
atât de nervoasă? 

Era prea complicat pentru a-i explica. Deschise ușa 
culoarului ce ducea în sala de gimnastică. Un curent de aer 
făcu un vârtej în jurul lor. Lumina lămpilor descoperi dezas- 
trul: o parte a sticlăriei era cioburi pe jos. 

— Dumnezeule! gemu ea. 

— Ce s-a întâmplat? 

— N-aţi auzit avalanșa? Probabil că au sărit pietre până aici 
și au spart geamurile. Dacă nu repar imediat stricăciunile, 
prima aversă riscă să transforme sala de gimnastică în piscină. 

Se întoarse spre el şi adăugă cu hotărâre: 

— Pentru că sunteţi aici, ajutaţi-mă. 

Un sfert de oră mai târziu, ea începu să urce treptele unei 
scări duble care o aduseseră din grădină și o așezaseră vertical 
pe partea larg deschisă a acoperișului. 

El vru s-o oprească. 

— Nu vă urcați acolo sus cu acești pantofi și într-o rochie de 
seară, protestă el. 

Ea îi aruncă o privire glacială. 

— De când am constatat incidentul, nu încetaţi să mă criti- 
cati. Nu eram în stare să găsesc o scară pliantă, nici să merg pe 
pământul afânat cu tocuri înalte. Apoi, după dumneavoastră, nu 
voi ști niciodată să înlocuiesc un geam, sau dacă voi incerca s-o 
fac, îmi voi tăia cu siguranţă o jumătate din mână. Acum, după 
părerea dumneavoastră, nu pot urca pe o scară, îmbrăcată cum 
sunt. În loc să criticati totul, mai bine aţi încerca să-mi dati pe 
rând geamurile noi pe care le-aţi găsit în depozit. 

Și foarte mândră de tirada sa, se îndepărtă de el și urcă 
prima treaptă. 

Jack avea dreptate. Pantofii ușori îi făceau urcarea dificilă. 
În plus, partea de jos a fustei o deranja. Dar mai curând ar fi 
murit decât s-o mărturisească. Dacă ar fi fost singură, ar fi 
schimbat această toaletă de seară cu niște blugi și espadrile. 
Dar să-l sfideze pe Jack îi dădea o satisfacţie a amorului 
propriu, chiar dacă era în detrimentul confortului său. 

Ajunsă sus pe ultima treaptă, simţi scara oscilând într-un 
mod instabil. Ca mulţi dintre alpiniști, Susan nu era niciodată 
în largul ei pe un acoperiș sau pe o scară înaltă. Îi lipseau 
pitoanele și coarda care-i asigura securitatea pe munte. 

— Jack! urlă ea. Se mișcă scara. 

Îşi muşcă buzele, conștientă că-i dăduse ocazia să-și bată 
joc de ea. El avu înţelepciunea să tacă și prinse bara verticală 
a scării cu o mână fermă. 

Simţindu-se mai în largul ei, se putu apleca pentru a lua 
geamul pe care i-l întindea. În același timp, pentru a risipi jena 
care se stabilise între ei, simţi nevoia să explice: 

— Vitraliul a fost montat după un procedeu american, care 
ușurează înlocuirea fiecărui element deteriorat. Priviţi... 

Ridică noul geam și-l făcu să alunece în cele două balamale 
de metal. 

O greață îi întoarse stomacul pe dos, în timp ce un tremur 
nervos o scutură. Avu împresia că încăperea se învârtea cu ea. 

Într-o străfulgerare, îşi imagină căzătura și crezu că moare 
de ruşine. Dar în spatele ei, Jack urcase primele două trepte și 
o prinse strâns, cu un braţ solid. 

Pereţii se opriră din valsul lor. Susan își putu începe 
munca. 

Crezând că percepe un ușor zâmbet ironic pe chipul fru- 
mos ridicat spre ea, tânăra se strădui să capete avantaj vorbind 
despre un subiect care îi stătea pe suflet. 

— Cunoașteţi metoda Bernheimer? Eu o găsesc atât de 
stupidă încât am eliminat-o din ceea ce predau. Pentru a-mi 
forma elevele, alternez ședințele de dans și gimnastică inten- 
sivă. Apoi iau toată lumea cu mine pe teren. Obţin astfel cele 
mai bune rezultate. 

Jack păru scandalizat. 

— Ce înfumurare! Respingeţi o metodă care a fost încercată 
de cei mai mari alpiniști din istorie şi scrisă de cel mai bun 
dintre toţi 

Susan puse un alt geam între glisiere. Era la fel de uşor ca 
și când întindeai unt călduţ pe o felie de pâine prăjită. Nu mai 
regreta suma enormă pe care o investise pentru amenajarea 
clădirii. 

— Vorbiţi ca guvernul elveţian, îi replică ea ironic. 
Reprezentanţii săi au exprimat rezerve asupra planului arhi- 
tectului meu. După prima avalanșă, toată lumea a fost de 
acord că am avut dreptate. Reparaţiile erau mult mai ușor de 
efectuat decât pe rame tradiționale. Iată și alt lucru... Delegații 
federali ţineau și ei de asemenea, să predau după disciplinele 
obișnuite. Dar cum toate elevele mele au obținut diploma, tre- 
buia să se creadă că metoda mea este la fel de bună ca cea a 
lui Bernheimer. 

El nu răspunse. Ea insistă pe un ton provocator: 

— ÎI consider pe marele dumneavoastră Bernheimer drept 
un îngrozitor misogin. Exerciţiile pe care le propune con- 
tribuie la dezvoltarea exagerată a mușchilor în detrimentul 
supleţei lor. Dacă aș fi practicat metoda sa, m-aș făli acum cu 
o siluetă de luptătoare de iarmaroc. 

Făcu să alunece și ultimul geam. Apoi, își înfășură fusta 
lungă în jurul picioarelor pentru a coborî mai ușor. 

Când sări jos, era mulțumită. Treaba fusese făcută cum 
vrusese ea și avea impresia că-l lăsase până la urmă fără replică 
pe acest personaj arogant. 

El strânse scara și o duse afară pentru a o pune în locul 
unde o găsise. 

Când reveni în sala de gimnastică, Susan termina de 
măturat cioburile de sticlă. 

Avea mâinile murdare și rochia șifonată. 

— Urc să mă spăl și să mă schimb, spuse ea. Dacă vreți să vă 
spălaţi pe mâini, veţi găsi chiuvete și chiar o cabină de duș în 
fundul sălii. Să ne grăbim, deoarece suntem așteptați. 

El își bătu ușor cu degetul ceasul brățară în timp ce i-l 
punea sub ochi. 

— Ora nouă, spuse el. Să renunțăm la recepţie. Nu suntem 
la New York. Aici oamenii se culcă mai devreme şi seratele lor 
se termină aproximativ la ora zece. Cel mai cuminte este să ne 
instalăm în salonul dumneavoastră și să începem să lucrăm la 
proiectul pe care-l am în minte. 

— Un proiect? îl întrebă ea, brusc interesată. 

Apoi, înțelegând că intra în jocul lui, se împotrivi: 

— Eu trebuie să merg la serata Clarei. Asta face parte din 
obligaţiile mele profesionale. Nu-mi pot permite nici o 
incorectitudine faţă de părinţii elevelor mele. 

— Nici măcar nu vă vor observa absenţa. Claire Holloway dă 
o recepţie la fiecare sfârșit de săptămână. Veţi merge la 
următoarea. N-are importanţă. 

— Pentru dumneavoastră poate, dar pentru mine... 

— Problema este clasată, i-o tăie el. Să nu mai discutăm 
despre asta. Eu mă grăbesc să vă expun planul meu și dum- 
neavoastră sunteţi nerăbdătoare să-l cunoaşteţi. Așadar, urcaţi-vă 
repede să vă schimbaţi. Apoi vom sta de vorbă. 

— Vom sta de vorbă despre ce? 

Dacă își imagina că o va face să joace după cum îi cântă el, 
se înșela. Totuși, nu rezista decât de formă. 

Cum el nu răspundea, repetă întrebarea, dar fără imperti- 
nență și adăugă pe un ton obosit: 

— Noi nu avem nimic în comun și concepţiile noastre 
despre viață sunt diferite. Oh! desigur, practicăm același sport. 
Ei bine, chiar şi asupra acestui subiect, nu suntem de acord. 

— Vă înşelaţi. 

Ochii săi negri scânteiau de amuzament. 

— Suntem de acord asupra unui punct: metoda 
Bernheimer, continuă el zâmbind de surpriza Susanei. Aveţi 
dreptate. Cartea a fost scrisă în 1920. În acea epocă, societatea 
pretindea ca femeile să rămână acasă și să nu se angajeze în 
aventuri rezervate bărbaţilor. Exerciţiile preconizate sunt 
destinate morfologiei masculine. 

O învălui într-o privire lungă, apreciatoare, înainte de a 
încheia. 

— Silueta dumneavaostră are formele care-i trebuie, și asta 
se vede bine. Este dovada că tehnica dumneavoastră este cea 
mai bună. În privința asta mai ales, să nu schimbaţi nimic. 

Ea îl privi cu atenţie câteva secunde. Imposibil să scape din 
capcana forței stranii care emana din el. Pentru a se smulge 
din vrajă, își strânse mâinile una lângă cealaltă. 

— Nu înţeleg, murmură ea. De când ne-am întâlnit, nu 
încetați să-mi repetati că fac totul greșit. Și iată că, dintr-o dată, 
îmi recunoasteti niște calităţi. 

Se încruntă şi-l examină bănuitoare. 

— Găsesc atitudinea dumneavaostră cel puţin ciudată. 

El izbucni într-un hohot de râs batjocoritor. 

— Duceţi-vă să vă priviţi într-o oglindă, domnişoară Reed. 
Când vă veţi vedea părul în dezordine, nasul mic pătat și 
rochia frumoasă plină de praf, vă veţi întreba dacă nu sunteți 
și mai ciudată decât mine. 


Kok k 


Douăzeci de minute mai târziu, în blugi și bluză de flanelă 
albă, părul strâns în coadă de cal, Susan i se alătură lui Jack în 
camera de zi. 

Un miros plăcut de cafea plutea în aer. 

Că descoperise cutia cu cafea solubilă era deja o 
performanţă, deoarece în dezordinea din bucătăria sa, Susan 
nu reușea întotdeauna de la prima privire. Dar culmea 
rafinamentului, reușise să potrivească fiecare ceașcă și 
farfurioara sa. 

Îşi dezbrăcase haina de la smoching și-și desfăcuse nodul 
de la papion. Cămașa era pe jumătate descheiată și stătea 
turcește pe covor. Nişte hărţi de stat major erau desfăcute în 
jurul lui. 

— Iată faţa estică a vârfului Maidenhorn, spuse el arătându-i 
unul dintre planuri. Este neatins. Nici un alpinist n-a îndrăznit 
să-l abordeze. De șase săptămâni îl studiez, căutând o cale 
posibilă pentru a atinge culmea prin această parte. L-am sur- 
volat din elicopter, i-am fotografiat pereţii, crevasele, 
proeminenţele și ghețarii. 

Ochii îi scânteiau de o lumină pasionată. Susan își dori să 
facă parte din bucuria sa. Imediat se dojeni în minte. Jack 
nu-i ceruse nimic altceva decât să abordeze o discuţie despre 
munte. Trebuia să se străduiască să uite chipul său, vocea care 
te subjugă și seductia stranie pe care o emana toată fiinţa lui. 

Fl înghiţi pe nerăsuflate conţinutul ceștii de cafea și continuă: 

— Drumul nu va fi mortal decât dacă este prost pregătit. 
Merită osteneala de-a încerca. Vom lua cel mai bun 
echipament... 

— Şi cea mai bună echipă, spuse ea fără să-şi poată ascunde 
o vibraţie de speranţă. 

El îi aruncă unul din zâmbetele lui strălucitoare. 

— Pentru această echipă, aceasta va fi gloria. 

Susan consimţi, bând o mică înghiţitură din cafeaua sa. 
Așezată pe cea mai lată dintre cele trei canapele din piele, se 
străduia să-şi concentreze atenţia asupra hărților. 

Maidenhorn era una dintre cele mai înalte culmi pe care o 
atingeai plecând de la Brentz. Dar ascensiunea sa era atât de 
dificilă încât până în prezent nu se făcuse decât prin fața 
sudică, mai puțin accidentată. 

De la instalarea școlii sale, Susan nu găsise timp să par- 
ticipe la expediţii importante. Cele mai lungi drumuri le 
făcuse în Statele Unite, în Munţii Stâncoși, acolo unde culmile 
depășeau şase mii de metri. Ştia că Elveţia, cu munții ei mai 
puțini înalți, prezenta dificultăți mai mari decât Rocky 
Mountains din ţara ei natală. 

Va şti oare să le învingă? Era limpede, Jack venise să-i 
propună să se asocieze proiectului său. Era mângâietor și atât 
de neașteptat încât nu-i venea să creadă. 

Și dacă se înșela? El o acuzase deja o dată că este înfumu- 
rată. Temându-se de o nouă ofensă, căută să câștige timp. 

— Proiectul dumneavoastră este îndrăzneţ, remarcă ea. 
Dar va costa o avere și necesită un sponsor. Însă v-aţi gândit 
că cea mai mare parte a campaniilor publicitare sunt 
hotărâte de firme cu un an înainte? Vom ajunge la sfârșitul 
sezonului și... 

— Ştiu toate acestea, i-o tăie el. 

O șuviţă din părul galben ca aurul îi căzuse peste ochi. Se 
ridică și apoi continuă: 

— N-am nevoie de un sponsor. Cărţile mele se vând bine. 
Pot să plătesc eu însumi toate cheltuielile expediției, ceea ce 
m-ar scuti de constrângeri neplăcute. Aveţi idee de obligaţiile 
la care este supusă o echipă când o firmă de imbrăcăminte sau 
de protecţie o finanţează? 

Ea îl privi cu simpatie. 

— Nu. Dar presupun că, în acest caz, conducătorul este 
obsedat de groaza unui accident. Un rănit, este un lucru rău 
pentru publicitate. 

El își redresă capul, orgolios. 

— N-am avut niciodată răniţi în echipele mele, preciză el. 

Susan îl detestă pentru aroganta sa. Nici un grup de alpi- 
niști legați cu o coardă nu erau la adăpost de un accident. Un 
pod de zăpadă se putea prăbuși, o avalanșă sau un trăsnet îi 
aştepta și pe cei mai experimentați alpiniști. Îi adusese întot- 
deauna înapoi pe tovarășii săi vii şi nevătămaţi? Ei bine, 
avusese noroc. Nimic mai mult. 

Îi veni în minte o amintire. Niciodată răniţi în echipa sa? 
Atunci cum explica accidentul Laurei Martin? 

Laura și Marie Martin, două celebre alpiniste, participaseră 
deseori la expedițiile conduse de Jack Cameron. Într-o anu- 
mită perioadă, presa se făcuse ecoul sintimentelor tandre care 
îi uniseră pe Laura și Jack. La recepții, în timpul interviurilor, 
nu erau niciodată văzuţi unul fără celălalt. Se lansase chiar 
zvonul logodnei lor... 

Laura căzuse de pe un perete de stâncă în masivul Mont 
Blanc. În urma căzăturii, murise. 

În acea zi, îl avusese oare pe Jack cap de coardă? 

Susan își chinui mintea degeaba, nu-și mai aducea aminte 
amănuntele accidentului... Ah! da. În acel an, Jack escaladase 
fața sudică a Everestului. Se întorsese în mare grabă în 
Franţa... 

În acea perioadă, preocupată de grijile sale matrimoniale, 
Susan nu citea ziarele decât superficial. Înregistrase totuși 
amintirea a două portrete difuzate de media americană: 
chipul îndurerat al lui Jack Cameron și trăsăturile delicate, 
aproape prea gingașe, ale Laurei Martin. „O blondă diafană, 
care ascundea o energie de oțel...“ titrase presa care amintea 
în același timp că cele două surori, Laura şi Marie, îl avuseseră 
ca profesor de alpinism pe celebrul Jack Cameron. 

Era fericită că găsise un argument pentru a nu crede 
orbeşte tot ceea ce-i spunea el. Încă puţin și ceda farmecului 
său. 

Îşi turnă o altă ceașcă de cafea. Degustând-o, se proteja 
împotriva emoţiei. 

Alungând niște amintiri care-l puteau răni, spuse pe un ton 
indiferent: 

— Pentru că aveţi fonduri, grăbiţi-vă să întreprindeți 
ascensiunea înainte ca un alt alpinist să aibă aceeași idee ca 
dumneavoastră. Au rămas puţini versanţi necuceriți în 
Europa. Cel care va reuși să cucerească Maidenhorn pe la est 
va avea numele pe prima pagină a ziarelor. 

— Numele noastre ale amândurora vor figura acolo, îi 
declară el mijind ochii cu un aer ademenitor. 

Fără să-i lase timp să protesteze, sări în picioare şi își puse 
mâinile pe umerii ei. 

— O cunoaşteţi pe Agnes Morabito? o întrebă. 

— Da, fireşte. A fost profesoara mea în Munţii Stâncoși și am 
urcat cu ea pe cea mai mare parte a vârfurilor din Chamonix. 

— Ea a scris despre dumneavoastră mai multe rapoarte pe 
care le-a depus la Comitetul Internaţional al Marilor Înălţimi. 
Le-am citit, m-am entuziasmat. Oh! Desigur, nu vă pot obliga 
să veniți cu mine împotriva voinței dumneavoastră. Dar 
gândiţi-vă la renumele la care va ajunge școala dumneavoastră 
dacă expediția reușește și dacă aţi participat la ea. 

Era atât de aproape încât îi respira parfumul de bărbat 
îngrijit. Ochii săi negri priveau fix în ai ei, în timp ce vocea 
senzuală o emoţiona, ameţindu-i sufletul. O fascina. Și când te 
gândeşti că era convinsă că-și poate ţine în frâu emoțiile! 

— O premieră cu... cu dumneavoastră, se bâlbâi ea. 

O licărire de bun-simt o aduse cu picioarele pe pământ. Își 
aminti reproșurile impotriva lui. 

— Dar visez, nu? adăugă ea pe un ton mai distant. Într-o zi 
mă trataţi drept o amatoare. În altă zi îmi cereţi să particip cu 
dumneavoastră la o mare expediție. 

El se îndepărtă. 

— Ieri, era ieri. În plus, nu v-am tratat niciodată drept o 
amatoare. Am spus numai că aţi făcut un lucru stupid. 

— Un conducător de expediţie nu se împiedică de oameni 
stupizi. 

El se mânie. 

— Pentru Dumnezeu, Susan, nu deforma în mod sistematic 
cuvintele mele. Am consultat peste o sută de dosare pentru a 
selecționa cea mai bună echipă. Vreau ca această expediţie să 
fie un succes. După cum spun rapoartele, dumneata ești exact 
persoana care îmi lipsește. Nu numai că palmaresul ascensiu- 
nilor dumitale este impresionant, dar știu că ai un minunat 
spirit de echipă. 

Tentaţia de a accepta era mare, dar în sinea ei, ceva o 
sfătuia să nu aibă încredere. Astfel că obiectă: 

— Realitatea este puţin diferită de ceea ce spun rapoartele. 
Ai constatat-o ieri: îmi place independenţa. 

— Eu am văzut mai ales calităţile dumitale de alpinistă. 
Coborârea a fost perfectă. Tehnica ireproşabilă. Vei face 
această ascensiune cu noi, Susan. Eşti femeie și am de aseme- 
nea nevoie de femei în echipă. 

Ea tresări. Dar el nu-i dădu timp să se revolte. 

— Nu face o greşeală, spuse el cu răceală. Vorbesc ca un om 
de afaceri. După sondajele editurilor mele, asociaţiile femi- 
nine se dau în vânt după cărțile mele. Dacă numele Susanei 
Reed figurează pe lista membrilor expeditiei, lucrarea pe care 
o voi scrie după aceea va fi un best-seller. Intenţionez s-o și 
ilustrez... 

Întinse mâna și mângâie ușor părul tinerei. 

— Eşti foarte fotogenică. Părul dumitale roșu va străluci în 
poze ca o pată de soare. Și chiar dacă îţi vei ascunde părul sub 
o căciuliță sau sub gluga unui hanorac, chipul dumitale de 
madonă va lumina imaginea. 

Ea se mișcă, stânjenită. Oh! desigur, conversaţia rămânea 
pe un plan strict comercial. Dar nu-i plăcea să se aplece prea 
mult spre ea. Își aminti valul de dorinţă care o cuprinsese 
când îi deschisese ușa şi când își pusese degetul pe gâtul ei. 

Se ghemui în mod instinctiv. Cu genunchii ridicaţi până la 
piept, își sprijini bărbia pe braţele încrucișate și respinse 
pentru ultima dată tentaţia. 

— Nu, Jack, nu te voi însoţi. Colaborarea noastră ar fi un 
eșec. Adineauri, înainte de a repara geamurile, ne-am certat în 
legătură cu toate. M-ai enervat în așa măsură, încât te-aș fi 
bătut cu plăcere. Nu mă văd suportând zile întregi 
recomandările dumitale. 

El avu un gest iritat. 

— Linișteşte-te. Nu voi pierde timpul îndemnându-te la 
prudenţă. Ceea ce s-a petrecut mai înainte n-are nimic de-a 
face cu drumul în munte. Cocoţându-te fără nici o precauţie 
pe o scară, puteai să-ți rupi în mod stupid un picior. Ieri, eram 
de asemenea neliniștit când am aflat că ai plecat singură să 
escaladezi un perete. Nimeni cu mintea întreagă nu-și asumă 
un asemenea risc. 

— În afara dumitale, probabil, îl ironiză ea. 

El ridică din umeri și o măsură din cap până în picioare cu 
un aer exasperat. 

— Credeam că ţi-am explicat motivele mele. 

— Mi le-ai explicat, acceptă ea și le-am înțeles. Dar 
problema este în altă parte. Nu-mi place nici maniera în care 
m-ai dăscălit, nici modul în care te-ai comportat cu mine. N-ai 
nici o încredere în aptitudinile mele. De fapt, ai încercat să-mi 
impui superioritatea dumitale masculină. 

— Crezi asta cu adevărat? 

Fl se aplecă. Un fulger îi trecu prin privire. Imediat, Susan 
se retrase în defensivă. 

— Ceea ce cred sau nu, n-are nici o importanţă, decretă ea 
ridicându-se. Încercam doar să te fac să înţelegi că avem 
caractere prea diferite pentru a intenţiona să lucrăm 
împreună. 

Se îndepărtă. El i se alătură, dar fără s-o atingă. 

— Oare suntem într-adevăr atât de diferiţi? Asta gândești 
oare acolo, în interiorul dumitale? 

Vocea abia i se auzea, dar era atât de mângâietoare, atât de 
senzuală încât se simţi din nou tulburată. 

— Mă gândesc doar că este timpul să pleci, spuse ea. 

Fl îi încercui talia și o trase spre sine. 

— Lasă-mă să te conving de greșeala dumitale, spuse el 
atingând ușor cu buzele faţa pe care o sprijinise de pieptul său 
musculos. Să încercăm să ne suportăm reciproc, să învăţăm să 
ne cunoaștem... 

Inundată de un val de căldură era gata să cedeze, când el 
adăugă râzând uşor: 

— Fie că vrei sau nu, suntem obligaţi la asta. 

Ea ridică brusc brusc capul. Chipul frumos afișa o expresie 
batjocoritoare, care o descumpăni. 

— Nu înţeleg, spuse ea. 

— Avalanșa a doborât un copac peste aleea dumitale. Am 
descoperit catastrofa ducându-mă să iau servieta cu docu- 
mente din maşină. Sunt blocat în cabana dumitale. Ești 
obligată să-mi acorzi ospitalitate, cel puţin până la sosire 
primelor ajutoare. Şi cum acestea nu vor sosi înaintea 
zorilor... 

Ea deschise gura să protesteze. Dar el i-o închise cu un 
sărut atât de experimentat, atât de intens încât își simți toate 
hotărârile dispărând. Un frison ce-i străbătu șira spinării îi 
aprinse în trecere fiecare fibră a corpului. Se strânse lângă 
Jack cu certitudinea încântătoare că dorinţa îi cuprinsese în 
aceeași clipă. 

— Toată noaptea este a noastră, murmură el. 

Ea se opuse cu o ultimă tresărire de revoltă. 

— Nu poți rămâne la mine toată noaptea. 

În același timp, tresări. Buzele lui Jack trasau un drum 
arzător de-a lungul gâtului său. Ar fi putut să-i scape cu 
ușurință. Dar nu avea putere pentru asta. O copleșea. 

— Copacul a căzut exact în spatele mașinii mele, spuse el. 
Drumul este închis. Sunt prizonierul tău. 

Îi descheie bluza și strecură o mână lacomă sub țesătura de 
flanelă. Susan se lipi de el îngăimând cu o voce 
neconvingătoare. 

— Nu poţi... Este imposibil... 

Cu trupul cuprins de pasiune, întoarse capul pentru a-i 
căuta buzele. EI își plimbă privirea arzătoare peste faţa ce i se 
oferea. 

— Ştiam asta, spuse el. Am știut din clipa în care te-am 
văzut. 

Ea avu impresia că primeşte un duș rece. Amintirea primei 
lor întâlniri îi era neplăcură. lar în plus, Jack părea să 
insinueze că ceea ce li se întâmpla acum fusese calculat, 
prevăzut, programat de el. Venind la ea, avea în minte altă 
idee decât proiectul expeditiei. 

Dumnezeule! se gândi ea. Ce fel de bărbat era oare, 
deoarece știuse să mintă cu atâta ușurință? 

El continua s-o mângâie în timp ce-i mușca lobul urechii. 
Susan se simţea pradă unor porniri contradictorii. Carnea sa 
înfierbântată de dorinţă era gata să se supună, în timp ce în 
adâncul sufletului îl detesta pe Jack și-i era necaz că se arătase 
atât de vulnerabilă. 

Un val puternic de mânie o smulse din ameţela în care se 
scufundase. 

Ce se întâmplase cu ea? Își pierduse oare orice demnitate 
încât să se dăruiască atât de ușor unui bărbat pe care abia îl 
cunoștea? 

Uitase oare deja că sub indiscutabulele calități de 
seducător, el păstra faţă de femei acel gen de dispreţ care în 
mod obișnuit o înfuria pe Susan? 

Ce argumente îi adusese oare, adineauri, pentru a o face 
să-i accepte propunerea? Că era o femeie, frumoasă, 

fotogenică, al cărei portret ar fi făcut să i se vândă cărțile. 
Calităţi de manechin, de suport publicitar... 

Tot corpul i se încordă. 

Jack se miră s-o simtă dintr-o dată rezervată. 

— Ce ai? întrebă el slăbind strânsoarea braţelor. 

Susan se simți jignită că-și recapătă atât de ușor libertatea. 
Cum putea să se îndepărteze de ea, când cu o clipă mai 
înainte se arătase plin de atenţii tandre? Avea oare obiceiul 
să-și aprindă sau să-și stingă pasiunea cum deschizi și închizi 
un robinet? 

Se dădu înapoi, își încheie automat bluza și se strădui să-și 
domine tumultul simţurilor. 

Când fu aproape sigură de vocea sa, spuse pe un ton tăios: 

— Îţi voi da un sac de dormit. Vei dormi în sala de gimnas- 
tică. Servește deseori ca refugiu alpiniștilor în trecere. 

Făcu stânga-mprejur şi se îndreptă spre birou. 

Vocea tăioasă a lui Jack o opri. 

— O clipă, te rog. Trebuie oare să înţeleg că mă consideri 
ca pe un simplu turist în căutarea unui adăpost? 

— Exact. 

Ea nu se întoarse. În clipa următoare, fu alături și o 
îmbrăţișare posesivă o obligă să-l privească. 

— Minti, Susan. Știu ce simţi. Nu servește la nimic să-ţi negi 
dorinţa. 

Ea desfăcu brusc menghina care-i cuprinsese umerii. 
Privirea de smarald strălucea de mânie. 

— Sacii de dormit sunt cu echipamentele, spuse ea. Cheia 
de la depozit este agățată în bucătărie. Noapte bună, Jack. 

Și fără să mai aștepte, alergă spre scară și urcă în mare 
grabă treptele care duceau spre camera sa. 


Capitolul 4 


A doua zi de dimineaţă, Susan fu trezită de soneria 
telefonului. 

Ea tresări, făcu o săritură în pat și mătură cu un gest 
inconştient suprafața noptierei. Lampa și ceasul deșteptător 
căzură pe podea. Telefonul, din fericire fixat în perete, scăpă 
valului de mânie. 

Se frecă la ochi. Ziua care începea era o duminică. O știa 
pentru că nu-și înfăşurase eşarfa în jurul unuia dintre stâlpii 
patului său cu coloane. Când avea un curs dimineaţa 
devreme, avea întotdeauna grijă ca în ajun să înfăşoare o 
eșarfă roşie la picioarele patului. Astfel, abia trezită, înțelegea 
că nu era posibil să lenevească în pat. 

Simti dorinţa să-și vâre capul sub cearșafuri. Dar soneria îi 
perfora timpanele. Se așeză și se aplecă pentru a lua telefonul. 

Gestul rămase neterminat. 

Cu ochii mari de stupoare, privea obiectele de pe jos. 
Ceasul deșteptător, al cărui geam se spărsese, se oprise la ora 
șapte. Lampa căzuse alături de o sticlă de șampanie goală. 

„Ridicol“, se gândi Susan. În toată viaţa sa, nu înghițise mai 
mult de cinci pahare cu vin. 

Atunci, de ce o durea capul atât de rău încât îi venea să 
urle? De ce avea impresia că în loc de pupile are două bile de 
plumb? Ce se întâmplase oare cu această sonerie a telefonului 
de scotea niște sunete la fel de stridente ca urletele unei 
sirene? 

Exasperată, Susan ridică receptorul. 

— Școala Feminină de Alpinism, anunţă ea mecanic. 
Instituţia este închisă duminica. 

Numaidecât își aminti că odaia ei era branșată la o linie 
personală, diferită de cea a școlii. 

— Susan? întrebă o voce şuierătoare. Sunt eu, Janie. 

— Ţi-ai pierdut minţile? explodă Susan. 

Regretă imediat izbucnirea sa. Fiecare cuvânt pe care-l 
rostea i se infunda ca un burghiu în cap. Continuă pe un ton 
mai domol: 

— Ce te-a apucat să mă suni duminica în zori? 

— În zori? repetă Janie nedumerită. Dar soarele este de 
mult sus. lartă-mă, Susan, dar date fiind împrejurările, nu 
știam că încă mai dormi. 

— Ce împrejurări? Vorbeşte mai clar. Nu înţeleg nimic. 

— Ei bine!... Credeam că ești la curent cu apelul musafiru- 
lui tău. 

— Un apel? 

— Da. Domnul Cameron a sunat mai devreme de la tine în 
legătură cu valiza sa, explică Janie cu răbdare. 

Susan oftă. Cuvintele Janiei nu treceau dincolo de ceața 
din mintea sa. Se prostise, sau secretara era cea care 
divaga? 

Totuși, faptul că asociase termenul de musafir numelui de 
Cameron crease în mintea sa o agitaţie neplăcută. 

— Pentru Dumnezeu, o rugă ea, începe cu începutul. De ce 
te-a sunat domnul Cameron în legătură cu valiza sa? 

— Locuim la același hotel. 

— Ah! spuse Susan care nu vedea încă unde voia să ajungă 
Janie. 

— Mă urmărești cu atenţie, Susan? 

— Da... măcar încerc să înţeleg. Ce ne priveşte pe noi valiza 
domnului Cameron? 

— Mi-a cerut să văd dacă instrucţiunile pe care le-a dat în 
această noapte portarului au fost urmate exact de cameristă. 
Am înţeles că era în ţinută de seară și că nu poate să iasă. 
Toate lucrurile lui sunt acum într-o valiză mare din piele... 
Oh! liniștește-te, serviciul pe care mi l-a cerut nu m-a deranjat. 
Când a sunat, eram gata... Da, aveam intenţia să plec spre tine 
și să termin cu inventarul materialului. Mă asculti? 

— Da, spuse Susan. 

Făcea un dublu efort: să înțeleagă explicaţiile Janiei și să 
încerce să-și amintească ce se petrecuse în ajun. Avea gura și 
gâtul uscate. Îi era greață, iar capul părea gata să explodeze. 

Dar pentru moment, frânturi de aminiri apăreau ca niște 
imagini în lumina unui proiector. Jack urcând treptele în 
spatele ei... Sărutul pe care i-l dăduse în pragul acestei 
camere... Zâmbetul său și maniera în care o strânsese la 
pieptul lui strivindu-i spatele... 

— Este curios, spuse Janie cu o voce puțin jignită. N-aveam 
impresia că vorbele mele te interesează. Îi repet că este vorba 
de o valiză foarte grea. Va trebui să chem un taxi pentru a 
merge până la cabamă. Din fericire, străzile sunt degajate, 

deoarece echipele de la administraţia drumurilor au lucrat 
toată noaptea pentru a repara stricăciunile provocate de 
avalanşa de aseară. 

Pe neașteptate, Susan realiză situaţia. 

— Ce? Aduci aici bagajele domnului Cameron? Visezi, Janie. 
Lasă valiza aceea acolo unde este. 

— Un valet a lăsat-o în camera mea. 

— Atunci, du-o înapoi în cea a domnului Cameron. 

— Imposibil. Abia dacă pot s-o ridic. Și acum, tot personalul 
hotelului este ocupat cu servirea micului dejun și... 

— Arunc-o pe fereastră, dar te implor, n-o naduce aici. 

— Bine, bine, voi face cum vrei. Dar ce-i cu tine? Eşti 
bolnavă? 

— Am băut, anunţă Susan cu nepăsare. 

— De dimineaţă, atât de devreme? 

Janie părea şocată. 

— Ba nu, se corectă Susan. Sunt în faza de „după ce am 
băut“, dacă înţelegi ce vreau să spun. 

— Pe scurt, plutești, spuse Janie râzând. 

— Este pe aproape, doar că greutatea capului riscă să mă 
facă să cad prea repede din nou pe pământ. 

— Te voi vedea mai târziu. Un sfat bun: înghite un ou 
bătut... 

Legătura fu întreruptă înainte ca Janie să-i dea rețeta. Era 
mai bine. Numai ideea unui ou bătut sau nu, o dezgusta pe 
Susan. 

Însă nu-și putea permite luxul să se îmbolnăvească. Jack 
era undeva îm cabană, folosindu-se de a doua linie telefonică, 
dând ordine în dreapta și în stânga. Și judecând după mirosul 

de slănină afumată prăjită care urca până la primul etaj, 
întorcându-i stomacul pe dos, tocmai se ocupa de micul său 
dejun. 

Asta îi era de-ajuns. Trebuia să pună imediat capăt fante- 
ziilor sale. Îi crease destule neplăceri sunând la hotel și stând 
la discuţii cu Janie. Până la prânz, tot Brentzul va ști unde își 
petrecuse el noaptea. 

Susan se ridică, dar trebui să se așeze imediat din nou pe 
marginea patului. Pereţii din lemn se învârteau în jurul ei. 
Strânse în palme tâmplele care o dureau și încercă să revadă 
faptele așa cum se desfășuraseră. 

Fusese o avalanșă, geamuri sparte, înlocuirea lor. Până aici, 
totul era clar în mintea sa. Apoi, stătuseră de vorbă în camera 
de zi, iar el o anunţase pe neașteptate că un copac blocase tre- 
cerea, împiedicându-l să plece. Ea îi spusese unde erau sacii 
de dormit și-i oferise să se instaleze în sala de gimnastică. 

Chiar și în faţa poliţiei, ar fi jurat că toate acestea reprezen- 
tau adevărul. 

Jumătate de adevăr, rectifică ea din grijă pentru onestitate. 
Mai era de asemenea ceea ce subconștientul ei respingea: 
sărutările, mângâierile degetelor puternice și lungi... 

Se ridică și se agăţă de unul din stâlpii patului. De ce nu se 
putea șterge cu guma ceea ce urmase? 

Jack o ajunsese în ușa camerei sale. Oh! Îşi amintea și acum 
ochii lui strălucitori, parfumul plăcut... Încercase o senzaţie 
atât de puternică încât nu-i opusese nici o rezistenţă. Îi 
cuprinsese buzele într-un sărut pasionat și exigent, îi mân- 
gâiase gâtul și pieptul. Gesturile lui erau mai mult posesive 
decât tandre. Totuşi, purtată de tumultul incontrolabil al 
simțurilor, nu știuse că gemea de plăcere. 

Când o simţise gata să răspundă complet dorinţei sale, o 
ridicase şi o strânsese lângă el. Trecuse pragul camerei sale ca 
o tânără sotie în bratele soțului său. Îşi reaminti ideea prostesc 
de romantică, apoi decepţia care îi urmase. 

El o întinsese pe patul mare cu coloane. Apoi, în picioare, 
lângă ea, se aplecase pentru ultima dată peste faţa ei. 

— Noapte bună! Susan. Somn ușor. Ai spus că ai cheia de la 
depozit agăţată în bucătărie, nu-i așa? 

Înainte de a-și da seama de ce i se întâmplă, auzise ușa de 
la camera sa închizându-se în urma lui. 

Rămăsese nemișcată, umilită, sufocată de indignare. Cât 
timp plânsese oare? Dar la urma urmei, plânsese? Își amintea 
că aruncase o frază cu voce tare, cum se aruncă o provocare: 

— Bădăranul! Ce fericire că mintea se află deasupra 
materiei. 

Mai târziu, coborâse în bucătărie. Cu câteva luni mai 
înainte, elevele îi oferiseră o sticlă de şampanie. O pusese în 
frigider și uitase de ea. Își amintea că o luase înainte de a urca 
în grabă înapoi în camera sa, unde se încuiase. 

Apoi? Ei bine, materia se va răzbuna triumfător asupra 
minţii, fiindcă, chiar dacă Susan își frământa mintea, era 
întuneric absolut. În capul care o durea nu se ivea nici o 
imagine. 

Îşi stăpâni greata şi reuși să se ţină pe picioare. Îmbrăcă un 
neglijeu verde ca migdala, asortat la pijama și își strânse 
cordonul în jurul taliei. 

Îndată ce durerea de cap îi va lăsa un oarecare răgaz, îl va 
întreba pe Jack în legătură cu acea valiză. Dacă își anunţa 
intenţia să se instaleze la ea, cu sau fără durere de cap, îl va 
ucide. 

Cobort scara ţinându-se de balustradă. Durerea era atroce. 
Fiecare pas răsuna ca un tam-tam. Stomacul i se revoltase și 
avea impresia că se afla în balans pe un velier. 

leși în grădină. Mercedesul era tot acolo. Nici un copac nu 
bara aleea. 

Sala de gimnastică era pustie. Prin geamuri, zări un sac de 
dormit înfășurat cu grijă pe o bancă. 

Reveni în cabană și străbătu bucătăria. Nimeni. Se gândi că 
era într-una din cabinele de duș rezervate elevelor. Ezită. Să se 
ducă să-l izgonească, sau să înceapă prin a lua o aspirină? 

Pe neașteptate, auzi fredonându-se și recunoscu una din 
ariile din „Albă ca Zăpada“: „Să fluieri muncind“. 

Cum se putea oare lansa în asemenea vocalize puternice 
încă de dimineaţă? De ar tăcea! Dumnezeule! Dacă nu tăcea, 
înnebunea. 

Se îndreptă spre birou. Aparent, cântărețul aici se refu- 
giase. În tăcere, puse mâna pe o vază din bronz cu ideea bine 
fixată să se servească de ea pentru a-i sparge capul. 

Rămase uluită în prag, necrezându-și ochilor. 

Visa. Nu putuse face asta singur. N-avea drepotul s-o facă. 
Pentru a ajunge la un asemenea rezultat, muncise cu siguranță 
toată noaptea. 

Vesela ei dezordine dispăruse. Cărţile care acopereau în 
mod obișnuit podeaua, își regăsiseră locul în bibliotecă. Hârtiile 
erau aranjate în dosare sau stivuite cu grijă pe mobile. Masa de 
lucru era curată. Stilourile și creioanele umpluseră două cutii 
mici cilindrice care serveau în mod obișnuit drept scrumiere. 

Jack era aşezat în fotoliul cu braţe sculptate pe care îl 
cumpărase de la un artizan dintr-un sat vecin. 

Se opri din fredonat și o privi cu un aer sever. 

— Iată-te, în sfârşit! Nu este prea devreme. De ce ţii vaza 
aceea? Nu-mi spune că ai cules flori din grădină. Nu te voi 
crede. 

Stupefacţia o privă pe Susan de reacţie. Puse obiectul jos și 
bâigui: 

— Ce... faci... în biroul meu? 

— Întreabă-mă mai curând de ce sunt aici. În această noapte, 
am avut nevoie de un creion roșu pentru a marca niște repere 
pe o hartă. Am intrat în această încăpere și am găsit... 

Se întrerupse, pescui un pachet din coșul pentru hârtii și-l 
aruncă dezgustat pe masă. 

— ... am găsit biscuiţi uscati într-o mapă pentru hârtii. N-am 
îndrăznit să mă uit de când datează. 

— Dacă vreau să-mi pun biscuiţii în mape, este treaba mea, 
ripostă Susan mânioasă. Sunt aici în casa mea, în timp ce tu... 

— Mulţumește-mi, i-o tăie el. Te-am scos dintr-o frumoasă 
încurcătură. Priveşte asta. 

Scoase mai multe scrisori dintr-un dosar și le agită în formă 
de evantai pe sub ochii Susanei. Legănarea lor o ameţi pe 
tânăra femeie. 

— Oprește-te, îl rugă ea. Despre ce este vorba? 

— Notificări de taxe care n-au fost plătite. 

Ea respiră adânc şi-l străpunse cu privirea. 

— Şi ce-i cu asta? M-am hotărât să nu plătesc acestei țări taxe 
pentru sumele încasate. Elveţia este bogată. Poate aștepta 
putin, nu? 

— Cine ti-a vorbit despre Elveţia? tună și fulgeră Jack. 

El agită din nou hârtiile. Susan simţi că un clocot urcă din 
stomac până pe buzele sale. Întinse mâna pentru a-l împiedica 
să continue. 

El nu dădu importanță gestului ei și-i vâri hârtiile în mână. 

— Citeşte, proastă mică. Este vorba despre impozitele pe care 
Je datorezi Tezaurului american. În calitate de cetăţean al Statelor 
Unite, ești obligată să-ți declari veniturile, cu excepția faptului că 
ai câştiga mai puţin de o sută de dolari pe an. Nu cred să fie cazul. 

Susan era stacojie de indignare. 

— Puțin îmi pasă ce crezi. Veniturile mele nu te privesc mai 
mult decât conţinutul sertarelor mele. Cu ce drept te amesteci 
în lucrurile mele? Dacă-mi place să nu declar nimic... 

— Oh! ești liberă, bineînţeles, i-o tăie el cu răceală. Dar în 
acest caz, te taxează din oficiu. Ceea ce s-a și întâmplat. Dacă 
nu plătești cât mai repede posibil, știi ce riști? 

— Nimic mai rău decât ceea ce mi se întâmplă acum. 

— Închisoarea, încăpățânato! Iată ce te așteaptă dacă nu te 
conformezi legilor din ţara ta. 

— Du-te dracului! 

Ea închise ochii și se tinu de marginea mesei. Numai dacă 
ar înceta încăperea să se mai învârtească! 

Când ridică pleoapele, Jack era în picioare lângă ea. 
Licărirea de amuzament din ochii lui negri îi răscoli mânia. 
Niciodată nu detestase pe cineva cum îl detesta acum pe acest 
bărbat. În numele cărui privilegiu își aroga dreptul de a o 
dojeni pentru că nu se comporta după propriile lui criterii? 

— N-ai să-mi dai nici un ordin, spuse ea cu o voce atât de 
egală cât îi permitea capul care o durea şi stomacul revoltat. 
Pe pante sau în biroul meu, sunt destul de mare pentru a lua 
eu însămi hotărâri. Îmi cunosc talentele și limitele lor. Mă 
împac destul de bine cu slăbiciunile mele și n-am nevoie nici 
de ajutorul, nici de criticile tale. 

Lăsă în mod voit să cadă pe jos notele pe care el i le pusese 
în mână. 

— Îmi plăcea dezordinea mea, continuă ea rece. Și acum... 
Oh! Doamne! Sunt... sunt puţin bolnavă. 

— Puțin? Eşti modestă, spuse el prinzând-o de cot. Am 
impresia că nu te ţii pe picioare. 

Fa încercă să facă pe grozava. 

— Ei aș! Nu mă demolează pe mine o sticlă de şampanie. 

— O sticlă de... Dumnezeule! Vino cu mine. Am să te ingrijesc. 

O luă cu el în bucătărie. Ea protestă fără convingere. 

— Dacă speri să mă farmeci cu atenţiile tale, ești pe un 
drum greșit. 

Amintirea conversaţiei pe care o avusese cu Janie îi înteţi 
reproșurile împotriva lui. 

— Şi această poveste cu valiza, reluă ea cu o reînnoire a 
forţei, crezi poate că o voi accepta? 

Jack îi propuse un armistițiu. Ea se va așeza liniștită pe un 
scaun, în timp ce îi va prepara un leac pentru a se trezi din beţie. 

— ... În schimb, îmi acorzi favoarea de a mă asculta fără să 
mă întrerupui. 

— Singura favoare pe care ţi-o acord, bombăni ea, este să 
nu te omor... cel puţin pentru moment. 


xokk 


Se uită cruciș la paharul pe care el i-l întindea. Refuza să 
înghită acest amestec. Culoarea bej murdar era respingătoare. 
Compoziţia sa era un mister. Pentru a-l prepara, se închisese 
în oficiu. 

Mânia Susanei nu se calmase, dar greturile deveniră tot mai 
puternice. Așa că, pentru moment, stomacul său o preocupa 
mai mult decât resentimentele faţă de Jack. 

— Bea, îi ordonă el. 

Ea respinse paharul. 

— Nu pot. Sunt sigură că ai bătut un ou înăuntru. 

— Dacă n-ar fi decât atât, glumi el. Vrei rețeta? 

— Nu, nu, spuse ea prompt. 

Luă paharul și înghiţi conţinutul pe nerăsuflate. Avea un 
ușor gust de alcool, deloc neplăcut. 

Închise ochii, așteptând miracolul promis. Nici un efect. 

Ridică pleoapele. Jack pusese ceainicul la încălzit pe 
plita electrică. Se purta cu ușurința unui obișnuit al 
locurilor. 

Preferă să-și întoarcă privirea de la silueta aceea care o 
tulbura și o irita în același timp. 

Bucătăria era singura încăpere din cabană ai cărei pereţi 
din scândură de brad erau lăcuiţi. Susan o ceruse din preocu- 
pare pentru igienă. În această dimineaţă își regreta inițiativa. 
Soarele care se reflecta în lacul alb o orbea, sporindu-i 
migrena. 

— Îţi este la fel de rău? întrebă Jack punând pe masă o 
cafetieră aburindă și două cești. 

Ea admise că greţurile se calmaseră. Mirosul de cafea îi era 
aproape plăcut. 

— Să iei două aspirine, o sfătui el. După aceea, nu vei fi mai 
în formă, dar te vei simți categoric mai bine. 

În timp ce umplea ceștile, se scuză pentru pătrunderea lui 
abuzivă în birou. 

— ... Am depășit limitele, sunt de acord, admise el pe un 
ton conciliant. Dar sunt un maniac al ordinii. Descoperind 
harababura care domnea acolo, am simţit că se trezesc vechile 
mele instincte. 

— Pentru a le lăsa să doarmă, te sfătuiesc să rămâi în afara 
tuturor încăperilor ale căror uși sunt închise. 

El zâmbi amuzat. 

— Biroul era larg deschis, Susan. Îmi acorzi circumstanţe atenuante? 

Fa luă cu o înghiţitură de cafea comprimatele pe care i le 
întindea. Amabilitatea lui Jack o dezarmase. Dar nu va aban- 
dona atât de ușor lupta. 

— Eşti schimbător ca un cameleon, remarcă ea, cu un rest 
de animozitate în voce. O clipă amabil și în momentul 
următor devii exasperant. Şi apoi, înainte de a pleca, te vei 
scuza pentru aceste acrobaţii. 

— Ce acrobaţii? 

Ea împinse cu brutalitate ceașca. Câteva picături de cafea 
săriră pe farfurioară. El le şterse cu atenţie. Acest gest spori 
animozitatea Susanei. 

— Suntem prea diferiţi pentru a putea lucra împreună. 

El păru mâhnit. 

— Crezi asta cu adevărat? 

În același timp, prinse încheietura fină a mâinii tinerei 
femei. Susan nu-și putu reţine o tresărire. Degetele lui o 
strânseră mai puternic. 

— Noaptea trecută păreai de altă părere. 

Ea se încordă. 

Să nu discutăm despre ceea ce s-a întâmplat noaptea 
trecută, spuse ea tăios. Nu știu ce acces de nebunie m-a făcut 
să-mi pierd capul. Nu eram eu însămi. 

— Oh! ba da, protestă el învăluind-o în privirea lui 
fermecătoare. Mi-ai arătat firea ta adevărată: cea pe care te 
străduiești s-o ascunzi... Numai dacă nu cunoşti ce resurse 
sunt în tine. 

Ea își retrase brusc mâna. 

— Ti-am spus ce gândesc și, imediat, ai decis că nu știu 
despre ce vorbesc. Când vei înceta oare să mă critici? 

Jack se rezemă de spătarul scaunului. Continua s-o 
observe, dar ochii săi căpătară o strălucire mai intensă. 

— Să plasăm relaţiile noastre pe un plan strict profesional, 
hotărî el. Este singurul mijloc să nu ne mai certăm pentru 
fleacuri. Eşti de acord? 

Ar fi trebuit să se scandalizeze. Oare el considera „un fleac“ 
faptul că o părăsise noaptea trecută, singură în cameră, 
aprinsă de dorință? 

Un licăr de bun-simt îi opri invectivele pe buze. Nu-i putea 
reproşa că-şi stăpânise mai bine decât ea simţurile. 

Era oare un bădăran sau un gentilom? În tot cazul, purtarea 
lui rămăsese destul de ambiguă pentru că îşi atribuise un rol 
frumos. 

Avea dreptate. Dialogul nu era posibil decât pe plan 
profesional. 

— De ce nu răspunzi? se miră el. 

— Îmi ascultam capul și stomacul, minţi ea. 

— Şi ce spun ele? 

— Nimic. Cred că putem, în sfârșit, să abordăm subiectele 
interesante. 

— După părerea mea, principalul este pregătirea ascensiu- 
nii. Eşti de acord? 

— În parte. 

Fl ridică din sprâncene întrebător. Susan explică foarte 
repede: 

— N-am făcut de mult trasee importante. Mă întreb dacă 
sunt încă suficient de antrenată pentru o mare premieră. 

— Am prevăzut acest handicap, spuse el. Ştii că un drum 
de acest fel cere o pregătire minuțioasă. Instalându-mă 
aici... 

Ea îl întrerupse, scandalizată: 

— De aceea i-ai cerut secretarei mele valiza ta? 

— Exact, aprobă el. Și ar fi fost și mai bine dacă toată echipa 
locuia la şcoală. 

Susan se indignă. Un fior o străbătu pe șira spinării. Era de 
neconceput ca echipa să se antreneze în sala de gimnastică și 
să pregătească expediţia la ea. 

Oh! desigur, gândindu-se mai bine la asta, ştia că obiceiul 
cerea acest gen de aranjament. Un conducător de grup 
hotărât să întreprindă un lucru de o asemenea anvergură, tre- 
buia să se asigure mai înainte de competența și tenacitatea 
fiecărui membru al echipei sale. Pregătirea are loc întot- 
deauna într-un loc stabilit, unde fiecare învaţă să trăiască în 
bună înţelegere cu ceilalți. 

Dar propunerea lui Jack implica prezența sa la cabană 
douăzeci și patru de ore din douăzeci și patru, poate timp de 
mai multe săptămâni. 

La gândul acestei coabitări, Susan simți o căldură ascunsă 
răspândindu-i-se prin vine. Percepu foarte clar pericolul spre 
care se îndrepta acceptând. Nu va mai petrece o a doua 
noapte ca cea pe care tocmai o trăise 

— Nu, spuse ea. Este imposibil. 

— Refuzi să participi la o mare premieră? se miră el. 

Ea ridică din umeri. 

— Nici un alpinist cu judecată n-ar refuza o propunere atât 
de ispititoare. Nu asta este problema. 

— Atunci care? 

— Ti-am spus-o, răspunse ea pe ocolite. Suntem prea 
diferiți. 

— Dar în principiu, ai fi de acord cu o colaborare? 

Ea îşi înăbuși un căscat. 

— Nu ştiu... Scuză-mă, dar îmi este îngrozitor de somn. 

El zâmbi. 

— Este efectul leacului. Am adăugat un somnifer în lichidul 
pe care l-ai băut. Câteva ore de somn și te vei trezi ca un 
trandafir. Așadar, dacă eşti de acord, vom relua discuţia 
noastră mai târziu. 

Ea îi aruncă o privire răzbunătoare. 

Văzând-o gata să se revolte din nou, el alese prudenţa. 

— Îţi propun un teren neutru. 

— Ce înţelegi printr-un teren neutru? întrebă ea cu 
neîncredere. 

— Ei bine!... De exemplu, un restaurant. Vrei să cinăm 
împreună? Voi veni să te iau diseară la ora șapte și jumătate. 

— Dar... începu Susan. 

Jack se ridicase. Automat, îl imită. Îi era într-adevăr somn. 

El o luă de braţ. Cu o mână în același timp blândă și fermă 
o conduse prin camera de zi până la piciorul scării. 

— Du-te să te odihnești. Când te vei trezi vei vedea lucrurile 
mai clar, spuse el amabil. 

Ea urcă treptele fără să se întoarcă. 


Capitolul 5 


— Jack Cameron și-a petrecut noaptea cu tine? Dar este 
minunat! exclamă Janie. 

Susan îşi adânci nasul în dulapul deschis. Încerca să 
găsească o a doua șosetă albastră ca cea pe care o ţinea în 
mână. 

Se trezise la ora trei după-amiază fără nici o urmă de 
migrenă sau de greață. Janie venise s-o întâlnească două ore 
mai târziu, după ce terminase inventarul materialelor. 

Dimineaţă, secretara se dusese direct la depozit, de unde 
avea o cheie. De aceea, nu știa nimic despre discuţiile care îi 
pusese pe Susan și Jack față în faţă. Curiozitatea sa era de 
nepotolit. 

Susan îi răspunse la cea mai mare parte a întrebărilor. 

— ... A petrecut noaptea aici, dar nu cu mine, rectifică ea. 
Credeam că ai înţeles nuanţa... Pentru Dumnezeu, Janie, în 
loc să mă priveşti cu ochi mari, ca și când aș fi diferită de cea 
de ieri, ajută-mă să găsesc ceea ce caut. Știu că sunt 

dezordonată, dar nu până într-atât încât să pun o şosetă 
într-un loc și perechea ei în altul. Îndată ce sunt spălate, le 
împăturesc împreună pe perechi. 

Janie îi aruncă o privire de afectuoasă ironie tinerei în 
capot verde deschis care agita prin faţa sa o şosetă. 

— Poate că mica ei soră este ascunsă în dulapul din 
bucătărie, între cutiile de sardele și borcanul cu castraveți, îi 
sugeră ea. 

Susan oftă și o privi cu un aer copleșit. 

— Şi eu credeam că-mi ești prietenă! 

— Îti sunt, Susan, și îţi voi da un sfat excelent. În locul tău, 
pentru a ieși în seara asta cu Jack, aș alege o rochie elegantă și 
ciorapi fini. 

— O rochie? Ce idee! La Brentz, la sfârșit de sezon, dacă nu 
se duce la un cocteil sau la o serată a Cairei Holloway, nimeni 
nu poartă rochie. Nopțile sunt reci. Pantalonul este ţinuta cea 
mai practică. 

Examină harababura colorată ce era stivuită pe rafturile 
dulapului de haine. 

— Dacă nu se poate altfel, o fustă și o bluză de mătase, 
murmură ea. 

Se întoarse spre secretara sa, așezată pe marginea patului. 

— Dar dacă Jack Cameron descoperă că m-am aranjat 
pentru el, va crede... Ştii ce va crede? 

— Da. Același lucru ca tine. 

Hotărât lucru, Janie se încăpăţâna să nu țină seama de 
nimic. Perspicacitatea sa o deranjă pe Susan care îi azvârli o 
privire furibundă. 

— În caz că n-ai remarcat încă, spuse tânăra pe un ton 
distrat, n-am obiceiul să-i primesc în pat pe bărbaţii pe care 
abia îi cunosc. 

— O știu, Susan. Ghicesc de asemenea că deşi seducătorul 
Cameron nu te lasă insensibilă, nu-l vei ierta niciodată că te-a 
certat în legătură cu imprudenta ta. De ce încerci oare mereu 
să te baţi cu cineva? 

— Ce vrei să spui? 

— Adevărul. De la divorțul tău, îi consideri pe toţi bărbaţii 
ca pe niște potenţiali inamici. Dar Jack nu este un oarecare. 
Nu vei reuși să te răzbuni pe el pentru afronturile pe care fos- 
tul tău soț te-a făcut să le suferi. De data aceasta, cel pe care-l 
ataci este mai puternic decât tine. Am aplecat urechea la indis- 
creţiile care circulă de la o cabană la alta. Toate sunt favorabile 
lui Cameron. Nu este numai un explorator dublat de un 
scriitor talentat și celebru. A apărat cauza femeilor în diferite 
domenii și în special în cel al alpinismului. În această direcţie, 
nu vei găsi nici un punct slab pe care să-l ataci. Marie Martin, 
celebra alpinistă freanceză, nu încetează să-i laude meritele. 

— Unde ai cunoscut-o pe Marie Martin? se miră Susan, 
brusc bănuitoare. 

— Locuiește la același hotel cu mine. 

— Vorbești chiar de Marie Martin, sora Laurei, o tânără care 
a murit acum mai mulţi ani în masivul Mont Blanc? 

Janie îi aruncă o privire pătrunzătoare. 

— Da. Şi dacă am crede ce spunea media, Jack a fost foarte 
afectat de moartea Laurei. Îmi amintesc de articolele pe care 
ziarele le-au scris în acea vreme. Găsesc că Marie seamănă în 
mod ciudat cu sora sa... 

Ea se întrerupse. Susan se încruntă și frumoasa ei privire 
verde își pierdu strălucirea. Janie nu voia să semene gelozia în 
sufletul prietenei sale, ci numai s-o facă să-și dea seama că nu 
ajuta la nimic să te joci cu frumosul Jack Cameron. 

Pentru a atenua efectul dezvăluirii sale, adăugă: 

— La „Rosengarten“ i-am mai întâlnit și pe Mark Henreid, 
Otto Freer și Wolf Meinhart. Sunt la Brentz pentru expediţia 
prevăzută de Cameron. 

— Echipa este remarcabilă, admise Susan visătoare. A face 
parte din ea ar fi, indiscutabil, un privilegiu. Dar... 

Avea impresia că vorbea numai de dragul de a vorbi. 
Sufletul îi era tulburat. Oare Jack o alesese pe Marie pentru 
asemănarea sa cu Laura? Ce sentimente lega cele două fiinţe? 

— Dar, ce? se neliniști Janie. Mă mir de reticenţa ta. Jack 
Cameron este un partener de talia ta. Va fi o greșeală să vezi 
în el doar un adversar. 

Susan ridică din umri. 

— Poate că are idei liberale despre femei, dar după părerea 
mea, nu sunt decât teorii pe care le afișează pentru publici- 
tate. Cu mine este arogant şi nu se simte bine decât când mă 
critică. Ştii unde și-a petrecut noaptea? În birou. 

Janie izbucni în râs. 

— Așadar, el era? Descoperind ordinea care domnea în 
încăpere, am crezut într-un miracol. 

— N-avea nici un drept să-mi scotocească prin hârtii, se 
mânie Susan, fericită să găsească intact resentimentul față de 
Jack. Iniţiativele acestui individ sunt la fel de revoltătoare ca și 
admonestările lui. 

Janie afişă un aer iscoditor. 

— Încerci oare să negi sistematic evidenţa sau ești complet 
oarbă? o ironiză ea. lată un bărbat celebru, frumos, viril și 
inteligent, care îţi oferă să trăieşti o romantică poveste de 
dragoste şi... 

— Divaghezi, i-o tăie Susan. Nu mi-a oferit nimic de acest gen. 

— Te faci că nu vezi și nu auzi. De când l-ai întâlnit, am citit 
adevărul pe chipul tău. Chiar dacă nu-ţi dai seama, a început 

ceva minunat. Dovada: cu două ore înainte de sosirea sa, te 
agiți în legătură cu toaleta pe care o vei purta pentru a cina cu el. 

— Îţi trimiti săgețile pe lângă țintă, spuse Susan cu răceală. 

Janie îi înlătură obiecţia cu dosul mâinii. 

— Nu trimit nici o săgeată. De fiecare dată când un bărbat 
se apropie de tine, fugi cu cincizeci de mile pe oră pentru a te 
îndepărta de el. Apoi pui pe seama lui toate greșelile. Te crezi 
foarte curajoasă, Susan. Ei bine, dă-mi voie să-ţi spun că ești 
cea mai mare fricoasă pe care am întâlnit-o vreodată... 

Se ridică. În timp ce-și netezea cu palma cutele fustei, 
continuă: 

— ... Numai că, tot jucându-te astfel, riști să te trezești 
într-o bună dimineaţă cu riduri şi nici un admirator care să-ţi 
afirme că ești încă foarte frumoasă. Să-ţi închei viaţa singură 
este trist, este cea mai nefericită soartă. 

O clipă mai târziu, părăsi încăperea, lăsând-o pe Susan des- 
cumpănită de tirada sa. Niciodată Janie nu fusese atât de con- 
fuză. Susan simţi faţă de ea un amestec de exasperare și 
recunoștință. Janie o enerva, dar o obliga să vadă clar în ea 
însăși. 

Dar dacă era relativ uşor de pus problema, rezolvarea era 
mai complicată decât bănuia secretara sa. Susan nu avea 
încredere în bărbaţii care afişau o personalitate prea puter- 
nică. O făcuse deja o dată şi puţin lipsise să fie distrusă. Nu va 
repeta aceeași prostie. 

Jack pretindea că rămânând pe plan profesional, vor reuși 
să se înțeleagă. Desigur, practicarea aceluiași sport, periculos 
și greu, avea niște legături. Dar cu siguranță, Jack Cameron 
căuta la ea călcâiul lui Ahile. 

În munte ca și în viața obișnuită, făcea mai rapid o 
critică decât un compliment. Să dea o turnură mai intimă 

relației lor ar conduce la dezastru. Încă de la început, nu 
aveau forte egale. Nu era oare atrasă mai mult de el decât 
era el de ea? 

Respinse amintirea mângâierilor și sărutărilor care o 
lăsaseră palpitând de emotie. Jack, la rândul său, considerase 
aceste interludii ca pe un joc fără urmări. Va veghea să nu-i 
mai ofere spectacolul slăbiciunii sale. 

Simţindu-se mai bine după această decizie, scoase două 
flanele tricotate din mormanul de haine și le așeză pe pat. Se 
va îmbrăca într-una din ele și cu niște pantaloni. Prima, din 
cașmir albastru deschis, era bine croită, moale și catifelată. A 
doua, de un bej spălăcit, era aproape la fel de potrivită ca un 
sac de iută. O va alege pe a doua. Astfel, Jack va înțelege că 
n-avea nici o intenţie să-l seducă. 

Nu propusese el oare ca discuţia lor să nu se îndepărteze 
de la subiecte profesionale? 

O oră mai târziu, în blugi şi sutien, nu se hotărâse încă 
asupra unuia dintre cele două pulovere. 

Clopoţelul de la intrare răsună când își termina de ondulat 
părul după ce-l spălase. Înhăţă un pulover la întâmplare și-l 
îmbrăcă în timp ce cobora scara. Observă că-l alesese pe cel 
mai elegant. O întâmplare? Poate. La urma urmei, avea dreptul 
să fie cochetă. 

Se simți ușurată să vadă că Jack era în hanorac și pantaloni 
din catifea. O ţinută de munte care confirma intenţiile sale de 
a sta de vorbă numai despre meseria lor. 

Se dădu la o parte pentru a-l lăsa să intre. În același timp, 
îşi aminti de tulburarea sa, în ajun, când simţise pe piele atin- 
gerea degetelor lui mângâietoare. 

Se încordă ușor și nu îndrăzni să-i întindă mâna. 

Jack nu părea dispus să spargă primul gheața. Aștepta în 
picioare, în mijlocul camerei de zi, bine așezat pe picioarele 
lungi și musculoase. Un zâmbet ușor amuzat făcu să apară 
mici riduri lângă ochii negri. 

Se priviră insistent un moment, apoi Susan roşi și se 
înfurie. 

— Eşti oare mut imediat ce n-ai reproșuri? Te-ai decis 
probabil să avem numai o conversaţie telepatică? 

EI izbucni într-un hohot de râs. 

— Atins! admise el. Ar fi trebuit să spun: „Bună, Susan. Cum 
te simți...?“ De fapt, ţi-ai revenit după trasul la măsea? 

— Complet. 

Era la doi pași de el. Nu se atinseseră și totuși se 
simțea încălzită de strălucirea vie pe care o radiau ochii 
lui negri. 

Nu găsi nimic altceva de adăugat. Jack rămase tăcut. 

Ironia pe care Susan i-o aruncase nu era așadar o glumă. 
Între ei, dialogul nu era posibil decât când se certau. 

Incapabilă să mai suporte mult timp tensiunea pe care Jack 
o crease prin mutismul său și prin modul în care o analiza, îi 
întoarse spatele și se îndreptă spre hainele agăţate într-un 
cuier în perete. 

— Îmi iau un bluzon, mormăi ea. Dacă te decizi totuşi să 
ieșim, cred... 

— O clipă, te rog. 

Vorbise pe un ton atât de tăios, încât ea se opri, uluită. Se 
uită la el. Părea nemulțumit. Ce făcuse oare, încât să 
declanșeze proasta lui dispoziţie? 

Oare se gândise și hotărâse să n-o mai ia în echipă? 

Ipoteza o afectă mai mult decât ar fi bănuit. 

El înaintă și-i puse mâinile pe umeri. 

— Numai o întrebare, Susan, spuse el cu o voce solemnă. 

Ea uită să respire. După ce o privi insistent, cu severitate, 
el zâmbi și ochii săi negri străluciră de veselie. 

— Nu suntem oare puţin ridicoli? o întrebă el cu 
VOioşie. 

Ei îi reveni respiraţia și izbucni într-un râs care risipi 
definitiv toată jena dintre ei. 

— Mai am totuși să te întreb ceva, adăugă el. 

Voia oare răspunsul ei în legătură cu participarea la expe- 
diția de pe partea estică a Maidenhornului? Nu, nu părea 
dispus să abordeze subiecte serioase. 

— Ai avea idee de locul în care am putea cina? 

O licărire ştrengărească dădu strălucire ochilor ei 
verzi. 

— Pentru că ești destul de bogat pentru a finanța o mare 
premieră, îi replică ea, nimic nu ne împiedică să mergem la 
„Wienhaus“. 

Era localul cel mai scump din Brentz. 

Jack nu se clinti. 

— Bucătăria este remarcabilă acolo, admise el. Dar crezi că 
șeful de sală ne va accepta îmbrăcaţi astfel? 

— Va fi flatat să primească doi dintre cei mai cunoscuţi alpi- 
niști din lume, hotări ea, glumind. Un patron de restaurant 
care ar avea simţul publicităţii ne-ar oferi chiar masa. 

El râse. 

— Doresc să te angajez ca „public-relation“, glumi el, 
ajutând-o să-și îmbrace bluzonul din piele de căprioară 
albastru deschis. 


Kok k 

Serviciul avea eficacitatea pe care o găsești într-un local de 
prim rang. Argintăria, florile și cristalurile concurau la rafina- 
mentul meselor acoperite cu feţe de masă albe. Păstrăvii cu 
migdale erau delicioși. 

Susan venea la „Wienhaus“ pentru prima oară. Trecuse 
adesea prin faţa cabanei mari din lemn lustruit, toată numai 
mușcate. De fiecare dată se mira că o ţară păstrează aceste 
lucruri vechi în stil baroc în loc să le ţină într-un muzeu. Se 
întrebase de ce nu se construiseră în locul lor imobile vaste şi 
moderne din sticlă și oțel? 

Jack, căruia îi plăcea atmosfera tipică de han elveţian, îi 
atrase atenţia asupra sculpturilor care ornau lambriurile și 
decoraţiile din lemn. 

În sala restaurantului nu erau două panouri asemănătoare. 
Artiştii reproduseseră scene de la culesul viilor și de la seceriş. 
Îşi exersaseră imaginaţia până sub tavan, unde niște îngerași 
bucălaţi zâmbeau la fiecare extremitate a bârnelor. 

Două mari dulapuri rustice pentru vase, și ele în 
întregime sculptate, expuneau pe rafturi farfurii decorative 
frumoase. 

Susan se uita în jurul ei cu o expresie uimită. Observând-o, 
Jack remarcă: 

— Îi place și ție. 

Răspunsul tinerei îl lăsă fără glas. 

— Îmi place igiena și ordinea strictă care domneşte aici, 
declară ea. Am zărit bucătăriile. Sunt imaculate. Te-ai crede 
într-un bloc operator al unei clinici americane. 

Jack, care degusta un pahar de „Fendant“, galben și cu gust 
de fructe, fu pe punctul să se înece de râs. 

— Nu înţeleg de ce o femeie atât de împrăștiată ca tine, a 
ales să trăiască în ţara cea mai ordonată din lume. 

Ea atacă o spumă de ciocolată dominată de o piramidă de 
frişcă. Își înfundă lingurita în ea, apoi savură prima 
îmbucătură cu o mină pofticioasă. În același timp, se întreba 
dacă Jack nu căuta din nou s-o critice. Îi aruncă pe furiș o 
privire şi se linişti. El zâmbea cu un aer relaxat, sincer 
amuzat. 

— Voiam să mă stabilesc în inima Alpilor, îi explică ea. După 
divorţ... 

El o întrerupse mirat. 

— Ai fost căsătorită? 

Încuviinţă cu un semn din cap. 

— M-am căsătorit cu Dan încă din Universitate, preciză ea. 
Îl cunoşteam de când ne jucam împreună la grădiniță. Din 
nefericire pentru mine, detesta muntele. 

Ochii lui Jack se întunecaseră. 

— Hotărât lucru, la tine este o manie să-ţi asumi niște 
riscuri, o ironiză el silindu-se să zâmbească ușor. 

Camaraderia voioasă care se stabilise între ei de la 
începutul mesei, dispăruse. Cina fusese minunată. De ce oare 
vorbise despre Dan? Nu reușea niciodată să nu-și mai 
amintească de căsătoria sa. 

Lăsă lingurita. Ciocolata era delicioasă, desertul aproape 
intact, dar nu-i mai era foame. 

Încercă să schimbe subiectul. 

— M-ai întrebat mai devreme de ce am venit să mă stabilesc 
în Elveţia. La zece ani, în timpul unei călătorii în Europa cu 
tatăl meu, am descoperit această țară. M-am îndrăgostit de ea 
aşa de tare încât îmi doream să pot trăi aici într-o zi. O mică 
moștenire mi-a permis să-mi realizez visul. Eram liberă și am 
avut ideea de a crea în inima Alpilor o școală de cățărătoare, 
unde compatrioatele mele vor veni să se antreneze. 

— Presupun că realizarea proiectului a ridicat niște probleme. 

— O mulţime de probleme, aprobă ea, zâmbindu-i pentru 
înțelegerea de care dădea dovadă. La început, m-am izbit de 
toate greutăţile administrative. Am navigat pur și simplu la 
întâmplare, temându-mă să nu mă zdrobesc de vreun obsta- 
col mai mare decât altele și pe care nu l-aș fi observat. Dar 
eram prea pornită ca să mai dau înapoi. Investisem cei 
cincizeci de mii de dolari pe care-i aveam și nu-mi mai 
rămăseseră nici pentru un bilet de avion spre New York. În 
plus, am avut parte de o primire atât de călduroasă din partea 
compatrioţilor tăi, încât nu voiam să mă răzgândesc în faţa 
lor. Trebuia să continuu cu orice preţ ceea ce începusem. Și 
am reușit. 

— N-ai regretat niciodată exilul tău? întrebă Jack. Nu te-ai 
gândit să te întorci într-o zi în Statele Unite, să te căsătorești, 
să ai copii? 

Ea clipi din ochi. Acest gen de anchetă o făcea să se simtă 
prost. Însă Jack Cameron părea hotărât să afle mai multe 
despre ea. 

Nu-i lipsea îndrăzneala. Cu excepţia aventurii sale drama- 
tice cu Laura Martin, nu cunoștea practic nimic despre viața 
lui personală. 

— Nu voi părăsi niciodată muntele, spuse ea evaziv. 

— Nu asta te-am întrebat. 

— Răspunsul este valabil pentru toate întrebările de acest 
gen, afirmă ea ridicând din umeri. O alpinistă nu seamănă 
deloc cu imaginea pe care și-o fac bărbaţii despre soţia per- 
fectă. În viziunea lor, aceasta trebuie să rămână acasă, să le 
pregătească atentă mici platouri cu bunătăţi și să le primească 
prietenii mereu bine dispusă. 

Jack miji ochii. 

— Oare tocmai îmi descrii pretenţiile fostului tău soţ? Te-a 
somat să alegi între ascensiuni și căsătorie, aşa cum o 
concepea el? 

— Nu chiar, spuse ea din ce în ce mai jenată... În sfârșit, 
într-un anumit sens, da. Dar diferendele noastre veneau de 
altundeva. 

— Explică-te mai clar. 

— Dan și cu mine am avut momente plăcute impreună. 
Însă... Ascultă Jack, prefer să nu vorbesc despre asta, spuse ea 
iritată. 

El se rezemă de scaun și o cercetă cu un aer iscoditor. 

— Cine a distrus căsătoria voastră? insistă el. 

Ea rămase o clipă tăcută. Înţelegând apoi că această atitu- 
dine risca s-o rănească pe gazda sa, spuse cu reticență: 

— Credeam că trebuia să vorbim doar despre expediţie. 

— Acesta este punctul tău de vedere. Când ţi-am propus să 
ne întâlnim pe un teren neutru, speram că-ţi vei lăsa armele la 
vestiar. Îmi dau seama că este cu neputinţă și că ai în conti- 
nuare rezerve fată de mine. 

— Nu am rezerve. Detest să mă uit peste umăr. Şi asta mă 
obligi să fac. 

— Îţi propun altceva. Ce ai spune dacă ne-am prelungi 
întrevederea într-un local de noapte? 

Se aplecă și, peste masă, cuprinse mâna Susanei în palma 
sa mare. Un zâmbet îi descoperi dantura strălucitoare. 

Ea rămase o clipă sub vraja lui, ca hipnotizată. Apoi, reuși 
să se smulgă de sub influenţa lui. 

— Ești la Brentz, Jack, nu la New York sau la Paris. Aici, în 
afara unei discoteci, nu vei găsi nimic deschis după ora zece 
seara. 

— Să încercăm totuși, spuse el. 

Când părăsiră „Wienhaus“, o pală de vânt rece ca gheaţa îi 
biciui peste faţă. Jack se luptă cu hanoracul său. Susan își 
ridică fermoarul bluzonului. 

Rotocoale de zăpadă acopereau culmea Maidenhornului. 
În altă parte, piscuri de granit şi coame proaspăt acoperite cu 
zăpadă se conturau pe cerul presărat de stele. 

Contemplară cu aceeași admiraţie mută amfiteatrul de 
stânci și de ghețari care îi domina. 

Jack o luă de braţ pe Susan. 

— ii într-adevăr să te arunci în zgomotul, luminile și 
nebunia unei discoteci? o întrebă el. 

— Nu, oh! nu, spuse ea strângându-se înfrigurată lângă el. 
Propunerea venea din partea ta. Personal, nu sunt o obișnuită 
a localurilor de noapte. 

— Nici eu nu mă simt în largul meu acolo. Dar ce altceva se 
poate face, seara, într-un târg ca asesta? 

— Îţi voi arăta. Merită efortul unei priviri. 

Cum pornise pe o cărare în pantă abruptă, el o opri. 

— Să nu-mi spui că intenţionezi să escaladezi vreun perete 
sau că vrei să te dedai la vreo acrobație de acest fel. Noaptea 
este luminoasă, dar nu până într-atât încât să-ţi asumi niște 
riscuri... 

Ea se întoarse și-l întrerupse, nemulțumită. 

— Când vei înceta oare să mă consideri o smintită? Nu vom 
comite nici o imprudenţă. Pe munte șerpuiește un drum pen- 
tru turme, dar este abrupt și atât de îngust încât nu pot trece 
două persoane în același timp. 

— O.K., spuse el. Te urmez. 

Ea mergea pe o urmă care se desprindea ca un fir luminos 
în mijlocul pășunilor. 

Curând, pajiştea se îngustă, iar la dreapta și la stânga se 
deschideau prăpăstii. Susan mai înaintă o clipă pe coama 
ameţitoare. În spatele ei, Jack bombănea. De data aceasta, nu 
tinu cont de criticile sale. 

Ea înaintă cu același pas hotărât până la o terasăr atârnând 
peste vale. 

Maidenhorn era deasupra lor, dar nevăzut, ascuns de primul 
lanţ de munţi laterali cu roci în straturi paralele. El nu-i copleși. 
În schimb, avură impresia că domină tot lanţul alpin care ducea 
până în Italia. În depărtare, vârful ascuţit al lui Cervin se ridica 
deasupra ghețarilor ce străluceau în lumina lunii. 

Susan se așeză pe un fel de banchetă din piatră, unde Jack 
i se alătură. Peisajul era atât de maiestuos încât îl admirară fără 
să spună nimic. 

EI își trecuse un braţ în jurul umerilor Susanei. Ea se simţea 
liniștită, aproape fericită. 

— Am descoperit acest loc când m-am plimbat prima dată 
nu departe de Brentz, spuse ea încet. M-am îndrăgostit imediat. 
În acea zi, am hotărât să mă stabilesc aici și nu altundeva. 

— Rareori am contemplat un peisaj atât de grandios, 
recunoscu Jack sincer. 

— Chiar și în Himalaia? 

— Da. Everestul reprezintă un domeniu interesant pentru 
cercetare. L-am privit cu ochii exploratorului. Aici, nu văd 
decât frumuseţea peisajului. 

— Când am descoperit acest lanţ ametitor, m-am gândit la 
toate greutăţile și la toate pericolele pe care le voi învinge, 
spuse Susan fără a sta pe gânduri. 

Fl rămase tăcut. Atunci, își aminti că femeia pe care Jack o 
iubise murise chiar în acei munți. 

Îşi mușcă buzele. Era prea târziu să-şi repare gafa. Să vor- 
bească acum despre Laura Martin ar fi fost o a doua greșeală 
şi n-o va face. ÎI va lăsa pe el să abordeze primul acest subiect 
dureros. 

El se mulțumi să cuprindă într-un larg gest al brațului liber 
imensa panoramă pe care luna o scălda într-o lumină argintie. 

— Un loc pentru cei cărora le place să se lupte, murmură el. 

Adăugă apoi cu o voce mai scăzută. 

— Sau pentru cei care caută în pericol o diversiune de la 
eșecul vieţii lor sentimentale. 

Susan se întrebă dacă se gândea la Laura. Era pe punctul 
să-i pună întrebarea, dar se răzgândi la timp. 

Jack întrebă: 

— Ce vârstă aveai când te-ai căsătorit cu Dan? 

— Douăzeci și unu de ani. 

Îşi strecură mâna sub părul ei roșu des și-i mângâie cu 
blândeţe ceafa. 

— Frai prea tânără să te căsătoreşti. 

— Poate. Dar rămân convinsă că ruptura s-ar fi produs chiar 
dacă eram mai în vârstă în momentul căsătoriei. Dan și cu mine 
eram foarte diferiţi pentru a ne înţelege. Știind că iubesc ascen- 
siunea, a încercat să mă facă să-mi pierd încrederea în mine. În 
rarele ocazii în care îmi puteam practica sportul favorit, îmi 
repeta mereu că eram imprudentă și că într-o zi voi fi victima 
unui accident grav. Când își încheia recomandările, mă 
simţeam fricoasă și stângace. Pentru asta, aș fi vrut să-l bat. Dar 
această neplăcere n-a fost singurul motiv al divorțului nostru... 

Ea ezită. Cum să explice ceea ce rămânea pentru ea o 
nebunie de neînțeles? 

— Continuă, insistă Jack. Care este adevăratul motiv al 
despărțirii voastre? 

— Ei bine, Dan voia o soţie perfectă. Am încercat să fiu așa, 
timp de doi ani, apoi am eșuat. El conducea o afacere de 
import-export şi eu eram imaginea firmei sale. Crezând că de 
asta depindea cariera lui, am acceptat toate corvezile pe care 
mi le impunea. Imaginează-ţi o viaţă petrecută în evenimente 
mondene. Trei sau patru recepții pe săptămână, probe la 
croitorie, piese de teatru sau filme care trebuia văzute pentru 
a ține pasul cu vremea... Parcă eram într-o închisoare. Nu, nu 
poti înțelege. 

— Oh, ba da. Anul trecut, o boală m-a ţinut în casă 
împotriva voinţei mele. După cincisprezece zile, voiam să 
mănânc tapetul. 

Susan zâmbi fără să vrea. 

— Eu eram mai turbată decât tine. Într-o seară, am luat far- 
furiile de porțelan dintr-un serviciu bun. Le-am aruncat una 
câte una pe marmura din sufragerie. Apoi am avut o discuţie 
îngrozitoare și Dan a părăsit casa. După o săptămână, am aflat 
că se instalase la secretara sa. Pentru el, ca și pentru majori- 
tatea dintre bărbaţi, o soţie nu contează mai mult decât o 
mașină. Dacă una sau cealaltă nu-și îndeplinește funcţia, este 
înlocuită cu una nouă. 

Simti cum degetele lui Jack se încleștează pe ceafa sa. 

— Exagerezi, spuse el. 

— Putin. Dan era poate un caz extrem. Dar cred că exprima 
destul de bine mentalitatea masculină. În general, bărbații nu 
admit să vadă femeile lansându-se într-un circuit automobilis- 
tic sau pe un perete muntos. Acest gen de slujbă le este 
rezervat. Dacă există vreo excepţie de la această regulă, eu 
n-am întâlnit-o încă. 

Rămaseră tăcuţi o clipă. Ca de fiecare dată când își amintea 
de anii petrecuţi cu Dan, Susan se simţea epuizată. Chiar și 
vederea munţilor săi dragi o lăsa acum indiferentă. 

Jack desfăcu încet fermoarul bluzonului din piele de 
căprioară. Mâna sa se furişă prin răscroiala de la gât a 
pulovărului pentru a îmbrățișa un umăr care fremătă sub 
mângâiere. 

Susan nu se îndepărtă. Căldura degetelor lui Jack îi dădea 
o senzaţie de alinare, ca și când solicitudinea lui îi putea cica- 
triza rana pe care i-o făcuse celălalt. 

— Dan este un prost, decretă Jack. Acum înțeleg de ce prac- 
tici un sport periculos, cu atâta patimă. Este pentru tine un fel 
de revanșă. Dar nu înţelegi că o pasiune în sens unic are o 
latură distructivă? 

— Nu. Ce vrei să spui? 

El o îmbrăţișă mai strâns. 

— Să redevii o femeie adevărată, Susan, și vei găsi o altă 
fericire, mai deplină. Dragosea și alpinismul nu sunt ocupaţii 
incompatibile. 

Feţele lor erau atât de aproape încât Susan îi simţea respi- 
rația călduţă. Ea își evalua propria pasiune prin brutalitatea 
emoţiei ce o cuprinsese. Imediat, dintr-un reflex de apărare, 
întoarse capul. 

— Mi-a trebuit aproape trei ani ca să mă regăsesc, murmură 
ea cu o voce tremurătoare. N-am intenţia să încerc o nouă 
experiență. 

— Adevărat? 

O atrase spre el până ce buzele li se întâlniră. La început 
blând și uşor, sărutul său deveni atât de revendicativ încât 
Susan nu mai rezistă și dădu drumul demonilor pe care se 
străduise să-i ţină în frâu. 

Fl își strecură o mână pe sub puloverul din lână fină. 
Degetele sale aprindeau un foc viu în fiecare loc pe care-l 
atingeau. 

Se cuibări lângă el și gemu când mâinile lui mari se jucară 
cu vârfurile sânilor săi. Dorinţa îi deveni atât de năvalnică 
încât o simţea pulsând în artere și coborând viclean spre șale. 

Speriată de slăbiciunea sa, încercă să reziste prin niște 
proteste în care nici ea nu credea. 

— Nu vreau... Lasă-mă, Jack... Unde ne vor duce toate astea? 

— O știi foarte bine. 

— Este o prostie. 

Dept răspuns, el puse stăpânire din nou pe gura pe care i 
se oferea. O mușcă, apoi o sărută cu o lăcomie sălbatică. 

Un vânt rece pătrunse pe sub hainele Susanei. 
Inconștient, se strânse mai mult lângă Jack, căutând căldura 
trupului său. Tremura de pasiune, gata să-i ofere tot ce ar fi 
pretins de la ea. 

Dar se pare că frigul domolise înflăcărarea lui Jack. 
Îndepărtându-se de ea, lăsă uşor în jos puloverul moale peste 
pieptul pe care-l dezgolise. Apoi, trecu un braț în jurul 
însoţitoarei sale și o trase cu prudenţă lângă el. 

Când obrazul său îl atinse pe al Susanei, spuse: 

— Ai dreptate. Să nu ne lăsăm duși de simţuri. În acest 
domeniu, să avansăm cu pași lenți și prudenţi de alpiniști. 
Încă de la prima noastră întâlnire, am ghicit că vom fi unul al 
celuilalt. 

Încă sub şocul unei fierbinţeli care o agitase profund, 
Susan aşteptă să-şi regăsească vocea pentru a răspunde. 

Râse ușor, neîncrezătoare. 

— Îţi imaginai oare un asemenea deznodământ conducându-mă 
pe cornișă? 

— În acel moment l-am presimţit, o corectă el. Certitudinea 
am avut-o mai târizu, când ne-am certat. Obiectiile tale mă iri- 
taseră, dar în același timp te admiram că aveai curajul să le 
faci. Apreciam totul la tine: frumuseţea ta, îndrăzneala și poate 
chiar caracterul tău detestabil. Eşti o femeie minunată. 

Complimentul o mișcă. 

— Nimeni nu m-a considerat niciodată minunată, murmură 
ea. 

Jack o sărută pe tâmplă. 

— Şi acum, spune-mi că accepţi propunerea de a intra în 
echipa mea... Nu, nu, fără obiecţii, adăugă el cu promptitu- 
dine, simţind-o că se încordează. Ne vom simţi la fel de bine 
legaţi în coardă pe munte ca și într-o tandră intimitate. 

Ea reuși să se îndepărteze de el. 

— Nu este sigur, răspunse ea pe un ton înciudat. Îmi impui 
voinţa ta, Jack. Eram pe punctul de a accepta, dar nu sunt gata 
s-o suport în cursul unei ascensiuni dificile. Înainte de a mă 
angaja, vreau să fiu sigură că nu mă vei trata nici ca pe o ama- 
toare, nici în mod privilegiat. Atractia fizică pe care o simţim 
reciproc, nu trebuie să influențeze comportamentul nostru 
profesional. 

— Nu fi ridicolă, spuse el cu o voce tăioasă. Expediția pe 
care o proiectez n-are nimic de-a face cu plăcerea. i-am cerut 
să participi la ea pentru că îţi cunoșteam calitățile. 

— Metodele noastre sunt uneori diferite. Refuz să fiu în 
orice clipă obiectul criticilor sau atenţionărilor tale. 

El se ridică, își vâri mâinile în buzunare și înaintă până la 
marginea platformei. Susan strânse din dinţi pentru a nu-l 
avertiza că se apropia de prăpastie. Ar fi fost un joc interesant 
să inverseze rolurile și apoi să-și bată joc de excesul lui de 
solicitudine. 

Spre marea ei ușurare, îl văzu oprindu-se la timp. Păru să 
contemple luminiţele care străluceau în satele din vale, apoi 
reveni încet spre ea. 

— Îţi propun o experienţă, spuse el. Va fi decisivă. Mâine 
dimineaţă ai cursuri? 

— Nu. 

— Atunci, ne întâlnim la ora nouă, la baza peretelui pe care 
am coborât împreună, vinerea trecută. Stiu un alt zid de 
ascensiune în apropierea acestuia. Puţini alpiniști sunt capa- 
bili să-i depășească dificultăţile. Vom face exercițiul împreună. 
Dacă ne vom înţelege perfect, pactul va fi încheiat. Cu permi- 
siunea ta, echipa va profita de instalaţiile din sala ta de gim- 
nastică pentru a se antrena când nu vei avea eleve. Ce crezi 
despre iniţiativa mea? 

Nu putea refuza o propunere atât de logică. Susanei i-ar fi 
plăcut să fie mai puţin rece din punct de vedere profesional. 
Dar, la urma urmei, i se plătea cu aceeași monedă. Nu pretin- 
sese ea oare să nu amestece sentimentele și munca? 

— Accept, spuse ea. 

Parcurseră în sens invers cărarea prea îngustă pentru doi 
îndrăgostiţi. 

La ușa cabanei, Jack o luă pe Susan în braţe și o sărută cu 
O patimă savant controlată. 

Gata să se aprindă din nou, ea îi răăspunse cu o pasiune 
afectuoasă. Dorinţa îi înfierbânta simţurile. 

Dar foarte repede, ea simţi pe faţă suflarea rece a vântului. 

— Pe mâine, dragostea mea, spuse Jack pe un ton aproape mașinal. 

O ultimă mângâiere pe obrazul Susanei și se instală la 
volanul mașinii. 

Ea privi cu tristeţe farurile roșii ale Mercedesului dispărând 
în noapte. 


Capitolul 6 


În dimineata următoare, Janie Dean sosi devreme. Prea 
devreme după dorinţa Susanei, care ar fi vrut să fie departe 
când asistenta sa își va relua îndatoririle. Terminase să se 
îmbrace când auzi deschizându-se ușa de la pridvor. 
Secretariatul, mai ales luni, nu necesita prezenţa Janiei la ora 
opt dimineaţa. 

Susan ghici că aventura sa cu Jack stimulase în cel mai înalt 
grad curiozitatea acesteia. În această dimineață, însă, accepta 
să vorbească despre orice subiect, în afară de acesta. 

Toată noaptea se gândise la atitudinea lui Jack. Chiar și 
când se arătase în mod tandru prevenitor, rămăsese stăpân pe 
el. N-avea comportamentul unui bărbat profund îndrăgostit. 

Susan se întreba dacă n-avea o rivală. Dar care? Muntele? 
Cu siguranță, nu. Pasiunea lor pentru același sport ar fi tre- 
buit, dimpotrivă, să-i apropie. Era oare Jack obsedat de 
amintirea Laurei? Janie pretindea că Marie semăna în mod 
ciudat cu sora sa. Atunci, se îndrăgostise oare de Marie Martin? 

Poate își dorea fiecare femeie frumoasă pe care o întâlnea? 

Ideea că Jack căutase mai ales s-o umilească în toate 
felurile, o exasperea pe Susan. Începând din ajun, încerca un 
sentiment de derută despre care nu voia să vorbească 
nimănui, nici chiar celei mai bune prietene. 

Dar cum să evite întrebările Janiei? Aceasta avea o adevărată 
artă să le pună și chiar să descopere adevărul într-o tăcere sau 
într-un gest de proastă dispoziţie. 

Acum, Susan regreta prietenia solidă care le lega de atât 
de mult timp. Dacă ar fi angajat o secretară oarecare, i-ar fi 
spus: 

— Sunt grăbită. Iartă-mă. Mă întâlnesc la ora nouă cu Jack 
Cameron pentru o ascensiune de antrenament la poalele 
Maidenhornului. 

Dacă anunţa acest adevăr simplu, ar fi avut în faţa ei o Janie 
care ar sări în sus de bucurie şi care ar încerca să afle mai 
multe. Susan şi-o imagină sâcâind-o şi chiar însoţind-o până la 
locul de întâlnire. 

De neconceput. 

Exista un singur mijloc de a scăpa de interogatoriu: să n-o 
întâlnească pe Janie. Lucru greu de realizat. După ce închisese 
ușa, secretara se instalase probabil în camera de zi, cu ochii 
ațintiţi asupra culoarului de la primul etaj, așteptând cu o 
febrilă nerăbdare urmarea foiletonului. 

lar camera Susanei n-avea decât o singură ieșire, care 
dădea exact în faţa scării. 

Tânăra se uită chiorâș la fereastră. Și dacă sărea în grădină? 
O masă compactă de salvie i-ar fi amortizat căzătura. 

Performanţa era ușoară, dar total inutilă. Camera dădea 
spre faţadă. Camera de zi era luminată de o fereastră mare 

glisantă. De acolo, privirea cuprindea tot spaţiul verde și 
înflorit care se desfăşura în fața cabanei până la bariera de 
demarcaţie. 

Janie ar vedea-o pe prietena sa căzând ca o piatră şi, scoasă 
din minţi, s-ar grăbi spre ea. 

O altă idee îi veni Susanei. 

Baia vecină cu camera sa fusese amenajată într-o încăpere 
situată pe partea laterală a casei și prevăzută cu o ușă-fereas- 
tră. Cabana fiind pe coasta unei coline, partea ei superioară în 
formă triunghiulară domina o denivelare naturală de zece 
metri. 

Când se instalase pe noul său domeniu, Susan ezitase: să 
păstreze sau nu balconul din lemn al băii? Oferea o vedere 
splendidă spre munţi. Dar când făcea duș, n-avea deloc timp 
să contemple peisajul. 

În cele din urmă, păstrase balconul și chiar întărise 
balustrada cu o armătură din fier. Se întâmpla ca sprijinită în 
coate acolo, în zori sau în amurg, să admire strălucirea 
culorilor pe Maidenhorn. 

Luă repede o decizie. În ajun, îşi urcase rucsacul în cameră 
pentru a coase catarama unui buzunar. Reparaţia nu fusese 
făcută, dar asta n-avea importanță. Esenţialul era că avea 
materialul aici. 

În schimb, echipamentul de vară rămăsese în bucătărie și 
în camera de zi. Nu se punea problema să-și recupereze 
mănușile și hanoracul. Scotoci în dulapul de haine de unde 
scoase o scurtă din impermeabil cu glugă și niște mănuși cu 
un Singur deget, de iarnă. Apoi trecu în baie și deschise încet 
fereastra. Trase o coardă din rucsac. După ce o agăţă solid de 
balustradă, prinse balustrada în mâini și păși peste ea. 

Înainte de a se arunca în gol, se rugă cerului s-o cruţe de 
orice accident. Dacă își scrântea o gleznă la impactul cu solul, 
ar fi trebuit să renunţe definitiv. Jack ar fi avut dreptate s-o 
considere drept ceea ce nu încetase să fie: o acrobată 
nebunesc de curajoasă. 

Având curelele rucsacului solid fixate pe umeri, se lăsă să 
alunece întinzând picioarele pentru a se îndepărta de peretele 
de brad de culoare închisă, apoi de temelia din piatră. 

Ateriză cu elasticitate într-o curticică interioară în 
apropiere de clădirile anexă. De acolo, era un simplu joc să 
ajungă la pădurea din spatele cabanei. 

Își escaladă propriul gard râzând de ea însăși. Câtă energie 
risipită numai pentru a nu-i mărturisi Janiei dragostea sa 
pentru un bărbat care o ridiculiza! 

Cu coarda agățată în lungul pinionului, Susan își promise 
să facă un ocol prin sat ca s-o sune de la o cabină telefonică pe 
secretara sa. Îi va cere să ridice coarda și să închidă fereastra. 
Telefonul era practic. Va închide fără să-i dea alte explicaţii. 

În clipa următoare, nu se mai gândi la asta. În loc s-o ia de-a 
lungul marginii pădurii în direcţia satului, urmă o cărare 
pietruită care se afunda în umbra ușoară a zadelor. Nu era 
drumul cel mai scurt spre locul de întâlnire. Dar era încă 
devreme. O plimbare în aerul proaspăt al dimineţii o va ajuta 
să vadă mai limpede în ea însăși. 

Trebuia să privească realitatea în faţă. Nu mai era aceeași 
de când Jack intrase în viaţa ei. Aventura lor va fi controlată 
sau va continua până la potolirea simţurilor. Dar și într-un caz 
şi în celălalt, Susan își va pierde liniştea pe care şi-o dobândise 
abia după trei ani. Se crezuse puternică, invulnerabilă în 
spatele platoșei de independenţă și de siguranță. Însă în clipa 

când îl zărise pe Jack, în picioare pe cornișă, deasupra ei, 
Susan avusese impresia că se naște încă o dată într-o lume agi- 
tată în care momentele de disperare duceau spre perioade de 
fericire. 

Când ajunse la ultima pantă ce ducea spre peretele de 
antrenament, văzu că Jack era deja acolo. Cu capul descoperit, 
era aplecat peste rucsac. Vântul îi ciufulise părul blond. 

Susan își simţi inima bătând mai puternic. Se opri, 
simţindu-și mâinile și picioarele tremurând de emoție. Dacă 
nu se stăpânea, experimentul lor va fi un eşec. În momen- 
tul acesta, fascinată de silueta puternică ce se îndreptă încet 
agitând mâna în direcţia ei, ar fi fost incapabilă să urce și o 
pantă pentru începători. Își plimbă privirea mult mai sus, 
spre culmile înzăpezite care se conturau pe cer. 
Maidenhorn! Trebuia să uite bărbatul pentru a nu se mai 
gândi decât la alpinist și la expediţia pe care o proiectase. În 
această dimineaţă, vor încerca să-și unească eforturile pen- 
tru a se înțelege cât mai bine. Experienţa nu va reuși decât 
dacă și unul și celălalt va ști să-și uite pentru un timp mân- 
dria și pasiunea. Aceasta era părerea lui Jack. Ea va încerca 
să se conformeze uitând de asemenea cerinţele unei iubiri 
în urma căreia, după toate aparențele, era singura care 
suferea. 

— Bravo! îi strigă el. Ai venit cu trei minute mai devreme. 

Când își strânseră mâinile, el o cercetă cu sprâncenele 
încruntate. 

— Un hanorac din nailon ar fi fost suficient. De ce această 
scurtă cu glugă matlasată? Nu mergem până la ghețar. 

Ea preferă să tacă. Când el remarcă în mod amabil că o 
cataramă de la rucsacul ei se ţinea doar de un fir, se abtinu din 

nou de la comentarii, dar în taină își dorea să înainteze 
cercetarea minuțioasă. Voia să-i testeze aptitudinile de 
alpinistă, nu? Atunci, restul n-avea importanță. 

El îi arătă în propriul rucsac o mică grămadă de obiecte 
metalice ce străluceau în soare. 

— Vom împărți pitoanele și etrierele în părți egale. 

Ea îl privi cu un aer buimac. 

— Pitoanele? Dar toţi pereţii care ne înconjoară sunt 
împănaţi cu așa ceva. 

Se aflau pe cea mai înaltă pășune alpină, în locul în care, 
de la est la vest, drumurile străbăteau o grămadă de pietre 
aduse de ghețari pentru a se îndrepta spre munte. Pereţii stân- 
coși enormi care îi dominau, serveau pentru antrenament. 
Clubul Alpin îi notase de la 1 la 6. Cotaţia varia în fuctie de 
profilul pantelor și de dificultăţile pe care le ofereau. 

Jack ridică din umeri. 

— Doar nu sperai că te voi duce pe o pistă de şcoală. 
Intenţionez să urc cu tine pe Steinalp. 

Glumea, oare? Nu, era serios, atât de serios încât era gata 
să-i râdă în nas. 

— Suntem pe Steinalp, Jack, spuse ea fără să-și poată reţine 
un ușor zâmbet ironic. iarba pe care pășim crește pe culmea 
sa. Steinalp nu este un munte. Este o mică localitate. 

El o luă de braţ şi o duse cu pași mari până la marginea 
platoului. O obligă să se aplece. 

— Priveşte şi îndrăznește să spui că acesta nu este un 
munte. 

La picioarele lor, un perete vertical ajungea până într-un 
mic luminiș aflat în mijlocul brazilor și zadelor. Mai devreme 
cu un sfert de oră, Susan traversase acest luminiș fără să 

acorde nici o privire bastionului de granit care se înălța acolo. 
ÎI văzuse mereu și-l găsise neinteresant. Nici un ghid, nici un 
profesor de alpinism n-ar fi avut ideea de a-l folosi sau chiar 
de a ajunge pe platoul Steinalpului altfel decât pe cărarea 
pentru catâri care conducea acolo. 

I-o spuse și îşi atrase o ripostă la care s-ar fi putut aștepta. 

— Nimeni n-a mai avut vreodată ideea de a urca până la cul- 
mea Maidenhornului prin faţa de est. Prezintă la sud o cale 
atât de ușoară încât poate fi urmată de cei care se plimbă 
duminica. Aceasta este toată diferenţa dintre un turist și un 
explorator. Primul rămâne un exasperant imitator. Al doilea, 
își asumă niște riscuri calculate, căutând aventura în afara 
cărărilor bătătorite. 

— Nu se poate compara ascensiunea pe Maidenhorn cu cea 
a unei denivelări a solului care nu depășește înălțimea unei 
case cu patru etaje. 

— N-am comparat nimic, rectifică el pe un ton con- 
descendent. Am vrut doar să-ţi spun că acolo jos, ca şi pe 
partea nedescoperită, nu este trasat nici un itinerar. Vom 
avea de depășit unele greutăţi pe care le vom întâlni în 
cursul expediției. Este doar un test, desigur, dar te sfătu- 
iesc să-l abordezi cu cea mai mare prudenţă. Se poate muri 
la fel de bine încercând să escaladezi faţada unei case cu 
două etaje. 

Ah! nu, n-o va mai pisa cu sfaturile sale! Dacă măcar i 
le-ar fi dat cu un zâmbet, le-ar fi acceptat mai cu ușurință. 
Dar abordase o mină exasperant de gravă, care o irită pe 
tânăra femeie. 

Simti dorinţa de a-i povesti cum își părăsise cabana. Dar 
renunţă, pentru a nu-i explica motivele gestului său. 

— Foarte bine, spuse ea. Și cum vom ajunge în luminiș? 

— Pe drum. Te-am evaluat la coborâre. Aștept acum să te 
văd în acţiune la ascensiune. 

El numea această cărare în pantă o ascensiune? Îi va arăta 
ce este capabilă să facă. 


xok k 


Era mai abrupt decât bănuise. Peretele, în aparentă neted, 
oferea putine prize naturale. În plus, de jos, părea mai înalt 
decât văzut de pe platou. 

— Cum îl vei ataca? întrebă Jack. 

Hotărât lucru, o considera o începătoare. 

— Este un fleac, spuse ea sfidându-l cu ochii ei verzi. 
Singură, aș ridica braţele şi aș împlânta un etrier și un piton. 
M-aș sprijini pe primul, aș aluneca prin al doilea o coardă de 
siguranță pe care mi-aş agăța-o de talie. Apoi, aş reîncepe 
operaţia de câte ori ar fi necesar până la culme. Dacă suntem 
doi, cel mai experimentat va însemna intinerariul. 

El o măsură din cap până în picioare cu severitate. 

— Nu se bate primul „cui“ fără să se cunoască natura rocii, 
o ironiză el. 

Zâmbi scurt în timp ce prin ochii negri îi trecu o lumină. 

— Înainte de a te lupta cu un adversar, adăugă el pe un ton 
ambiguu, este mai bine să fii sigur de punctele lui sensibile. 

Sub privirea care o cerceta, Susan simţi o emoție stupidă. 
Întoarse capul. Nu era momentul să-și lase sângele s-o ia 
razna. 

— Așadar, după tine, ce ar trebui să fac? întrebă ea cu ochii 
ațintiţi la vârfurile boscheţilor. 

— Să te urci pe umerii mei și să baţi primul piton la 
înălțimea ochilor tăi. Apoi vei conduce ascensiunea asigurân- 
du-mă cu coarda. 

Ea îl privi, încremenită. Acum, numai gândul de a-l atinge 
o umplea de o tulburare ameţitoare. Pentru a-și masca emotia, 
ripostă cu o voce mânioasă. 

— Şi mă acuzi pe mine de imprudenţă! Te-ai gândit că aș 
putea cădea de pe umerii tăi? 

— Dacă hotărăști să nu cazi, spuse el cu răceală, n-ai să cazi. 

Se lăsă în jos, cu faţa la munte. 

— Să pornim! o încurajă el. 

Ea respiră adânc. Așadar, o lăsa pe ea să-și asume cel mai 
mare risc. Era smintit, dar îl prefera nebun decât protector. În 
plus, știindu-se responsabilă de siguranţa lor, își va stăpâni 
mai ușor atracţia pentru el. 

Se sui pe umerii lui și se prinse cu amândouă mâinile de 
părul des și blond, în timp ce el o ridica încet. Cel mai greu fu 
să lase capul lui Jack și să se îndrepte la rândul ei. Era la 
jumătate de metru de perete, dar nu se putea sprijini fără să 
rupă echilibrul lor fragil. 

— Uf! spuse când el fu în picioare. 

Jack o bătu uşor peste glezne pentru a o încuraja. 

— Perfect, spuse el. Acum, caută o crăpătură și înfige o 
primă tijă cât mai adânc posibil. 

Ea lucra încet, cu gesturi prudente. Dar tăria loviturilor 
sale de ciocan îi arătară că își depășise teama și chiar emoţiile. 
Manevrele executate cu coarda erau perfect sincronizate. 

Avu impresia unei înțelegeri totale cu coechipierul său. 
Acesta avea în sfârșit încredere în capacităţile sale profesio- 
nale. Era aproape mai imbătător decât să schimbe cu el cele 
mai dulci sărutări. 

La jumătatea pantei, aruncă o scurtă privire asupra lui. 
Ceea ce descoperi o îngheță. 

El înălță capul, la două pitoane mai jos. Privirea pe care o 
ațintise asupra ei nu era nici binevoitoare, nici calmă. Cu 
maxilarele încleștate şi sprâncenele încruntate, transpira 
neîncredere prin fiecare por al chipului său. Mâinile lui 
strângeau coarda de siguranţă ca și când viaţa Susanei depin- 
dea numai de firul care îi lega unul de altul. Înfăţișarea sa te 
făcea să te gândești că o catastrofă era inevitabilă. 

O fracțiune de secundă, Susan rămase copleșită de 
dezamăgire, apoi un val de furie o făcu să se înroșească. 
Așadar, totul fusese minciună în atitudinea lui! Făcuse pe 
modestul, lăsând-o să creadă că o considera egala sa. Dar, în 
realitate, nu-și pierduse aroganta masculină. Nu se încredea 
decât în el însuși, în îndemânarea sa, în ceea ce știa despre 
munte. Dacă o femeie îi lua locul, n-avea încredere în ea. 

Susan înfipse un piton și-l bătu cu o furie ucigătoare. În 
două rânduri îi ceruse părerea în legătură cu linia de urmat. 
Cunoștea răspunsul, dar avusese măcar politețea să întrebe. 
Se terminase. De acum înainte, va acţiona cum credea de cuvi- 
ință și-l va duce sus, pe pajiște, mai repede decât sperase el. 

Fără să se preocupe de ordinele pe care i le striga, Susan 
încetă să mai bată pitoane. Peretele nu era atât de neted pe cât 
lăsase să se creadă. Denivelările și micile sale crăpături per- 
miteau să te agăți cu mâinile și să pui vârful piciorului. 

În câteva minute, Susan atinse culmea. Se eliberă de 
povara sa, își desfăcu scurta pe care o puse pe jos și se așeză 
cât mai confortabil. Stând turcește, își aşteptă coechipierul. 

El apăru din prăpastie, cu ochii duri și ocări pe buze. Ea îl 
împiedică să vorbească. 

— Ţi-ai revenit din emoţii? îl ironiză ea. 

Fl era furios. 

— Ti-am cerut să conduci o ascensiune, îi strigă el, îndrep- 
tându-se, nu să te joci de-a acrobaţii. Așteptai felicitări? 

— Aşteptam doar încredere din partea ta, spuse ea tristă. 
Mai devreme, ţi-am surprins privirea. Am avut impresia că 
deţineai rolul victimei într-un film de groază. 

Expresia lui Jack se schimbă imediat. O privi insistent, cu 
un aer istovit. În ochii lui negri, durerea luase locul mâiniei. 

Ea vru să-i spună că nu căutase să fie nemiloasă. Dar el se 
întoarse brusc și își desprinse curelele rucsacului. 

— Asta n-avea nimic de-a face cu ceea ce gândeam despre 
tine, murmură el cu o voce răgușită. 

Ea ştia. Regreta acum că fusese răzbunătoare în mod atât 
de prostesc. Cu siguranţă, Jack rămăsese marcat de accidentul 
Laurei. Probabil că, o clipă, se gândise la ce era mai rău. 

În aceste condiţii, într-adevăr nu-i putea reproşa excesul de 
atenţie. 

Rămase tăcută, așteptând ca el să abordeze penibilul subiect. 
Dar Jack nu părea hotărât să se justifice acum pentru trecut. 
Când o privi din nou, trăsăturile sale își regăsiseră calmul. 

— Te consider excelentă, spuse el însoţindu-și complimen- 
tul cu un zâmbet ușor. Ai în instinct gestul desăvârșit. Pentru 
a fi perfectă, va fi suficient să-ţi temperezi avântul și să-ţi tii 
imaginaţia în frâu. 

Ea nu găsi nimic de răspuns. Elogiile o deranjau mai mult 
decât reproșurile, deoarece o dezarmau. Se simţea din nou 
vulnerabilă, gata să-l adore pe acest bărbat pe care-l detesta cu 
un sfert de oră mai devreme. EI se aşeză lângă ea, își deschise 
rucsacul şi scoase din el un pachet cu mâncare. 

— Bucătarul hotelului mi-a pregătit o masă rece, îi explică 
el. Este momentul s-o onorăm. Sper că ai altceva decât 
obișnuitele și fadele raţii de înălțime, adăugă el privind cu 
coada ochiului buzunarele adânci ale rucsacului tinerei femei. 

Ea privi cu invidie pâinea, şunca de munte, pateul cu pâine 
prăjită și felia groasă de șvaiţer pe care el le puse pe un şervet 
imaculat. 

Era înfometată. În urmă cu patru ore, preocupată s-o evite 
pe Janie, plecase pe nemâncate uitând și de inevitabilele 
tablete de ciocolată pe care le lua întotdeauna chiar pentru o 
ascensiune de o jumătate de zi. Își amintise în clipa când agăța 
coarda de unul din pinioanele cabanei. Această amintire o 
descumpăni. Totuși, prea mândră pentru a-și recunoaște 
slăbiciunile, încercă să nu-și piardă demnitatea. 

— Nu ştiam că sunt invitată la un picnic, spuse ea din vârful 
buzelor. 

El izbucni în râs. 

— Mărturisește mai curând că ești la fel de distrată pe cât de 
dezordonată. Ar fi mai bine să mă abtin să-ţi încredinţez inten- 
denţa expediției. Până atunci, te rog servește-te. 

Fa îl privi mâncând cu lăcomie cu dinţii lui frumoși o felie 
de pâine cu pateu. 

— Te-ai gândit că faptul de a împărţi pâinea și vinul este un 
semn de pace? o întrebă el visător. 

Ea refuză să accepte. 

— Problemele noastre nu sunt rezolvate doar cu atât, spuse ea. 

— Care probleme? 

O învălui într-o privire fermecătoare. 

Ea se tulbură, înghiți o bucăţică de şuncă și bău o 
înghițitură din plosca pe care i-o întindea. 

El continuă cu un zâmbet în colţul buzelor. 

— Îţi complici existența complet inutil. Pentru mine, 
problema expediției este rezolvată. Îţi ofer un loc în echipa 
mea. ÎI accepti? 

— Da, dar... cu niște condiții. 

— Nişte condiţii? se miră el. 

Ea alese o bucăţică de pâine, o vâri într-o felie de jambon 
împăturită în patru. Înainte de-a mușca, preciză pe un ton 
degajat: 

— În spatele grădinii mele se află o cabană mică pe care am 
amenajat-o pentru secretara mea. Janie a preferat să stea la 
hotel. Casa este liberă. Numără două încăperi mari și o 
bucătărie echipată. Accept să-ţi găzduiesc echipa acolo și va 
putea să dispună de instalaţiile din sala mea de gimnastică, 
atunci când nu voi avea cursuri. 

— Mulţumesc, Susan. 

Îi mângâie obrazul, apoi degetele sale urmată încet curba 
fină sub bărbie. 

Susan își simți nervii tresărind. Respinse mâna prea 
plăcută. 

— Am spus „echipa ta“. Nu se pune problema s-o însoțești. 
Nu înţelege greșit. 

El îi aruncă un zâmbet radios. 

— Am înțeles. Pentru mine ai cu siguranță o cameră mai 
confortabilă să-mi oferi în propria cabană, nu-i așa? 

Se aplecă, o sărută după ureche și adăugă în șoaptă: 

— O cameră cu un pat mare cu coloane. Înțelegi ce vreau să 
spun? 

Ea scutură negativ din cap. O șuviţă roșie zbură peste 
chipul lui Jack. 

— De ce faci lucrurile mai complicate decât sunt? Imediat 
vorbeşti despre probleme. Ele nu există decât în imaginaţia ta. 
Mă dorești şi te doresc. Unde este drama? 

Ea se înfioră fără să vrea. Era suficientă amintirea 
sărutărilor lui Jack pentru a se înfierbânta. 

— Ţi-e teamă, remarcă el, teamă să nu fii din nou rănită. 

— Poate, admise ea. 

Terminară de mâncat în tăcere. 

Când rucsacurile fură închise, Jack îmbrăţişă umerii 
Susanei și își rezemă obrazul de al ei. 

— Să profităm din plin de viaţă, murmură el. 

O sărută cu o răbdare blândă, deosebită, încât ea se aprinse 
toată. Răspunse la sărutul lui, dar reuși să se smulgă din 
buimăceală. 

Îndepărtându-se repede de el, spuse cu o voce abia auzită: 

— O iei prea repede, Jack. Nu mai știu ce este cu mine. 
Apari pe neașteptate și, două zile mai târziu, mă obligi să iau 
hotărâri importante. Sunt de acord cu expediţia, sunt de 
acord să-ți găzduiesc echipa. Nu este oare suficient pentru 
moment? 

— Pentru moment, da. Dar îmi este teamă că vom înnebuni 
amândoi dacă rămânem mult timp despărțiți. 

— Chiar de acum mă înnebunești, admise ea. Dar încearcă 
să mă înţelegi. Nu-ţi cer decât un mic răgaz. Mă consideri cu 
siguranță indiferentă, poate chiar domoală. Însă, în realitate, 
sunt o femeie prudentă și, cum ai spus, puțin temătoare. Într- 
adevăr, am suferit mult și nu sunt pregătită pentru o nouă 
aventură. 

El zâmbi ambiguu și-i atinse ușor tâmplele cu buzele. 

— Nu te voi grăbi, promise el. 

Coborâră în pas vioi spre vale. Începuse să plouă. În plus, 
era ora trei şi Susan avea curs. 

Erau în apropierea cabanei când el o obligă să se oprească. 

Susan își privi ceasul brățară. Elevele sale nu vor sosi decât 
peste cel mult o jumătate de oră. Ar trebui oare să-i propună 
lui Jack să intre? Era lucrul cel mai firesc să-i ofere o ceașcă de 
cafea, dar nu va vedea în asta o invitaţie la o intimitate mai 
mare? 

Aparent, el avea o altă idee în minte. 

— La sfârșitul după-amiezii plec la Zurich, o anunţă el. O 
expediţie ca cea pe care o organizez necesită o mulțime de 
demersuri adminsitrative. Trebuie să contactez cluburi, 
societăţi de asigurări... 

— Vei... vei lipsi mult timp? 

Nu reușea să-și ascundă dezamăgirea. Îşi dădea totuși 
seama de propriile contradicții. Cu două minute mai înainte 
se întreba cum să-l împiedice să se instaleze în patul ei și acum 
era dezolată la gândul plecării sale. 

— Spune-le celor din echipă să se instaleze în cabana mea 
în timpul absenței tale, îi propuse ea cu promptitudine. 

— Eşti delicioasă și echipa mea are cu adevărat noroc. La 
revedere, Susan. 

Îi sărută curtenitor vârful degetelor. 

Tonul era amabil, gestul fermecător. Dar nici unul nici 
celălalt nu reprezentau nimic. Fuseseră dictate doar de 
politeţe. 

EI plecă fără să se întoarcă. 

Tânăra femeie avea lacrimi în ochi. O urmă de mândrie o 
împiedică să alerge după Jack și să-l aducă înapoi la ea. 


Capitolul 7 


În zilele următoare, Susan nu avu deloc timp să se 
gândească, nici măcar să doarmă. 

Janie îi adusese cu ea pe membrii echipei: Mark Heinred, 
Otto Freer, Wolf Meinhart și Marie Martin. A cincea alpinistă, 
Jeanne Saint-Cloud, la fel de celebră ca ceilalți patru, se 
alăturase gupului la cererea lui Jack. Ea va fi în mod special 
însărcinată cu luarea de imagini, fotografii sau filme. 

Marie avea părul galben ca aurul, o siluetă de manechin și o 
faţă în formă de inimă, pe care și-o machia cu grijă. La început, 
Susan o vedea mai bine într-o trupă de dansatoare de revistă 
decât într-un grup de alpiniști legați cu o coardă pe munte. Își 
recunoscu repede greșeala. Marie era o sportivă la fel de rezis- 
tentă și de tenace la efort ca cel mai solid dintre însoțitorii săi. 

Susan știa să primească în mod generos. Nu numai că îi 
ordonase Janiei să vegheze ca frigiderul și dulapurile din cabana 
mică să fie pline de mâncare, dar îi invită și la ea la masă. 

În plus, deoarece cunoștea bine regiunea, își asumă sarcina 
de a-și distra musafirii. 

În Brentz, turul discotecilor se făcea repede. Dar Otto 
dispunea de o mașină puternică şi Susan îi conduse pe toţi 
prin cartierele vesele din Interlaken. Cei cinci complici arătau 
un entuziasm delirant pentru localurile de noapte şi pentru 
cabarete, unde rămâneau deseori până la închidere. 

Susan se întreba cum puteau să danseze până la ora trei 
dimineaţa și, cinci ore mai târziu, să se antreneze, în plină 
formă, în sala sa de gimnastică, înainte de sosirea elevelor. 

Găsi o explicaţie. Toţi erau europeni. Acasă, în Statele 
Unite, sportivii de performanță consacrau mai mult timp pen- 
tru somn decât pentru plăceri. 

În rarele momente de singurătate, se gândea la Jack. 

ÎI iubea oare cu instensitate sau simţea pentru el doar o 
atracţie trecătoare? 

Era prea obosită pentru a vedea clar în ea însăși. Cu toate 
acestea, când echipa vorbea despre conducătorul ei, Susan 
simțea în mod ciudat un junghi. Speranţa iubirii? Ecoul unei 
dorințe neimplinite? 

În timpul scurtelor perioade de somn, îl visa. Dimineaţa, 
i-ar fi făcut plăcere să prelungească imaginile voluptuoase 
prezente încă în mintea sa, dar eșarfa roșie din jurul uneia din 
coloanele patului îi interzicea să se lase dusă de imaginaţie. 

O observă pe Marie Martin cu o atenţie deosebită. Nimic din 
comportamentul tinerei femei sau din cuvintele ei nu dovedeau 
că sentimentele sale pentru Jack depășeau simpla camaraderie. 
Ca și coechipierii săi, Marie admira calităţile indiscutabile ale 
conducătorului expediției. Bărbatul nu părea s-o impresioneze. 

Ea nu vorbea niciodată despre Laura. Susan nu îndrăzni 
s-o întrebe. În ajunul unei mari premiere, să evoci amintirea 
unui accident mortal, nu era probabil de bun augur. 

Un amănunt o puse pe Susan pe gânduri. După anecdotele 
povestite de musafirii săi, Jack acorda o încredere totală celor 
care lucrau cu el. Atunci, de ce fusese atât de reticent în 
privinţa ei? Palmaresul ascensiunilor sale valora la fel cu cel al 
Mariei sau al Jeannei. De ce pusese la îndoială competenţa ei? 
Nu-și putea șterge din minte amintirea chipului său crispat de 
îngrijorare pe care îl avea urcând în spatele ei pe culmea 
Steinalpului. Nu prevestea nimic bun în relaţiile lor în cursul 
ascensiunii pe Maidenhorn. 


xk k 


O săptămână mai târziu, Susan era epuizată și moral și fizic. 
Numai speranța apropiatei întoarceri a lui Jack o mai susţinea. 

Duminică, Janie sosi la cabană la ora nouă dimineaţa, cu 
chifle calde. Susan tocmai se trezise și-și ţinea cu greutate 
ochii deschişi. 

Janie pregăti cafeaua. 

— Am dorit să iau micul dejun cu tine înainte de a mă 
întâlni cu niște prieteni la Wegen, o anunţă ea. De câteva zile, 
te găsesc obosită. 

— Şi nu voi fi mai puţin. Musafirii mei sunt foarte activi. 
Pentru că n-am rezistenţa lor fizică, mă tin pe picioare doar 
pentru că așa este la modă. 

— Ce fac astăzi? 

— Se caţără pe un perete de gradul 6. Eu am pretextat ceva 
urgent de lucru la birou pentru a nu-i însoţi. 

— Renumele lor s-a răsfrânt și asupra afacerii tale, remarcă 
Janie turnând lichidul clocotit în cești. Acum se vorbește 
despre școală în toate ziarele, fără ca asta să coste nici un ban 
pentru publicitate. Ai mult noroc. 

— Tu ești cea care are rolul cel mai frumos, protestă Susan. 
Te duci și beneficiezi de opt ore de somn. Pentru că mă invidiezi, 
schimbă locul cu mine, chiar dacă n-ar fi decât pentru o seară. 

Janie clătină din cap, râzând. 

— Nu, mulțumesc. Apreciez prea mult liniştea din hotelul 
meu, perfecțiunea serviciului și cornurile proaspete de 
dimineaţă. În plus, datorită destăinuirilor personalului, sunt 
la curent cu tot ce se povestește în oraș. Vrei să afli ultimele 
noutăţi? 

— Dacă este vorba din nou despre liberalismul marelui 
Cameron faţă de femei, le poţi păstra pentru tine. Musafirii 
mei se fac ecoul lor cât este ziulica de mare. 

Janie zâmbi cu maliţiozitate. 

— Jack Cameron este într-adevăr principalul subiect de 
conversaţie. 

Susan ridică din umeri. 

— Mă întreb de unde afli infomaţiile tale. Eu locuiesc în 
Brentz de trei ani și singurele informaţii confidenţiale pe care 
am reușit să le obțin vreodată sunt cele care privesc previziu- 
nile meteorologice. 

— Cunoști firma C&C? 

— Bineînţeles. Cine n-o cunoaşte? Este cea mai mare firmă 
de îmbrăcăminte și echipament sportiv. Întreprinderea este 
un trust internaţional... Oh! 

Fu străbătută de o bănuială. Își lăsă ceasca și o privi atent 
pe prietena sa. 

— Să nu-mi spui... 

— Ba da, tocmai voiam să-ți spun, jubilă Janie. C&C 
înseamnă Cameron şi Cameron. 

Un val de sânge îmbujoră obrajii Susanei. 

— Nu mă mir că n-are nevoie de sponsor. Ce mincinos! 
explodă ea. Când mă gândesc că-mi spunea că poate plăti 
cheltuielile expediției doar cu veniturile obţinute din cărțile 
lui! 

— Sunt sigură că spunea adevărul. Nu mă privi astfel. 
Sursele mele nu m-au înșelat niciodată. Acum patru ani, cu 
aproximaţie, firma a vrut să sponsorizeze o cursă de viteză în 
masivul Mont Blanc. Erau prevăzute două echipe: una mas- 
culină și una feminină... 

— Așteaptă! i-o tăie Susan ridicând mâna. Eu nu-mi 
amintesc de o întrecere de acest fel. 

— Şi nu fără motiv. Ea n-a avut loc. Jack s-a dus să-și întâl- 
nească cei doi fraţi. Ei sunt cei care conduc societatea de la 
moartea tatălui lor. Le-a cerut să renunţe la acest gen de 
publicitate. După părerea lui, o cursă de viteză în munți este 
un nonsens. Ei și-au menținut proiectul. Atunci, Jack a vorbit 
cu fiecare dintre membrii celor două echipe. I-a convins atât 
de bine de primejdii încât nimeni n-a acceptat să încerce aven- 
tura. Povestea a făcut ceva vâlvă. Adevăraţii alpiniști l-au apro- 
bat pe Jack și au criticat metodele sponsorilor. De atunci, Jack 
nu numai că este supărat pe fraţii săi, dar le boicotează și 
produsele. 

— Nu fi ridicolă, spuse Susan iritată. Nimeni nu poate 
boicota echipamentele C&C. Se vând peste tot în lume. 

Janie râse uşor argonant. 

— Stiu ce spun. Nimic din ceea ce foloseşte Jack nu provine 
de la firma familiei. 

Susan se ridică și începu să elibereze masa. 

— În zvonurile care circulă prin oraș, ai auzit rostindu-se și 
numele Laurei? 

— N... nu. 

Fzitarea nu-i scăpă Susanei, care se întoarse brusc. 

— Îmi ascunzi ceva. 

— Absolut nimic, afirmă Janie. Încercam doar să-mi 
amintesc. Din câte ştiu, nimeni n-a amintit de Laura vorbind 
despre Marie. 

— Şi ce se spune despre Marie? 

— Că este destul de frumoasă pentru a-i face pe bărbaţi 
să-și piardă capul. 

Susan era din ce în ce mai furioasă. 

— Uneori mă întreb dacă nu inventezi ceea ce povestești 
numai din plăcerea de a mă contraria. 

Cu toate acestea, în sinea ei recunoștea că informaţiile 
Janiei confirmau ceea ce ştia despre Jack. Avea un carac- 
ter destul de integru pentru a se supăra pe familia sa 
dacă aprecia că aceasta nu acționase după propria lui 
morală. Pe de altă parte, Marie era într-adevăr de o fru- 
museţe care nu putea lăsa indiferent nici un bărbat. Nici 
chiar pe Jack. 

Susan simți atunci un sentiment de gelozie, dublat de un 
regret dureros. De ce oare pierduse timpul luptându-se cu cel 
pe care-l iubea? El plecase, ducând cu sine imaginea unei 
femei mândre și independente, când de fapt ea visa să se 
piardă în îmbrăţișarea lui. 

Oh! De-ar veni mai repede! Se va arăta blândă, tandră, 
supusă... 

Vocea Janiei o smulse din gândurile sale. 

— Cât timp vei mai sta visătoare? Nu mai ai decât douăzeci 
de minute. 

Susan tresări. 

— Douăzeci de minute până a face ce? 

— Jack soseşte pe la ora zece. Am uitat să te anunţ. Mi-a 
telefonat la hotel de la Zurich... 

— Dumnezeule! exclamă Susan strângându-și cordonul 
halatului. Nu puteai să spui mai devreme? 

Janie nu se va schimba niciodată. Își pierdea timpul 
istorisind povești interminabile și uita informaţia cea mai 
importantă. 

Susan străbătu în fugă camera de zi și urcă scara în mare grabă. 

„Jack sosește... Jack soseşte...“, cânta inima ei. 

La ora zece, nu era acolo, nici la unsprezece, nici la prânz. 

Susan devenea din ce în ce mai încordată și mai neliniștită. 

Străbătea cu pași mari camera de zi, mișcând obiectele, 
privindu-se în oglindă. Își pusese cea mai frumoasă bluză, 
verde ca ochii ei și o fustă albă, unduitoare și ușoară. Din 
nefericire, nu era nimeni acolo pentru a-i aprecia eleganța. 

La ora două, ciuguli câteva măsline și niște biscuiţi în loc 
de prânz. Decepţia îi tăiase pofta de mâncare. 

La ora patru, deschise televizorul și privi un reportaj în 
limba germană despre viața de funcţionar la poștă. Zece 
minute mai târziu, găsi povestea atât de deprimantă încât opri 
televizorul și luă un roman. 

La fiecare rând, pierdea firul povestirii. 

La ora şapte, cei cinci membri ai echipei sosiră pentru cină. 
Janie le urmă de aproape. Toţi aveau câte ceva de povestit. La 
Wegen ninsese. Echipa fusese filmată de reporteri din partea 
franceză a Elveţiei... 

Susan asculta, cu gândul în altă parte. Fripse niște biftecuri, 
făcu un piure de cartofi, scoase nişte îngheţată de fructe din 
congelator... 

O oră mai târziu, când Jeanne Saint-Cloud o anunţă că în 
mod excepţional, camarazii săi aveau intenţia să se culce 
devreme, Susan răsuflă uşurată. 

Janie o ajută să strângă masa. 

— De ce, dar de ce n-a sunat? se lamenta Susan adunând 
farfuriile. Dacă întârzia pentru un motiv anume, m-ar fi 
anunţat. Nu mă pot abtine să nu mă gândesc la un accident. 

— Altă dată să te gândești mai curând să le ceri musafirilor 
tăi să nu te lase baltă cu vasele, bombăni Janie luând o cârpă. 

Susan îi aruncă o privire ucigătoare. 

— Poate este rănit, gemu ea. Imaginează-ți că elicopterul 
s-a zdrobit de munte. 

— Dacă avea un accident, am fi aflat. În tot timpul mesei ai 
lăsat radioul atât de tare încât nu se mai înțelegea ce se vor- 
bea. Nu ne-a scăpat nici un anunţ scurt. Calmează-te. Cu 
siguranță, Jack a întârziat din cauza unei piedici de ultim 
moment. 

Susan rămase o clipă tăcută, apoi reluă cu încăpățânare: 

— Dacă avea o piedică, m-ar fi anunţat. 

Janie şterse ultima cratiţă. Puse cârpele pe suport la uscat, 
apoi trecu în camera de zi. 

Îmbrăcându-și mantoul, ea remarcă ironic: 

— Pentru cineva care se laudă că este echilibrată, îmi pari 
teribil de întoarsă cu susul în jos. 

— Ce vrei să insinuezi? 

— Oh! nimic. Nu vreau să încep o discuţie. Noapte bună, 
Susan. 

— Este foarte târziu, remarcă Susan cu o bruscă amabilitate. 
În cartier, străzile sunt prost luminate. N-ar trebui să pleci pe 
întuneric. 

Janie pufni. 

— Îţi atrag atenţia că aproape în fiecare seară mă întorc la 
hotel pe întuneric. 

Își înfășură în jurul gâtului un fular din mătase și adăugă pe 
un ton încurajator: 

— Jack va fi aici când va putea. Îi dau un sfat bun, Susan. 
Bea o ceașcă mare de lapte cald. Te va ajuta să dormi. 

O sărută afectuos și râse din nou. 

— Păcat că nu te poţi vedea cu ochii mei şi auzi cu urechile 
mele. Ai fi mirată de faţa și de comportamentul tău. 

Susan închise ușa după ea. 

Janie n-o convinsese. Radioul nu anunţa toate acciden- 
tele... Ce idee și asta, să foloseşti elicopterul propriu, în loc să 
iei ca toată lumea trenul sau avionul cu linii regulate! Asta 
însemna într-adevăr să sfidezi soarta. 

Această idee făcu să apară o ipoteză de-a dreptul jenantă. 
Nu simţise oare și Jack acest fel de teamă când o văzuse 
asumându-și riscuri inutile? 

Suci și răsuci această bănuială în minte, o bănuială 
neplăcută, deoarece concluzionă că avusese dreptate să se 
înfurie uneori împotriva ei. 

Din fericire, nu-i mărturisise maniera acrobatică în care își 
părăsise cabana pentru a-l întâlni pe Steinalp! După o 
săptămână, această amintire continua s-o chinuiască. 
Gândindu-se că Susan plecase înainte de sosirea sa, Janie nu 
urcase la primul etaj. Întorcându-se, Susan găsise sala de 
gimnastică inundată de ploaie. 

Se hotări să urmeze sfatul secretarei și să bea niște lapte cald. 

Îşi aduse paharul în camera de zi și înghiţi încet conţinutul. 
Apoi își împleti părul lung și se întinse pe una din canapele cu 
cartea începută în acea după-amiază... 

În visul său, era agăţată de o coardă pe un perete pe care 
se formase polei. Deasupra ei, Jack striga, din cauza zgomotu- 
lui făcut de vânt în jurul său. 

— Urcă, îi ordona el. 

Ea refuza să-l asculte. 

— Nu poţi rămâne acolo unde ești, insista el... Susan! 

Ea dădu drumul coardei şi căzu pe o pajiște moale, plină 
de flori. Ierburile îi mărgineau obrajii. O cuprinse o inexpli- 
cabilă impresie de liniște. 

— Mă auzi, Susan? 

Ea clipi din ochi, se întinse, apoi își întrerupse gestul. 

El era acolo, așezat pe divan. Avea capul pe genunchii lui. 
Aplecat asupra ei, îi mângâia blând fața. 

l-ar fi plăcut să rămână astfel pentru totdeauna. 

— Ai întârziat, spuse ea leneșă. Unde ai fost? 

— La eliportul din Zurich. Ceaţa a împiedicat decolarea. Am 
venit îndată ce am putut. 

— De ce n-ai telefonat să mă anunti? 

— Ar fi trebuit s-o fac, admise el. Dar n-am crezut că te vei 
neliniști. 

Cu o mână sub ceafa sa, o obligă să se ridice. Ea protestă. 

— Era atât de bine. De ce să ne mișcăm? 

— Vreau să te duc în pat. 

Susan simţi un fior de plăcere pe șira spinării. 

— N-ai să îndrăznetțti, îl provocă ea, cu pleoapele pe 
jumătate închise. 

El o ridică. Era delicios să planezi la mai mult de un metru 
de sol, să te cuibărești lângă un piept solid, ascultând bătăile 
reunite ale inimilor lor. 

Îşi puse braţele în jurul gâtului lui. În acea clipă, privirile 
lor se întâlniră. Descoperi în ochii negri o licărire de surpriză, 
stinsă repede de un zâmbet foarte blând. 

Înțelese că se mira de schimbarea atitudinii ei. Niciodată 
nu-l acceptase astfel. El nu știa că o zi de îngrijorare îi zdrobise 
rezistenţa. 

O întinse pe patul cu coloane, se așeză alături de ea și o 
bătu ușor peste obraji. 

— Susan, ești adormită sau somnambulă? 

— Puțin din amândouă, spuse ea întinzându-se cu 
voluptate. Dar ce importanţă are? 

— Una enormă, afirmă el. 

Se ridică pentru a închide uşa. Susan privi mișcarea suplă 
a picioarelor lui lungi. O cuprinse un val de căldură. Stinse 
lămpile, lăsând aprinsă doar o aplică lângă pat. Își scoase 
foarte repede bluza și lăsă fusta să alunece. 

El reveni spre ea şi se opri contemplând cu o privire 
neîncrezătoare silueta relaxată pe cearșafuri. Doar un furou 
de mătase albă îi sublinia formele. 

Pe chipul său se aprinse dorinţa. Se stăpâni și se mulţumi 
s-o scuture de umeri. 

— Trezeşte-te, Susan. Nu vreau să faci ceva ce mâine vei 
regreta. 

Ea îi adresă cel mai adorabil zâmbet. 

— Am așteptat toată ziua această clipă, Jack. 

El clătină din cap. O urmă de îndoială îi domolea 
nerăbdarea. 

— Nu ţi-a spus nimeni, niciodată, că eşti de neînțeles? 

ÎI trase lângă ea. Ochii săi verzi erau strălucitori. 

— Nu mă înţeleg nici eu însămi, mărturisi ea. 

Privind-o în ochi, îi despleti cele două cozi de culoarea 
focului. Ei îi plăcu gestul. Era ca și când o elibera de lanţurile 
care o ţinuseră prizonieră. 

Îi oferi buzele întredeschise. Cunoșştea deja gustul 
sărutărilor lui și setea pe care savoarea lor o deștepta în ea. 
Dar de data aceasta, când simţi gura pe care o iubea peste a 
sa, îşi pierdu respiraţia de fericire. ÎI iubea pe Jack cu toate 
simţurile, dar și mai profund, din adâncul sufletului. 
Refuzuri, şovăieli, temeri, îndoieli, fură măturate ca de un val 
seismic. 

El termină s-o dezbrace. Mâinile aspre aveau o moliciune 
de catifea. Susan le simţi alunecând peste pieptul său. 

Cu ochii pe jumătate închiși, savura fiecare mângâiere. Un 
fluviu de plăcere îi curgea prin vine. 

Dar de ce se ridicase oare atât de brusc?... Ah! nu, n-o va 
părăsi din nou. 

Deschise ochii şi oftă ușurată. Își dezbrăca hainele cu 
rapiditate. 

Se întinse, gol, lângă ea. 

— Cât ești de frumoasă, îi șopti el la ureche, atât de 
frumoasă, încât nu mă voi plictisi niciodată să te 
contemplu. 

Drept răspuns, îl sărută la rândul ei pe ochi, pe nas și în 
colțul bzuelor, apoi se undui cu voluptate de-a lungul corpu- 
lui său și își așeză obrazul pe părul auriu și bogat care se 
ondula pe pieptul lui. 

Jack o îndepărtă ușor. 

— Lasă-mi iniţiativa mângâierilor, îi murmură el tandru. 

— Preferi femeile care rămân pasive? 

— Nu. Oh! nu, dar vreau să am timp să te descopăr. 

Buzele sale se plimbară mai întâi pe pielea mătăsoasă a 
abdomenului plat, apoi coborâră mai jos obligând-o pe Susan 
să se deschidă ca o floare ce înflorește. 

Atinsă spre locul ei tainic, tânăra femeie simţi un șoc, un fel 
de explozie interioară cum nu cunoscuse niciodată în viaţa sa. 
Era în același timp îmbătător și insuportabil. Avu impresia că 
este transformată într-un vulcan ale cărui flăcări și vapori nu 
puteau scăpa. Numai dacă o descătușa el!... Oh! numai s-o 
descătușeze, altfel va începe să strige... 

El o acoperi cu corpul său, dar rezemându-se pe brațe, 
pentru a o atinge ușor doar cu o lungă mângâiere. 

— Ştiam, murmură el. Ştiam că ești o femeie pasională. 

Ea se arcui spre el. Nu mai putea să aștepte. Era toată 
numai dorinţă. 

— Niciodată... niciodată n-am trăit atât de intens, mărturisi 
ea, cu O voce răgușită. 

— Acesta nu este decât începutul, dragostea mea. 

Se lăsă treptat asupra ei. 

Atunci, Susan avu impresia că devine un ocean ale cărui 
valuri se rostogoleau ca niște lungi tăvăluguri strălucitoare. 
Nimic nu mai exista pe lume decât această simfonie care se 
ridica din noaptea timpurilor și pe care o descoperea cu 
uimire... 


Kok k 

— Te iubesc, șopti Jack, când fu din nou în stare să 
vorbească. 

Ea era întinsă, moleșită, alături de el. O briză ușoară 
pătrunse prin deschizătura ferestrei și le răcori corpurile 
transpirate. 

Ea își trecu tandru un deget peste faţa de lângă a sa. 

— Te iubesc mai mult decât orice, Jack. Să fie oare dragoste 
la prima vedere? 

— Dragostea adevărată izbucnește la prima vedere, afirmă el. 

ÎL întrebă, tachinându-l: 

— Şi te câte ori te-a fulgerat? 

— Am iubit și alte femei, desigur. Întotdeauna m-au 
decepţionat. Trebuie să mă crezi, Susan. 

Se ridicase într-un cot și o contempla cu o extraordinară 
seriozitate în ochii lui negri. 

„Și Laura te-a decepţionat?“ 

El ghici întrebarea înainte de a i-o pune. 

— Să uităm tot ce nu ţine de noi doi, spuse el repede. Să 
lăsăm trecutul acolo unde este. 

Și regăsind brusc o expresie malițioasă, schimbă tonul. 

— Camera este înghețată. Să ne vârâm sub pături și să 
încercăm să ne încălzim reciproc. 

Ea râse. 

— Dacă facem asta, riscăm să nu dormim. Ori, în mod 
excepțional, mâine dimineață am cursuri. 

El trase cearșaful peste umerii lor, apoi o strânse tandru 
lângă el. 

Susan știu că totul va reîncepe și se înfioră de fericire. 


Capitolul 3 


O rază de soare o trezi pe jumătate pe Susan. Deschise 
ochii. La picioarele patului nu era eşarfa. Mormăi de plăcere și 
se întoarse pentru a se vâri fericită sub cearșaf. 

Făcu ochii mari. Jack dormea adânc lângă ea. 

Îi reveniră o mulțime de amintiri. Amintiri minunate. Dar, 
în același timp, își aminti ce uitase. În ajun, ea nu pregătise 
semnul roșu. Într-o oră, prima clasă a zilei va sosi. 

Își privi însoţitorul cu tandrete. Dumnezeule! Cât îl iubea! 
Se gândi că noaptea lor de dragoste ștersese definitiv 
problemele care îi despărțeau mai înainte. 

Înveli cu cearșaful umerii musculoși, sărută părul blond în 
dezordine și, având grijă să nu facă prea mult zgomot, se 
ridică și trecu în baie. 

Era sub duş când se gândi la istoria pe care i-o poves- 
tise Janie despre relaţiile furtunoase ale lui Jack cu familia 
sa. Se considera acum destul de intimă cu el pentru a-l 
întreba. 

Imediat, avu un gest de nepăsare. Aveau toată viaţa în fața 
lor pentru a învăţa să se cunoască. O viaţă de iubire și de lungi 
conversații. ÎI va întreba mai târziu când va avea ocazia. 

Se şterse, apoi își înfăşură un şervet de baie în jurul 
corpului. 

Când se întoarse în cameră, Jack era așezat pe pat şi se 
freca la ochi. Înaintă până în mijlocul încăperii. 

El îi zâmbi cu un aer calin. 

— Am trei ore de curs dimineaţa asta, îl anunţă ea 
întorcându-i zâmbetul. 

Îi trimise un sărut din vârful degetelor și se duse spre 
șifonier. 

— Nu simţi un miros plăcut de costiţă şi de cafea? îl întrebă 
ea. Janie Dean, care arde de curiozitate, a venit repede după 
veşti. Dar cum este și o fată amabilă, ne pregăteşte micul 
dejun. 

Îşi scoase din dulap hainele de lucru, apoi se întoarse spre 
pat. Jack nu se mișcase. 

— Ce aștepți ca să te ridici? 

— Sfârşitul spectacolului. 

— Ce spectacol? 

El arătă cu degetul şervetul de baie care o acoperea pe 
Susan, apoi hainele pe care le despăturise pe un scaun. 

— Mai întâi strip-tease, apoi îimbrăcarea. 

Lovi de trei ori în lemnul patului. 

— Cortina se ridică! anunţă el cu voioșie. 

Susan roși. Într-o tresărire de pudoare, își înșfăcă lucrurile 
pentru a se duce să se imbrace în baie. Realiză imediat 
copilăria gestului său, Jack nu voia decât s-o mai contemple 
încă o dată, în tinuta Evei. Ce era rău în asta? 

Își desfăcu șervetul de baie, care căzu moale pe covor. 

Jack îi aruncă o privire apreciatoare. Ea o remarcă şi simţi 
născându-se în ea o încântare ciudată. 

Dan o obișnuise să fie de-o pudoare ridicolă. El găsea goli- 
ciunea vulgară. Cu el, scenele de dragoste, când aveau loc, se 
desfășurau în mod obligatoriu pe întuneric. Nu-i spusese 
niciodată soţiei sale că era frumoasă. 

Susan se mișcă din loc până când simţi pe piele mângâierea 
soarelui. Pentru că Jack îi lăudase corpul, i-l oferea cu 
generozitate. 

Cu un gest gtrațios, își ridică părul și se învârti încet în 
jurul ei însăși, mândră de spatele ei drept și de sânii foarte 
fermi. 

El aplaudă. 

Atunci, cu o extraordinată seducţie, Susan începu să-și 
îmbrace slipul şi sutienul. Apoi, pe neașteptate, izbucni în râs. 

— Pantalonii de antrenament vor fi o deceptie, îl anunţă ea. 
Dar nu-mi pot preda cursurile în ținută sumară. 

El privi cu un aer surprins haina strânsă pe corp pe care o 
puse peste nişte ciorapi negri mulati, de dansatoare. 
Jambierele groase din lână, cu pernițe mici circulare umplute 
cu câlți, îl făcură să urle. 

— Ai nevoie de toată această îmbrăcăminte ridicolă? 

— Da. În dimineata aceasta am trei şedinţe de atletism. Îmi 
antrenez cele mai bune eleve cu exerciţii de supleţe la bară și 
pe scara în ascensiune. 

— Faci din ele alpiniste profesioniste? 

— Oh! nu. Le pregătesc mușchii destul de bine pentru a se 
antrena apoi pe pereţi ușori. Cele destinate ascensiunilot 
serioase lucrează direct în exterior. 

— Asta mi se pare excelent, remarcă el cu un aer meditativ. 

Se ridică dintr-o săritură, o strânse lângă el și o sărută cast 
pe frunte, exact sub banda multicoloră care-i ţinea părul des 
Şi roşu. 

— Îţi cer o favoare, spuse el prinzând în palme faţa ei fină. 
Pot asista la una dintre şedinţele tale? 

Ea îl privi uluită. 

— Un curs de gimnastică nu este interesant decât pentru cei 
care participă la el. Și nu cred că ai această intenţie... 

— Mi-ar plăcea să văd metoda ta și s-o compar cu cea 
a lui Bernheimer, insistă el. Am făcut mai multe ascen- 
siuni cu femei. Toate erau formate după vechile 
principii. 

Susan reflectă, apoi acceptă. Îi plăcea interesul pe care-l 
manifesta pentru munca ei. 

ÎI sărută tandru. 

— Cursul începe peste o juimătate de oră, spuse ea cu 
voioșie. Mi te vei alătura în sala de gimnastică, atunci când vei 
fi gata. Până atunci, să coborâm repede. Abia am timp să iau 
micul dejun. 


xokk 


Elevele terminau un exerciţiu de extensie dorsală când 
Jack intră și se aşeză pe o bancă în spatele sălii. 

Îşi pusese haina ușoară de culoare închisă şi pantalonii de 
flanelă gri pe care îi purtase la întoarceea de la Zurich, dar și 
o cămașă cu guler răsfrânt, albastru deschis, descheiată la 
guler, care înlocuia cămașa albă şi cravata. 

Deși foarte discretă, sosirea lui nu scăpase fetelor. Susan le 
văzu preocupate dintr-o dată de înfățișarea lor. Îndepărtându-se 
de spalierul de antrenament, unele luară chiar poze de 
manechin. 

Susan preferă să pună imediat lucrurile la punct. Pentru a 
le atrage atenţia, se folosi de fluierul pe care-l avea atârnat de 
gât. 

— Bărbatul care ne face onoarea să asiste la cursul nostru 
se numește Jack Cameron. 

Nu luă în seamă „oh“-urile încântate ale unora. 

Nu numai din snobism familiile unora dintre elevele sale 
aveau cabane magnifice la Brentz și în imprejurimi. Celor mai 
mulți le plăcea să practice sporturi montane și cunoșteau 
reputaţia celor mai celebri campioni. 

Susan nu trebuia să spună mai mult despre Cameron. Voia 
doar să obţină maximum de efort de la aceste tinere foarte 
răsfățate de noroc și nu întotdeauna hotărâte să lucreze. 

— l-am spus domnului Cameron că sunteţi cele mai talen- 
tate dintre elevele mele. Așadar, vă rog, nu mă faceţi de râs. 

Fetele își îndreptară capul. În cursul exerciţiilor următoare, 
fiecare se strădui să-și pună în valoare calitățile de sportivă, 
fără să lase neobservat totuși faptul că erau și adorabile per- 
soane tinere. Ocheadele afectuoase spre Jack le dezvăluiau 
intenţiile secrete. 

„N-are importanță mobilul lor! se gândi Susan. Numai 
rezultatul contează. Aştept de la ele să efectueze corect ceea 
ce au învăţat. 

Nu-şi amintea să fi condus vreodată o echipă atât de bună. 
Zidul pentru ascensiune, înălțat în partea cea mai de sus a sălii 
de gimnastică, fu străbătut în timp record. Nu constată nici o 

greşeală în timpul antrenamentului la scară și la coardă 
întinsă. Viitoarele alpiniste suiau și coborau, cu picioarele în 
echer, ca niște veterane. 

— Şi acum, anunţă Susan după o jumătate de oră 
epuizantă, vă veţi relaxa mușchii prin exerciţii de suplețe la 
bară. Arătaţi-i domnului Cameron că sunteţi familiarizate și cu 
principalele figuri de dans clasic. 

Ştia că dacă Jack n-ar fi fost acolo, un concert de proteste 
s-ar fi ridicat. Unele s-ar fi întins pe jos declarând că sunt 
frânte. Altele ar fi urmat-o, dar târându-și picioarele. 

Făcu să alunece o casetă în casetofon. Muzica lui Stravinski 
electriză trupa care porni o cadență de mlădieri și jeteuri 
impecabile. 

Susan le conducea minunându-se în taină. 

„Uimitor impactul pe care-l poate avea prezenţa unui 
bărbat frumos asupra acestor adolescente“, își spuse ea. 

Continuă cu etalarea cunoștințelor timp de douăzeci de 
minute, după care opri muzica. 

— Foarte bine, domnișoarelor. Acum vă ofer zece minute 
de pauză adevărată. Aveţi de ales: vă întindeți prin preajmă, 
sau vă plimbaţi prin grădină. 

Suspine de satisfacţie salutară hotărârea sa. 

Susan le privi îndepărtându-se. Elevele sale îi confirmaseră 
aşteptările. Ea însăşi nu se simţise niciodată mai în formă. 
Încercă un sentiment de plenitudine. 

Se duse să i se alăture lui Jack, așezat încă în spatele sălii. 

— Uf! oftă ea lăsându-se să cadă lângă el. A fost bine, nu-i 
aşa? 

Îl privi și își simţi inima oprindu-se în loc. Jack era 
încruntat și avea un aer întunecat. 

— Ce nu ţi-a plăcut? se miră ea. 

Oh! desigur, nu se așteptase să fie peste măsură de 
entuziasmat. De-a lungul carierei sale, asistase probabil la per- 
formante mult mai extrordinare. Dar elevele pe care i le 
prezentase nu se antrenaseră pentru un campionat. Și el o 
ştia. Astfel că sperase la câteva cuvinte de încurajare, sau cel 
puţin la o licărire de apreciere în ochii negri. 

Însă Jack afișa o expresie disprețuitoare, care o jigni. 

Ea declară pe un ton războinic: 

— După părerea mea, a fost o ședință perfectă. 

— O şedinţă de ce? 

— Dar... de gimnastică pregătitoare pentru alpinism. 
Alternanţa exerciţiilor de forță și de supleţe înlocuiește 
mișcările obositoare preconizate de Bernheimer. Ti-am expli- 
cat asta în noaptea în care am reparat împreună geamurile. 

El ridică din umeri. 

— Numești metodă genul de divertisment pe care l-ai 
inventat? 

Făcu un gest dispreţuitor spre bara fixă din sala de dans. 

— Am crezut că-ţi antrenezi elevele pentru un spectacol de 
balet, o ironiză el. 

Susan se înroși de mânie. Jack urmărise în timpul unei ore 
disciplinele pe care le preda și deja le condamna. N-avea decât 
critici pe buze, fără să caute să înţeleagă sensul pedagogiei 
sale. 

— Este şedinţa cea mai completă pe care o cunosc, protestă 
ea înăbușindu-i sunetul vocii pentru ca zarva discuţiei lor să 
nu ajungă la urechile curioșilor. Exerciţiile mele întăresc 
spatele, picioarele și articulațiile. Bernheimer al tău n-o făcea 
mai bine. 

— El pregătea pentru activităţile de pe munte. Să știi să 
improvizezi arabescuri și jeteuri în ritmul „Păsării de foc“, nu 
aduce nimic unui viitor alpinist. 

— Dansul îi dă simțul echilibrului... Oh! Şi apoi, mă plic- 
tiseşti, Jack. Presupun că pentru a primi aprobarea ta, o 
metodă trebuie să fie imaginată și predată numai de bărbaţi. 

— Este o idee stupidă. 

— Ei bine! spune-mi că sunt stupidă. Și în plus, că sunt o 
profesoară proastă. Dacă mă gândesc mai bine, nu aşteptam 
nimic altceva din partea ta. 

— Nu m-am îndoit niciodată de aptitudinile tale... 

— Adevărat? i-o tăie ea pe un ton ambiguu. Care aptitudini? 

Amintirea nopţii lor pâlpâi în privirea arzătoare pe care o 
schimbară. Dar Susan era prea tristă să se oprească. 

Se ridică şi, fără să se mai ocupe de musafirul său, se 
întoarse spre eleve. 

În timpul orelor care urmară, găsind în disprețul lui Jack 
un stimulent, își conduse clasele cu o virtuozitate care scoase 
untul din ele. 

Jack interveni o singură dată pentru a le cere elevelor un 
exercițiu de târâre. Târârea era calul de bătaie al lui 
Bernheimer. 

Ochii verzi ai Susanei luciră în mod periculos. Dacă încerca 
s-o prindă în greșeală, se înșela. Elevele sale erau niște 
sportive. În Statele Unite, urmaseră în mod regulat cursuri de 
aerobic. Nici o mișcare nu le putea surprinde. 

Ele o executară cu atât mai ușor cu cât fusese cerută de 
unul dintre cuceritorii Everestului. 

Când clasa fugi spre vestiare, Susan se întoarse spre Jack 
şi-i aruncă o privire ucigătoare. 

Ştia că se pregătea să-i spună ceva, dar nu era pregătită să-l asculte. 

— La revedere! i-o aruncă ea sec. Sunt invitată în oraș la 
prânz. Ne vom revedea mai târziu. 


Kok k 


Nimeni n-o invitase pe Susan, dar spera că o plimbare 
lungă o va calma. 

Crezuse că totul se rezolvase între ea și Jack. Însă la ple- 
carea de acasă descoperise că avea o rană în plus. El pusese în 
discuţie chiar fundamentul învăţământului său. Pentru ea, era 
cel mai rău afront. 

După-amiază nu avea cursuri. Se plimbă mult timp prin 
pădurile din împrejurimi și se întoarse în sat la ora gustării de 
după-amiază. 

Intră într-un salon de ceai, mâncă două cornuri și o 
enormă bucată de tartă cu cremă de ciocolată. Acesta fu sin- 
gurul moment al zilei în care simți dorinţa de a râde. Nimic, 
nici decepţiile, nici durerile nu-i puteau scădea pofta pentru 
ciocolată. Descoperi chiar că pofta aceasta era cu atât mai 
mare cu cât era mai tristă. 

Refuză ceaiul și ceru o cafea. După cea de-a treia ceașcă, se 
simți mai optimistă. Va reuşi, poate, să-l alunge pe Jack din 
mintea ei? La urma urmei, pe lume erau și alte centre de 
interes. Străzile vechiului sat, de exemplu. Janie îi vorbise cu 
entuziasm despre el. Până atunci, Susan nu avusese deloc 
timp să hoinărească. 

Se opri în faţa unei vitrine cu păpuși folclorice. Oare 
femeile acestei ţări purtaseră într-adevăr rochii stânse în talie 
şi bonete în formă de aripi? Când va fi din nou în stare să facă 
ceva inteligent, își va cumpăra o carte despre istoria Elveţiei. 

Când se hotări să se întoarcă la cabană, lumina roz a 
apusului nu mai lumina decât culmile cele mai înalte. 
Amurgul întunecase valea. Susanei nu-i plăcea să meargă 
noaptea pe străzile pustii ce duceau spre cartierul ei. Ar fi 
putut lua un taxi, dar întârziase cât mai mult posibil momen- 
tul în care va fi singură cu Jack. 

El o aștepta, cu o carte în mână, așezat sub lampadarul din 
camera de zi. 

Se ridică și-i veni în întâmpinare. Ea remarcă o anumită 
stângăcie în atitudinea sa, ca și când se temea să nu fie 
certat. 

Ea nu-i dădu atenţie și se duse să se așeze într-un fotoliu. 
Obosela era motivul agresivităţii sale. 

Jack își drese vocea. 

— Putem sta de vorbă? o întrebă el. 

Fa clătină negativ din cap, fără să-l privească. 

— Sunt prea obosită pentru a discuta. 

— Lasă-mă să-mi cer scuze, spuse el așezându-se pe un braț 
al fotoliului. M-am purtat ca un idiot în dimineaţa asta și mi-a 
părut rău. Mi-ar fi plăcut să-ţi spun motivele comportamentu- 
lui meu. 

— Nu este nimic de explicat. 

— Oh! ba da. Înainte de a întreprinde o expediţie dificilă, 
sunt deseori nervos, iritabil, poate pentru că siguranța mai 
multor persoane va depinde de hotărârile mele. Îmi iau foarte 
în serios responsabilitățile. 

Ea zâmbi trist. 

— Şi ai ajuns la concluzia că eu eram opusul tău. Eu n-am 
nici un fel de conștiință profesională, nu-i așa? 

— Nu deforma în mod sistematic vorbele mele, ripostă el cu 
nerăbdare. Încercam doar să-ţi descriu ce simt. De când mă 
gândesc la ascensiunea pe Maidenhorn, nu sunt întotdeauna 
stăpân pe reacţiile mele. 

— Asta este problema ta, spuse ea cu răceală. 

El nu abordase niciodată în mod direct ceea ce-i despărțea. 
În realitate, își spuse ea, Jack nu-i acorda nici un fel de 
încredere. În mintea lui, nu era decât o femeie și o femeie nu 
putea avea competenţa unui Jack Cameron, nici într-o sală de 
gimnastică, nici pe peretele unui munte. 

Susan n-avea curaj să redeschidă discuţia. Oricum, ar fi fost 
zadarnic. Se scuzase. Nu cerea mai mult de la el. 

Se ridică, îndepărtând mâna care se sprijinea ușor pe 
umărul ei. 

— Mă duc să mă culc, anunţă ea îndreptându-se spre scară. 

El o ajunse pe prima treaptă. 

— N-ai să te culci singură, Susan. Amintește-ţi ultima 
noastră noapte. 

Simti cum dorinţa crește în ea. Ajutată de oboseală, reuși să 
şi-o stăpânească. 

Se îndepărtă de el și-l privi în ochi. 

— Vreau să mă culc singură, insistă ea. Trebuie să reflectez. 

El miji ochii, amuzat. 

— Nu cred că somnul este chiar compatibil cu gândirea. Te 
voi însoți. Astfel, vom medita împreună... Când trebuie, știu să 
fiu înţelegător, adăugă el revărsând asupra ei toată tandreţea 
ochilor de catifea. 

Ea nu cedă. 

— Noapte bună, Jack, spuse ea, mult mai rece decât dorise. 

Urcă treptele încet. El nu încercă s-o urmeze. 


Capitolul 9 


Sperase că o noapte de somn bun îi va reda echilibrul. Dar se 
trezise înainte de a se lumina, la fel de deprimată cum se culcase. 

Ranchiuna împotriva lui Jack se risipise. De ce oare simţea 
totuși o durere crescândă, ca şi când o parte din ea însăși 
fusese amputată? 

Ridicol, se dojeni ea. Nimic nu fusese rupt cu Jack, pentru 
că-l va regăsi la ora zece, pe Steinalp, cu restul echipei. 

Nu reuși să mai adoarmă. 

După duș, se îmbrăcă și o amintire îi spori sentimentul de 
neliniște care o se trezise cu trei ore mai devreme. 

Era curios cum aceleași gesturi puteau căpăta semnificaţii 
diferite. În ajun, îmbrăcându-și hainele sub privirea dragă care 
o urmărea, avusese impresia că participă la o sărbătoare 
veselă. Astăzi, era atât de tristă, ca şi când se pregătea pentru 
o ceremonie funebră. 

Pentru a-și face curaj, aruncă o privire spre scaunul pe care 
Jack își lăsase cravata și cămașa albă pe care le purtase la 
întoarcerea sa din călătorie. Atunci, inima îi bătu mai puternic. 

Reuşind să se gândească la termenii altercaţiei lor din sala 
de gimnastică, sfârși prin a încerca un uşor sentiment de 
vinovăţie. Nu numai Jack era vinovat. Oh! desigur, n-ar fi tre- 
buit să dezaprobe modul său de a preda. Dar în loc să se 
repeadă la el, n-ar fi fost mai normal să discute despre asta în 
mod calm? Janie avea dreptate când îi reproșa Susanei intran- 
sigenţa sa. 

— Pretinzi întotdeauna ca ceilalți să fie de părerea ta, îi 
spunea ea. 

Remușcările o deprimară. Încercă să le alunge reaprinzân- 
du-și mânia. Lucrase ani întregi la perfecţionarea unei metode 
care dădea rezultate excelente. De ce considerase el, dintr-o 
dată, greșit ceea ce făcuse? 

Răspunsul i se păru evident. Ca mulți dintre cei la fel cu el, 
Jack estima că o meserie își pierdea din prestigiu dacă se 
feminiza. Dan nu s-ar fi urcat niciodată într-un avion știind că 
la comenzi se afla o femeie. Suportase acest mod de a gândi 
timp de doi ani. Nu era dispusă să se supună la aceeași încer- 
case cu Jack. 

Înainte de a ieși din încăpere, se uită pentru ultima dată la 
cravata, cămașa și la valijoara de lângă scaun. Simţi o durere 
în piept. Se înfioră. Se simțea din nou slabă, gata să se 
încovoaie sub jugul unei pasiuni care îi alunga orice mândrie. 

Ridică din umeri. Ah! nu! Nu va începe să se comporte din 
nou ca o proastă! În ajun, știuse să găsească destulă demnitate 
pentru a scăpa de vraja ochilor negri. Când îl va reîntâlni pe 
Jack, va menţine între ei distanţa necesară. 

Această hotărâre o făcu mai mult agitată decât fericită. 

Timp de o oră, își conduse clasa într-un ritm epuizant. 

În clipa în care pleca, fu reținută de Janie pentru a semna 
nişte scrisori și nişte cecuri urgente. 

Ghicind că prietena sa era nervoasă, secretara se abținu de 
la orice întrebare și se multumi s-o anunte: 

— Ti-am pregătit o masă rece. Este în rucsac. 

— Da, da, mulțumesc, am întârziat, spuse Susan grăbită. 

Porni în pas grăbit pe cărarea care ducea la pășune. Era 
prima dată când participa cu echipa la un exerciţiu de antre- 
nament în exterior. 

Dacă Jack era într-adevăr supărat pe ea, n-o va aștepta. Nu 
avusese de ce să-și facă griji. Înainte de a ajunge pe platoul 
arid al Steinalpului, auzi râsetele Jeannei și Mariei. 
Apropiindu-se, îi văzu pe trei dintre camarazii săi flecărind 
veseli, așezați pe rucsacuri. 

— Unde sunt ceilalţi? întrebă ea. 

Otto îi arătă pe coechipierii lor. La zece metri de acolo, cu 
siluetele deformate de treningurile galbene, înfăşurau niște 
corzi. O deformare a terenului îi ascundea pe jumătate. 

— Jack efectuează o ultimă verificare a echipamentului, 
explică Jeanne Saint-Cloud. Am impresia că se pregătește să 
ne încarce cu totul inutil. Priveşte munţii care ne înconjoară. 
l-ar urca şi niște copii. 

Susan nu era de aceeaşi părere. Totuși, se înclină în faţa 
opiniei camaradei sale. Jeanne participase la expediţii în 
Himalaia. Pentru ea, adevăratele greutăţi începeau la peste 
patru mii de metri. 

Otto continuă. 

— Numeroasele clase care se antrenează de-a lungul 
pereților clasificați de Clubul Alpin își lasă pe loc cea mai mare 
parte a pitoanelor şi etrierelor. Nu înțeleg de ce vrea Jack 
neapărat să fie plantate altele. 

Marie pufni. 

— Am impresia că vrea să ne încerce rezistenţa transfor- 
mându-ne în animale de povară. 

Susan îi părăsi pentru a se apropia de cei trei bărbaţi. Mark 
şi Wolf o salutară cu amabilitate. Jack o privi absent și își con- 
centră din nou atenţia asupra corzii pe care o desfășura Mark. 

Jignită, Susan se simţi cuprinsă de exasperare. 

— Pot să ştiu ce faceţi? 

— Lasă-mă să termin inspecția, vrei? spuse Jack pe un ton 
sec. 

Ea aşteptă, stăpânindu-se cu greu. 

O clipă mai târziu, Jack îi ordonă lui Wolf Meinhart să 
repartizeze materialul între coechipieri. El se îndepărtă pen- 
tru a-și lua rucsacul aflat la câțiva pași. 

Susan îl urmă. Era furioasă și totuși nu-și putu impedica 
privirea să fie captată de lumina aurie a părului său și de 
supletea felină a corpului de atlet. Respinse cu greutate 
imaginile arzătoare ale nopții lor de dragoste. 

— Pot oare, în sfârșit, să-ți vorbesc? întrebă ea pe un ton 
care se voia liniștit. 

E îi aruncă o privire lipsită de amabilitate. 

— Dacă dorești să te scuzi pentru aseară, nu este momentul. 

Ea se sufocă de indignare. 

— Nu inversa rolurile. N-am de ce să mă scuz. Vreau doar 
să ştiu planul de lucru. 

Cu o lumină războinică în ochii negri, Jack răspunse: 

— Dacă soseai la timp, ai fi ştiut că, pentru astăzi, ţinta 
noastră este atingerea acelei culmi și coborârea înainte de a se 
înnopta. 

El indică o depresiune între două vârfuri de granit. 

— Nu vom întâmpina nici o dificultate, afirmă ea. Nu văd de 
ce trebuie să cărăm atâta material. 

El nu-i luă în seamă remarca. După o scurtă privire asupra 
încălțămintei de munte, obiectă sarcastic: 

— Văd că ţi-ai uitat crampoanele. Cere-i Jeannei să te împru- 
mute. Poartă întotdeauna la ea o pereche de schimb. 

Susan fu atât de surprinsă încât uită temporar de 
ranchiuna sa. 

— Crampoane? Dar pentru ce? Acolo unde mergem nu este 
gheață. Nici gheață, nici zăpadă. 

— Nu se știe niciodată. Principiul meu este să prevăd toate 
situaţiile. 

Îi arătă o proeminenţă la jumătatea parcursului. 

— Imaginează-ţi că acest ieșind ar fi rocă striată pe verticală. 
Cum l-ai aborda? 

— Nu este așa, afirmă ea. Am dus acolo o clasă săptămâna 
trecută. Terasa este formată dintr-o lespede solidă, mai largă 
decât cea pe care ne-am întâlnit prima dată. 

Amintise special de prima lor întâlnire. Nu afirmase el, 
oare, că se îndrăgostise de ea, în acel moment. Dacă nu 
minţise, emoția îi va învinge proasta dispoziţie. 

Dar, vai! El nu păru că-și aminteşte decât de imprudenţa pe 
care Susan o comisese în acea zi. 

Un zâmbet batjocoritor făcu să i se lase în jos colțurile 
gurii. 

— Cornișele joacă uneori renghiuri. Ştii mai bine decât 
oricine. Așa că, încetează să mai critici fiecare dintre hotărârile 
mele. Am spus că vom sui cu echipament pentru munti înalți. 
Nu revin asupra acestui ordin. 

— Aşteaptă-te la o răzmeriţă, îl preveni ea. 

— Dacă tovarășii tăi doresc să-mi vorbească, s-o facă! 

Dar toată lumea părea acum de acord cu Jack. 

Înainte de a ajunge la primele stânci, când șeful lor era 
departe, în față, pe drumul plin de pietre, Mark bombăni. 

— Dacă mai continuă în acest fel, părăsesc echipa și voi face 
fără el partea estică a Maidenhornului. 

— Aș fi întreprins această expediţie de mult timp, întări 
James. Din nefericire, n-am banii necesari... și probabil nici 
destulă inteligență pentru a trasa un drum nou pe un perete 
dificil. 

Otto zâmbi şi îl arătă pe Jack cu o mișcare a bărbiei. 

— Eu îl cunosc. Va deveni din ce în ce mai pretentios. Este 
dreptul lui, deoarece este cel mai bun dintre toți. 

Restul echipei îl aprobă cu căldură. Susan se abţinu să 
comenteze. 

Se regrupară la poalele unui perete gros, tăiat de chei 
înguste, pasaje verticale și proeminențe. 

— Leagă-te, ordonă Jack, aruncându-i Susanei capătul unei 
corzi. 

Pentru a preveni orice critică, Susan avu grijă de nodul pe 
care-l făcu la centură. 

El îl examină și spuse. 

— Refă-l. 

— Cum? 

— Riscă să alunece. Vreau un nod dublu. 

— Un nod dublu? îl ironiză ea. Ca în marina cu pânze? 

El nu răspunse. Susan se supuse cu gesturi sacadate și-i 
arătă ceea ce făcuse. Dacă începuse, ascensiunea promitea să 
fie remarcabilă. 

— Foarte bine, aprobă el cu un aer arogant. 

Pentru această expresie, simți dorința de a-i da o lovitură 
de picior. 

Dar când atacară adevăratele greutăţi şi când aerul 
proaspăt îi biciui faţa, tânăra își uită ranchiuna... Simţea întot- 
deauna o plăcere intensă să se lupte cu muntele. Ascensiunea 
era mai dură decât scontase. Era mult timp de când Susan nu 
luptase cu dificultăţi reale ca suirea unui pasaj vertical îngust 
sau trecerea unei falii. Făcu faţă cu curaj și aceeași 
îndemânare ca tovarășii săi. Jack nu alesese nici cea mai 
uşoară, nici cea mai scurtă cale. Îi ducea în infern și nimeni 
nu crâcnea. 

Le trebui două ore pentru a ajunge la prima cornișă. Cum 
prevăzuse Susan, aceasta era o lespede solidă și atât de lată că 
s-ar fi putut instala un cort acolo. 

Jack hotărî să facă pauză de masă. 

— Era timpul, oftă Jeanne. Am slăbit cel puţin două 
kilograme. 

— Și vei mai slăbi încă atâtea, remarcă Marie, râzând. Nu 
suntem decât la juimătatea drumului. 

Fiecare se așeză pe stâncă și își desfăcu rucsacul. Susan se 
instală deoparte, cu spatele la perete pentru a beneficia de o 
zonă îngustă de umbră. 

Janie îi pregătise un adevărat ospăț. Își scotea puiul rece 
din ambalajul său când Jack se apropie de ea. 

— De ce te-ai încărcat cu atâtea cutii? se miră el. 

— Este o problemă de igienă. Să împachetezi alimentele 
separat... 

El o întrerupse. 

— Altă dată, mulțumește-te doar cu o folie de plastic sau de 
aluminiu. 

Fa ridică brusc capul spre silueta înaltă aflată în picioare 
în faţa sa. Jack o privea cu o expresie solemnă care o 
înfurie. 

— Chiar ești obligat să cercetezi felul în care îmi ambalez 
gustarea? Nu ti-ar plăcea să-mi inspectezi și șireturile de la 
pantofi? 

— Le-am spus același lucru și camarazilor tăi. Nici unul nu 
s-a înfuriat pentru asta. Nu-mi fac decât datoria de conducător 
de echipă. Găsesc inutil să te încarci cu cutii, când sunt sufi- 
ciente doar niște pungi. 

Susan crezu că explodează. Însă trebuia să-și păstreze cal- 
mul cu orice preţ. Era necesar pentru buna înţelegere a grupu- 
lui. Dacă Jack voia să se descotorosească de ea scoţând-o din 
sărite, se înșelase asupra tacticii. Își promise să regleze mai 
târziu problemele cu el. 

Scoase cu ostentaţie altă cutie care conţinea cotlete cu 
țelină din care ronţăi cu un aer obraznic. 

— Vrei? îi propuse ea. Se spune că este excelent pentru 
nervi. 

EI îi întoarse spatele și se alătură coechipierilor săi. 

Susan învârti deasupra capului o pulpă de pui. 

— Dacă dorește cineva, strigă ea în jur, nu vă jenaţi. Janie a 
pus înăuntru cât să hrănești un regiment. 

Otto și Mark lăudară la maximum talentele culinare ale 
Janiei. Wolf, Marie și Jeanne îi aprobară. Buna dispoziţie dom- 
nea din nou. Își potoliră foamea și flecăriră până când Jack 
dădu semnalul de plecare. 

Restul ascensiunii se efectuă fără probleme. 

Crezură că se vor întoarce pe același drum. Dar pe culme, 
Jack hotărâse altfel. Alese o cale mai puţin abruptă decât 
prima, dar unde întâlniră noi dificultăți. 

Se împărţiră în două corzi. Jack trasa drumul. Mai sus, Otto 
asigura primul grup. Jeanne pe al doilea. 

Intrară imediat într-o lume de grohotișuri, de vârfuri 
muntoase și pereți verticali înalți şi abrupți. 

La început, cele două echipe coborâră în rapel. Gesturile le 
erau perfect sincronizate. Când se arunca dintr-o săritură, 
fiecare alpinist își organiza în maniera sa căzătura în gol. 
Pentru profesioniștii muntelui, asta era doar o rutină. 

Soseau la jumătatea coborârii când Susan văzu că Jack se 
oprise zece metri mai jos, cu picioarele pe o nivelare a stâncii 
şi o mână agăţată de un piton. Îi făcu semn să i se alăture. 

Ea consideră procedeul ciudat. În mod obișnuit, în 
coborâre, când voia să vorbească unuia dintre camarazi, el 
urca din nou până la nivelul acestuia. 

Trase de coarda Mariei, care o urma, să slăbească frânghia 
puţin. 

Ajungând la nivelul lui Jack, se prinse de același piton cu 
el. 

— Ce este? întrebă ea. Nu-mi place când doi se agaţă de 
același „cui“. 

— Este solid. Eu l-am înfipt, spuse succint Jack. Nu-mi place 
modul tău de a te arunca în gol. Folosești o metodă periculoasă. 

— Este totuşi clasică. 

— Nu. Te lași să cazi răsucindu-te ca un păianjen la capătul 
firului său. Procedeul nu este sigur. Riști să te balansezi și să 
te loveşti mortal de stânci. 

— Am sărit de la un nivel la altul de sute de ori în acest fel. 
N-am avut nici un accident vreodată. 

El ridică tonul. 

— Pretind să adopti vechea metodă care constă în frânarea 
în timpul căzăturii prin înfășurarea corzii în jurul unui picior 
și al unui cot. 

Susan privi sub picioarele lor. Panta era foarte înclinată 
spre prăpastie. Locul nu se preta la o discuţie. Cu toate 
acestea, nu se putu stăpâni să nu obiecteze pe un ton sar- 
castic. 

— Ne va trebui de trei ori mai mult timp. 

O licărire furtunoasă luci în ocii negri. 

— Eu nu acord prioritate vitezei, replică el. Este de preferat 
să fii întreg după un exces de prudenţă decât să te joci de-a 
acrobaţii şi să-ți rupi membrele în cursul unui traseu. 

Ea oftă. Tot ceea ce i-ar fi spus n-ar fi servit decât la 
înveninarea raporturilor lor. 

Căută o ripostă jignitoare și o găsi. 

— Am impresia că-l aud pe Dan, i-o aruncă ea cu o furie 
reținuită. 

Crezu că vede o expresie de suferinţă întunecând lumina 
privirii sale. O copleși un val de remușcări. Dar se gândi ime- 
diat că era victima imaginaţiei sale. Jack n-avea mai multă sen- 
sibilitate decât stânca de care se lipiseră. De altfel, privirea pe 
care i-o aruncă avea duritate de cremene. 

— Retrag ceea ce am spus într-o seară despre soţul tău, 
declară el calm. 

După un moment de tăcere și cu o voce care-i îngheță 
sufletul, continuă: 

— L-am considerat un prost. În realitate, Dan era un bărbat 
prudent, care și-a asumat un singur risc în viaţa sa: acela de a 
se căsători cu o femeie imposibilă. 


xk k 


Îşi scoase rucsacul de pe umeri, îl puse la picioare și se 
aşeză pe marginea taluzului. Niciodată o cursă în munţi n-o 
obosisse atât de mult. 

După altercaţia cu Jack, își concentrase eforturile și atenţia 
asupra tehnicii impuse, fără să piardă vreodată din vedere 
siguranţa celor care o însoțeau. Asta îi permisese să-și pună 
ranchiunele pe al doilea plan. 

Acum era singură. Refuzase să urce cu ceilalți în mașina pe 
care Wolf o lăsase în josul pistelor. Neobosiţi, Jeanne, Marie 
și cei trei camarazi ai lor, se hotărâseră să cineze la 
Interlaken. 

Nu-și amintea ce făcea Jack. Se putea plimba sub clar de 
lună sau să se retragă la o mănăstire, puţin îi păsa. 

Era ora la care amurgul îneca într-o umbră violetă părțile 
înalte ale muntelui. Până când va ajunge la cabană, doar cele 
mai înalte culmi vor mai fi încă luminate. Numai să n-o aștepte 
Jack, ca ieri! De data aceasta îl va ucide! 

Oboseala și disperarea aveau un efect curios asupra ei. Și 
unul și celălalt din cele două sentimente îi stimulau pofta de 
mâncare. Dacă erau reunite, simţea o foame subită. 

Ronţăia cea de-a doua tabletă de ciocolată când auzi 
răsunând pași pe drumul plin de pietriș. 

Clipi din ochi. Dumnezeule! De ce venea oare s-o 
chinuiască din nou? 

Se hotări să nu-l ia în seamă. Ziua fusese lungă și se 
săturase de Jack Cameron. 

Dar el se așeză pe taluz atât de aproape încât fu obligată să 
țină seama de prezenţa sa. 

Prefăcându-se că privește drept în faţa ei, Susan protestă: 

— După această cursă dezastruoasă, nu văd ce am mai avea 
să ne spunem. 

— De ce dezastruoasă? Am făcut toţi o treabă foarte bună. 
Ar trebui să fii mulțumită. 

Ea râse trist. 

— Mulțumită că am îndurat atacurile tale stupide și 
insultătoare? Nu-ţi place maniera în care înnod o coardă. Nu 
știu să-mi împachetez proviziile. Cobor ca un adevărat acrobat 
de circ. Şi mai ce? Eşti sigur că nu mai este nimic altceva ce nu 
fac cum trebuie? 

— Interpretezi cu arțag fiecare din vorbele mele, ripostă 
Jack iritându-se la rândul său. Am acţionat doar ca un con- 
ducător de grup. 

— Un conducător care va decide o dată pentru totdeauna că 
unul din membrii echipei sale este incapabil. De altfel, nu 
sunt surprinsă. De când ne-am cunoscut, nu mi-ai acordat 
niciodată încredere. 

— Încrederea n-are nimic de-a face cu... 

— Ba da, i-o tăie ea. Acesta este nodul problemei. Am crezut 
o clipă că mă iubești. Ce greșeală! Un bărbat nu se 
îndrăgosteşte de o femeie cu care este imposibil să trăieşti... 
Tu însuți ai spus-o, adăugă ea cu ranchiună. 

— Încearcă măcar o dată să mă înţelegi, se înfurie el. 
Orgoliul te împiedică să faci diferenţa dintre o critică sinceră 
și o reacţie de nerăbdare. Nu ti-a spus nimeni, niciodată, că 
aroganta deformează judecata? 

Ea zâmbi forțat. 

— A ta trebuie să fie al naibii de deformată. 

Fl îi înconjură umerii cu un braț. 

— Te iubesc, Susan, spuse el cu blândeţe, dar practic o 
meserie care cere o maximă vigilență. Sunt obligat să pretind 
o disciplină absolută, oarbă, de la fiecare din coechipierii mei. 

Ea nu se putu stăpâni să nu se înfioare. Chiar și furioasă, 
simțea acea emoție pe care apropierea lui Jack o deștepta 
întotdeauna în ea. Simţea dorinţa crescând ca un val care o 
copleșea. Dacă se lăsa dusă, va fi din nou la cheremul acestui 
personaj, fascinant desigur, dar care își impunea abuziv voința 
într-un domeniu pe care îl cunoștea la fel de bine ca el. 

Îndepărtă braţul prea protector şi se ridică. 

— Eu nu mai fac parte din echipa ta, spuse ea cu o voce atât 
de fermă, cât îi permitea nervozitatea. 

El o privea tăcut. Susan se gândi că nu vedea în decizia sa 
decât un gest de sfidare, fără nici o consecinţă. Să-l însoţești 
era o asemenea onoare încât nici nu se gândea măcar ca 
propunerea să-i fie refuzată. 

Susan îi ceru cu o furie rece: 

— Dispari din viața mea, Jack Cameron. Ieși din visele mele 
ŞI... 

Jack se ridică la rândul său. Ea îl respinse. 

— Şi dă-te la o parte din drumul meu, adăugă ea. 

Puse brusc mâna pe rucsac și coborî pe cărarea ce ducea la 
cabană. 


Capitolul 10 


În timpul zilelor care urmară nu-l văzu pe Jack. 

După ultima lor dispută, Susan făcuse un lung ocol prin 
Brentz. Când se întorsese la cabană, cămașa, cravata și vali- 
joara lui de călătorie dispăruseră din camera sa. 

La început, încercase să se convingă că adoptaseră amân- 
doi soluţia cea mai înțeleaptă. Violenta înflăcărare trupească 
ce-i apropiase nu era suficientă ca să cimenteze cuplul lor. 
Prea multe divergențe îi făcuseră nepotriviţi. Logica o 
îndemna să redevină niște străini unul pentru altul. 

Patru zile mai târziu, Susan înțelegea că logica nu rezolvase 
niciodată problemele pasiunii. Suferea cea mai rea dintre ago- 
nii. Dimineaţa, se trezea după ce-l visase pe Jack. Regăsea 
întreagă, devastatoare, pasiunea cu care o sărutase în timpul 
nopții lor de dragoste. 

Pe străzile din Brentz, inima îi bătea mai repede de câte ori 
auzea pe cineva alergând în spatele ei. Când se întorcea, 
dezamăgirea se citea, cu siguranță, pe chipul său. 

Voia să poată şterge cu ușurință defectele lui Jack. La fel se 
comportase și când el fusese la Zurich. Îndată ce se afla 
departe de ea, Susan uita reproșurile pe care i le făcuse. 

Acum, nu-și mai amintea decât de amantul minunat care o 
iniţiase în plăcerile iubirii. 

Poate ar fi suportat mai ușor ruptura dacă se putea încrede 
într-o ureche atentă. Dar observă că Jack dispăruse realmente 
din universul ei. Nu știa nici măcar când îi întâlnea pe mem- 
brii echipei sale. În mod curios, dacă Jeanne, Marie, Otto, 
Mark și Wolf se antrenau încă în sala sa de gimnastică, nu mai 
luară nici o masă la ea. 

Janie părea lovită de amnezie când Susan rostea în fața ei 
numele lui Jack. Foarte repede, secretara dirija conversaţia 
spre un subiect de la care Susan nu se putea eschiva, ca 
impozitele sau înscrierea elevelor la un curs de căţărare pe 
perete. 

După o săptămână de tensiune, tânăra femeie avea impre- 
sia că era pe cale să se îmbolnăvească grav. Se simţea la fel de 
obosită ca la întoarcerea dintr-o ascensiune și era mai depri- 
mată chiar, decât în momentul divorțului său. Când se 
despărțise de Dan, încercase un sentiment de uşurare. Acum, 
avea impresia că-și distrusese viaţa. 

Se hotări să se culce fără să cineze. Ideea de a mânca, chiar 
ciocolată, îi făcea greață. 

Îi spusese asta lui Janie, când aceasta, după ce-și terminase 
ziua, îşi îmbrăca mantoul pentru a se întoarce la 
„Rosengarten“. 

Secretara o privi cu un aer dojenitor. 

— Eşti sigură că n-ai uitat nimic? Ți-am lăsat bilete peste tot 
în birou și în camera ta. 

— Ce bilete? 

— Revino pe pământ, Susan. Trebuie neapărat să participi 
în seara aceasta la recepţia Clairei Holloway. 

— Oh! nu. N-am chef să suport ore întregi sporovăiala 
lipsită de interes a unei adunări de snobi beţi criță din cauza 
whiskyului. 

Janie nu era într-o dispoziție compătimitoare. 

— Fie că vrei sau nu, te vei duce la recepție. Te sustragi 
acestei corvoade de trei săptămâni. Sunt și alte şcoli de ascen- 
siune în Oberland și nu-ţi spun nimic nou semnalându-ți că 
dacă directoarele lor sunt invitate, se duc cu plăcere la 
seratele Clairei. 

— Sunt moartă de oboseală și mă doare capul, se plânse 
Susan. Dacă merg acolo, voi arăta o foarte proastă imagine a 
formei mele fizice. Ar fi mai bine... 

Janie o întrerupse. 

— Dacă puteam, aș fi mers în locul tău. Dar eu nu sunt invi- 
tată. Nici Claire Holloway și nici cei din clanul său nu sunt 
interesaţi de mine, mulțumesc lui Dumnezeu! Am despre ei 
aceeași părere cu tine, dar acesta nu este un motiv să-i ignori. 
Nu te vor ierta. În plus... 

Janie ezită. Se uită la tavan, la şemineu, la vârfurile 
pantofilor săi, numai să nu întâlnească ochii Susanei. 

— În plus, ce? Te oprești în mijlocul unei fraze și asta mă 
dezgustă. 

— Ei bine! reluă Janie, cu prudenţă, absenţa ta ar confirma 
un zvon deplasat. 

— Ce zvon? 

— Ce te-ai certat cu Jack Cameron pentru că nu aprobi pre- 
cauțiunile de care se înconjoară pe munte. Și prietenii Clairei 

îţi încredințează fetele lor. Te-au ales pentru cuminţenia ta, 
pentru că nu-ți faci niciodată elevele să-și asume riscuri 
inutile. Dacă nu dezminţi tu însăţi acest ecou neplăcut, el va 
păta reputaţia școlii. 

— Cine l-a lansat? 

Janie ridică din umeri cu un aer neștiutor. 

— Circulă. Este tot ce-ţi pot spune. Depinde de tine să-l oprești. 

Susan își prinse capul în mâini. 

— Nu, oh! nu. Am o migrenă îngrozitoare. 

— Înghite două aspirine şi odihnește-te, hotărî Janie, impla- 
cabil. Recepţia nu începe înainte de ora nouă seara. Îţi voi 
telefona când va fi timpul să faci un duș și să te îmbraci. 

Susan reflectă câteva clipe şi-i adresă un zâmbet forțat. 

— Presupun că, o dată în plus, ai dreptate. Fie, voi merge la 
Claire. Încă un reproş de adăugat celor pe care le-am adunat 
împotriva lui Cameron. 

Janie nu crâcni. Susan o privi cu un aer gânditor cum tra- 
versa grădina prin fața casei. 

Janie era norocoasă Ea nu se sinchisea de neplăcerile 
iubirii. Nu avea responsabilitatea unei afaceri și-și putea oferi 
luxul de a-și petrece serile liniștită, în apartamentul de la 
„Rosengarten“, ascultând discurile preferate. 

Susan îi urmă totuși sfaturile. 

Aspirina își făcu efectul cu rapiditate. Întinsă pe pat, tânăra 
femeie își spuse că, la urma urmei, o recepție la Claire îi va 
schimba ideile. Poate va întâlni acolo pe cineva interesant. 
Claire invita uneori oameni celebri și inteligenți. 

Se îndreptă brusc. Dacă Jack era încă la Brentz, va fi invitat. 
Cum de nu se gândise la asta mai devreme? Dar, oare, mai era 
la Brentz? 

Avea un mijloc bun de a afla. În orice caz, chiar dacă nu era 
prezent în saloanele Clairei se va vorbi despre el. 

La ideea de a-l revedea, Susan simţi trezindu-se în ea o curi- 
ozitate arzătoare. Cum o va aborda oare? Să nu-și imagineze 
mai ales că venise pentru a-l întâlni! Dar va fi oare în stare să-și 
compună o mină suficient de inexpresivă? 

O va face. Dacă Janie spusese advărul, toate privirile vor fi 
îndreptate asupra lor. Trebuia să convingă asistenţa că nu 
exista nici un diferend între celebrul alpinist şi fondatoarea 
unei școli nu mai puţin celebre. 

Sări din pat fredonând. O altă idee îi venise, aprinzându-i 
în suflet o lumină nouă. 

ÎI va obliga pe Jack să facă primul pas. Acesta va fi momen- 
tul ei de glorie. Jack Cameron îi va căuta compania pentru că 
va fi cea mai impresionantă dintre invitate. Dacă reușea, va 
oferi publicului dovada de netăgăduit a armoniei dintre ei. 

Și, pe de altă parte, ce tainică răzbunare pentru toate 
umilințele care lui Jack îi făcuseră plăcere să i le aducă! 

Rochia din catifea neagră fu dată la o parte. Susan uitase s-o 
curețe. Puse ochii pe un compleu din pantaloni cu bretele, 
din satin albastru ca otelul. ÎI cumpărase dintr-o toană și nu-l 
purtase niciodată, atât era de îndrăzneț. Se mula pe corp în 
mod divin, acoperea pudic spatele, umerii și chiar braţele, dar 
decolteul în formă de V se adâncea aproape până la buric, 
dezvăluind în trecere conturul pieptului care se lipsea de 
sutien. 

Era genul de compleu care capta privirile masculine și 
făcea geloasă și cea mai impietrită dintre inimi. 

Claire deschise braţele spre persoana ce venise. 

— Splendidă! Eşti splendidă! repetă ea într-un clinchet de 
brățări. 

O mulţime de invitaţi se înghesuiau deja în saloanele lumi- 
nate strălucitor. Susan își interzise să privească peste umărul 
gazdei sale pentru a vedea dacă Jack era acolo. 

Cu douăzeci de ani mai în vârstă, Claire Holloway era 
blondă, tunsă scurt, foarte machiată și întotdeauna îmbrăcată 
în mătase de culoarea prunei. Credea că această culoare îi 
avantaja talia pe care o dorea mai subţire. 

— Nu ne-am văzut de atât de mult timp, se plânse ea. Mă 
întrebam dacă nu ești bolnavă. 

Susan se scuză cu cea mai amabilă voce a sa. O considera 
pe Claire agasantă, dar nu și-o putea face dușmancă. 

Datorită relaţiilor solide şi puternice, cuplul Holloway 
primea persoanele cele mai influente din regiune. Când Burt 
Holloway reușea să scape de pe Wall Street și să se alăture 
soției sale, seratele căpătau o strălucire deosebită. Bărbaţii 
veneau să culeagă informaţii financiare, în timp ce soțiile lor 
se delectau cu cele mai minunate povești ale săptămânii. 

Burt sosise în ajun. Recepţia se anunţa absolut străluci- 
toare. O mulţime de oameni în ţinută de seară se înghesuia în 
cele două saloane care se prelungeau cu o terasă spațioasă, 
luminate de felinare elveţiene. 

Pentru Claire, Europa se limita la trei regiuni în care avea 
locuinţe luxoase: Brentz, Veneţia şi Londra. Vila montană 
fusese construită după planurile unui arhitect elveţian. 
Lustrele veneau din Italia și punciul cu care te întâmpina era 
preparat după o veritabilă reţetă englezească. 

O masă lungă cu o faţă de masă albă fusese așezată în hol. 

Pe ea se găseau prăjiturile uscate tradiţionale, o cantitate 
impresionantă de sticle de whisky şi mai ales recipiente mari 
din sticlă ce conţineau renumitul punci. 

— Este foarte slab, afirmase Claire primindu-și invitaţii. 
Beţi-l fără teamă. Am supravegheat eu însămi compoziţia: ceai, 
zahăr, scorţişoară, lămâie și un deget de gin. 

Susan știa din experienţă că acel deget era al unui uriaș. 
Așa încât nu-și turnă decât o jumătate de polonic în bolul de 
cristal pe care i-l întinse stăpâna casei. 

Claire o însoţi apoi pe tânăra femeie în salonul cel mare. 
Străbătu valurile umane, ca botul unei mici nave. În trecere, o 
prezenta pe Susan invitaţilor pe care aceasta îi întâlnea pentru 
prima dată. 

Cum prevăzuse Susan, privirile masculine se aprindeau la 
trecerea sa. Un zâmbet admirativ, uneori înțepat, lumina 
feţele femeilor. 

Își savură succesul până în clipa în care o oglindă mare îi 
reflectă imaginea. Frumuseţea cărnii ei friza provocarea. 

Pentru un scurt moment, își pierdu cumpătul. Pentru a-și 
recăpăta curajul, bău pe nerăsuflate conţinutul bolului cu 
punci. O flacără revigorantă o încălzi din cerul gurii până în 
stomac. 

Claire agita un deget arătător în mod ștrengăresc prin faţa 
ochilor săi. 

— Mică secretoasă, se fandosi ea. De ce nu m-ai anunţat 
că pregătești cu Cameron o mare premieră pe 
Maidenhorn? 

„Am ajuns și aici“, se gândi Susan. Nu-l zărise încă pe Jack 
în mulțimea de chipuri. 

— L-aţi văzut pe Jack Cameron? întrebă ea circumspectă. 

— Încă nu, dar ne va confirma cu siguranță zvonul care 
circulă în oraș. 

Susan luă cel mai candid aer al său. 

— Un zvon? 

Claire își umflă pieptul atât de mult încât bărbia sa se 
îmbogăţi cu o pernuță în plus, 

— În Brentz se știe tot, spuse ea cu un aer competent. 
Membrii viitoarei echipe locuiesc și se antrenează la 
dumneata. Dar se șopteşte că între Susan Reed și cuceritorul 
Himalaiei... 

Se întrerupse pentru a primi o nouă serie de invitaţi. Un 
freamăt de nerăbdare străbătu mulțimea care o înconjura pe 
Susan. 

Caroline Spence, ale cărei trei fiice urmaseră cursurile 
Susanei, puse întrebarea pe care toată lumea o aștepta: 

— Oamenii vorbesc deseori fără rost. Ce este oare adevărat 
în cleveteala lor? 

Susan încercă să fie diplomată. 

— Jack Cameron și cu mine n-am fost formaţi la aceeași 
şcoală. Stilurile noastre de cățărare sunt uneori complet 
opuse... 

— Contrariile se atrag, se știe bine, o întrerupse o voce. 

Asistenţa râse vesel, pe înfundate. Cu un zâmbet pe buze, 
Caroline exclamă: 

— Draga mea, ce de ocolișuri pentru a ne confirma vestea 
cea bună! 

— Vestea cea bună? repetă Susan, făcând un efort epuizant 
pentru a rămâne senină. 

Janie n-o fi interpretat greşit spusele cameristei sale? 
Numai dacă, se gândi Susan, nu inventase din cele auzite o 
poveste care ştia că o va face pe Susan să se grăbească să 
meargă la Claire. 

Tânăra femeie iși promise să regleze mai târziu această 
problemă cu secretara sa. Până atunci, trebuia să facă faţă curi- 
ozităţii celorlalţi invitaţi, să restabilească adevărul fără a lăsa să 
planeze vreo îndoială asupra propriei sale metode. 

Atenţia generală se îndreptă spre Claire, care se întorcea 
flancată de două compatrioate, una blondă și una brunetă. 
Susan o întâlnise pe prima la New York, la puţin timp după 
divorțul său. 

— Dar aceasta este Susan Reed! Ce surpriză plăcută! Draga 
mea, ești încântătoare. 

— Elveţia îi priește, insistă Claire. Dacă nu cumva se 
datorează inimii care bate pentru marele Jack Cameron. 

— Cameron este aici? întrebă Caroline. 

— ÎI veţi vedea cu siguranţă în seara asceasta, spuse Claire, 
aruncându-i Susanei o ocheadă ștrengărească. Îndrăgostiţii nu 
rămân mult timp departe unul de celălalt. 

Îndrăgostiţii! 

În ciuda stăpânirii sale, Susan tresări. Stupoarea sa trecu 
neobservată. Interesul asistenţei se întoarse acum spre Burt 
Holloway care intră în salon escortat de încântătoare tinere 
domnișoare debutante în societate. 

— Viitoare eleve pentru şcoala dumneavoastră, spuse el, 
prezentându-le Susanei. 

Înăbușindu-și sentimentele, își compuse din nou un chip 
calm și amabil. 

Apoi, un anumit timp, care i se păru interminabil, ascultă 
conversațiile care o plictiseau. Răspunse cum putu mai bine 
incredibilelor întrebări despre modul de a mânui un piolet. 
Apoi se simţi incapabilă de a mai suporta trăncăneala acestei 
reuniuni mondene. 

Jack nu venise și, aparent, nimeni nu se mai preocupa 
de el. 

Prin răceala sa, Susan descurajase unul după altul admira- 
torii grăbiţi să-i placă. 

S-o şteargă englezeşte prin hol era imposibil. Prea multă 
lume era reunită încă acolo lângă masa unde whiskyul curgea 
în valuri. Așa că încet, dar sigur, schiță o mișcare de retragere 
în direcţia terasei. 

Uşile-ferestre erau deschise pentru împrospătarea aerului 
din saloane, care mirosea a alcool și a fum de ţigară. Câteva 
cupluri dornice de liniște trecuseră deja prin ele și stăteau de 
vorbă afară. 

Susan cunoștea bine locurile. În spatele palmierilor se afla 
un loc destul de întunecat, de unde putea ajunge în grădină 
fără să fie văzută. 

Aerul proaspăt al nopţii o surprinse. Pe o bancă de piatră 
atârna un şal. Și-l aruncă pe umeri, apoi se sprijini negli- 
jentă în coate, de balustradă, dorindu-și să n-o observe 
nimeni. 

— Ai un ceas? 

Vocea lui Jack! 

Rămase o clipă paralizată de surpriză, apoi ridică ochii spre 
silueta înaltă. Era în smoching, foarte frumos, dar chipul său 
nu reflecta decât indiferenţă. 

— Nu te-am văzut în saloane, remarcă Susan. De unde vii? 

El arătă plaja de întuneric din spatele rândurilor de plante 
verzi. Un zâmbet uşor îi destinse trăsăturile. 

— Sosesc de pe drumul pe care tu te pregăteai să-l urmezi 
pentru a ieși fără să fii văzută. 

— De ce n-ai intrat prin hol? 

El ripostă prompt. 

— De ce nu pleci din această casă ca toată lumea? 

Adăugă, măsurând-o din cap până în picioare cu privirea sa 
ironică: 

— Presupun că măcar o dată suntem de acord. Acest gen de 
corvoadă este peste puterile noastre. Venisem doar să arunc o 
privire, din exterior, asupra asistenţei. Dacă aș fi zărit un 
adevărat prieten, aș fi intrat. Dar tu, de ce te-ai hotărât să 
răspunzi invitaţiei Clairei? 

Ea înghiţi în sec, strânse şalul în jurul ei și alese să nu 
spună decât o jumătate de adevăr. 

— După Janie, circulă zvonul că tu şi cu mine ne-am certat 
pe probleme primordiale de siguranță. Acest gen de zvonuri 
riscă să-mi producă prejudicii. 

Expresia de neîncredere pe care o afișă Jack o jigni. 

— Nu mă crezi, remarcă ea cu amărăciune. Este totuşi uşor 
de înțeles. Prudenţa și priceperea mea pe munte au făcut 
reputaţia școlii mele. Știu că asupra acestui subiect ai o opinie 
diferită, dar... 

— Am aceeași opinie ca tine, rectifică el. Mă mir numai că 
pentru a tăia aripile unei rațe, te crezi obligată să rămâi atât de 
mult timp în curtea de păsări. De ce oare se prelungește 
recepţia? Presupun că este trecut de miezul nopții. 

— Nu se termină curând, Burt Holloway a sosit ieri. 

În același timp, aruncă o privire spre încheietura mâinii lui 
Jack. 

EI îi surprinse privirea și explică: 

— Mi-am pierdut ceasul.. sau mai curând, i s-a crăpat gea- 
mul și l-am îndesat în fundul buzunarului unui hanorac pe 
care l-am uitat pe Steinalp la sfârșitul după-amiezii. 

— Pe Steinalp? repetă ea. 

Fl afișă o expresie sardonică. 

— Te miră că adevărații profesioniști își continuă antrena- 
mentul? o ironiză el. 

Ar fi vrut să-l bată pentru răutatea sa. 

— În ce categorie mă încadrezi? întrebă ea pe un ton sec. 

— Nu mi-ai lăsat deloc timp să-mi formez o opinie. Cred că, 
pentru tine, rezultatul contează mai mult decât lupta pentru 
a-l obţine. 

Era oare o aluzie la ușurința cu care răspunsese dorinței 
sale? 

La gândul că tocmai exprimase singura amintire pe care o 
păstra din minunata lor noapte de dragoste, Susan simţi că-i 
îngheaţă sângele în vine. 

— Precizează-ţi gândul, spuse ea cu gura tremurând. Eşti 
prea subtil pentru mine. 

Un felinar revărsa asupra lor lumina sa multicoloră. Pentru 
că un grup de invitaţi ieşise pe terasă, Jack o luă pe Susan de 
braţ pentru a o trage în umbra plantelor verzi. 

Palidă de furie, se desprinse cu un gest atât de brusc încât 
şalul alunecă pe jos. Proeminenţa sidefie a sânilor apăru din 

răscroiala decolteului. Simţi arsura privirii întunecate și-și 
dădu seama că o fierbinţeală care n-avea nimic de a face cu 
mânia îi aprinde sângele. 

Când el întinse mâna ca pentru o mângâiere, se dădu 
înapoi cu spatele lipit de frunzele plate ale unui palmier pitic. 
Ah! nu! nu se va supune atât de ușor capriciului său. Când tre- 
buia, ştia şi ea să se bată. 

— Nu mi-ai răspuns la întrebare, spuse ea cu răceală. 

El avu un gest de iritare. 

— Am răspuns la ea în toate cărţile mele. Muntele este un 
adversar periculos. Pentru a-l învinge, trebuie să adopti faţă de 
el o atitudine atât vigilentă, cât și agresivă. Acesta este singu- 
rul mijloc de a sesiza din timp capcanele pe care ni le întinde. 
Lupta contează mai mult decât rezultatul. 

În același timp ușurată și ofensată că greșise, ea replică: 

— Acesta este motivul pentru care te comporţi ca un 
adversar şi cu cei pe care îi conduci? 

— În această după-amiază, în cursul ultimei noastre 
ascensiuni, nici unul dintre însoțitorii mei nu m-a considerat 
un dușman. 

Adăugă usturător: 

— Este adevărat că nimeni n-a comis imprudente. 

Ea schiţă o mișcare înapoi spre extremitatea neluminată a 
terasei. 

— Mă plictisești repetând tot timpul aceeași absurditate, 
protestă ea. 

El o măsură din cap până în picioare, arogant. 

— Aceasta este oare tactica ta de a opri orice discuţie când 
ești sigură că nu vei avea ultimul cuvânt? 

Ea îl privi în tăcere. Îi despărțeau doi pași. Crezu că el îi va 
face. Îl dorea cu toată fiinţa ei. Nu simţea oare că avea nevoie 
de el? 

Dar el nu părea receptiv la acest gen de chemare. Se 
mulțumi să anunţe cu o voce indiferentă: 

— Mi-ai spus că Burt Holloway este aici. Mă duc să-l salut. 
Bună seara, Susan. 

Ea rămase mult timp sprijinită în coate de balustradă, 
privind fără să vadă luminile risipite în vale. Nimeni, în afară 
de Jack, n-o putea descoperi în întunericul în care se refu- 
giase. Spera că va veni s-o caute din nou. 

Când zgomotul conversaţiilor slăbi, înțelese că aştepta 
degeaba. 

Certitudinea că totul se terminase definitiv între ei îi 
produse o durere insuportabilă. Ştia că rana nu i se va mai 
închide. Jack fusese și va rămâne singura ei iubire, în timp ce 
pentru el fusese doar o aventură de o noapte. Acest gând o 
chinuia. 

Dumnezeule! Cum va putea trăi pe viitor cu mândria făcură 
țăndări şi inima rănită? 

Privea atent punctele luminoase care se deplasau mai jos, 
pe drum. Treceau puţine mașini și invitaţii lui Claire nu ple- 
caseră încă toţi. Privirea i se opri de cealaltă parte a văii, la 
forma lumimoasă de la „Rosengarten“. 

Se îndreptă. Dacă viitorul era un mister, știa în schimb ce 
va face imediat. 


kokk 

Era o distanţă mare între vila Clairei și cel mai bun hotel din Brentz. 

În trecere, se opri acasă. Îşi schimbă ținuta de seară și 
pantofii eleganti cu un trening și bascheţi. Apoi se afundă din 
nou în aerul rece al nopții. 

Susan avu o scurtă ezitare pătrunzând în hol. Portarul o 
cunoștea. Ce va crede oare despre sosirea ei pe nepusă masă 
la o oră atât de târzie... sau atât de matinală? 

Bărbatul răspunse la salutul ei cu indiferența oamenilor pe 
care nu-i mai miră nimic. 

La etajul cinci, o rază de lumină punea în evidenţă ușa 521. 
Janie nu mintea când afirma că uneori lucrează până la ora 
două la câte un dosar. 

Susan ciocăni și își spuse numele. 

O clipă mai târziu, auzi un zornăit de lanţ și de zăvor. Janie 
deschise, privind-o cu un aer bănuitor. 

— Ce faci aici? o întrebă ea, strângându-și cordonul negli- 
jeului mov. Credeam că ești la serata Clairei. 

— Nu mi-ai spus că trebuia să rămân acolo toată noaptea. 

— Aşa este, recunoscu Janie. 

O privea încruntată, cu atenţie, pe cea care sosise. 

— Ai o faţă îngrozitoare, declară ea. 

— Mă voi simţi mai bine dacă iau loc. Pot să intru?... Sau 
poate ai deja o vizită? 

— Aș vrea eu, o ironiză Janie, dându-se într-o parte pentru 
a O lăsa să treacă. Dar rapoartele A.K. pe care ar fi trebuit să le 
trimitem anul trecut îmi perturbă viața sentimentală. 

Susan n-avea nici o idee despre ce însemnau rapoartele 
A.K. Dar n-avea intemţia s-o întrebe. Se îndreptă spre un 

fotoliu, se lăsă să cadă acolo, dar regretă imediat alegerea 
făcută. Scaunul era la fel de incomod ca o piatră acoperită de 
catifea. 

Janie se aşeză în faţa sa, cu capul în mâini și coatele pe 
genunchi. 

— Ce s-a întâmplat? De ce ești atât de grăbită să-mi 
vorbești? 

Susan oftă. Plecase de la Claire având capul plin de 
reproșuri. Dar își dăduse seama că dorea mai ales un umăr de 
care să se prijine. Se părea însă că umărul Janiei nu era 
deosebit de binevoitor. 

— Este vorba despre Jack. 

— Nu era la recepţie? 

Susan îi relată în ce condiţii se întâlniseră și turnura pe care 
o luase dialogul lor. Lăsă capul în jos, frământându-și 
nervoasă batista. 

— ... Aroganţa lui este insuportabilă, încheie ea. De data 
aceasta, s-a terminat totul între noi. 

— Dacă erai convinsă de asta, n-ai fi fost aici, în salonul 
meu, implorând un ajutor imposibil. 

Cu o tresărire de mândrie, Susan își îndreptă capul. 

— Te implor, eu? 

— Oh! Destul, i-o tăie Janie cu răceală. Trebuie să ţi se 
spună verde-n faţă. De când Jack Cameron a intrat în viaţa ta, 
ai făcut nenumărate gafe. Spui că este arogant? Dar orgoliul te 
orbește într-atât încât nu-ți mai dai seama de propria ta înfu- 
murare. L-am văzut pe Jack când a venit la cabană să-și caute 
lucrurile. Era mâhnit de comportarea ta. Cum ai putut deveni 
oare atât de antipatică? 

— Eu nu credeam că sunt, spuse sincer Susan. Admit că 
n-am ştiut întotdeauna să-mi stăpânesc sângele rece, dar tot 
timpul traseului, Jack a fost odios. Se lega de lucruri fără 
importanţă, numai pentru a mă jigni. 

— Nu era la fel de exigent și cu ceilalți? 

Susan ezită. 

— Îi chinuia mai puţin. 

— Şi ai interpretat atitudinea lui ca pe o ofensă personală. 
Nu ţi-a venit măcar în treacăt ideea că acţionează astfel din 
afecţiune, chiar din dragoste? 

Susan o privi cu un aer de neîncredere. Janie opri cu un 
gest protestul pe care-l simţea venind. 

— Laura Martin avea aceleași defecte ca tine, spuse ea mai 
încet. Era o fată orgolioasă, independentă, care refuza toate 
sfaturile, chiar și pe cele mai înțelepte. Când Jack a rupt-o cu 
familia lui, i-a cerut Laurei să nu participe la expediţii spon- 
sorizate de societatea C&C. Fără să ţină seama de recoman- 
darea lui, Laura a profitat de plecarea lui Jack în Nepal pentru 
a se lansa într-o cursă de rezistență patronată de firmă. Se știe 
cum s-a terminat. 

Susan se miră. 

— Jack se atașase de o fată atât de lipsită de scrupule? 

— La început, o iubise. Oh! Nu într-atât încât s-o ceară în 
căsătorie cum povestea o anume presă, dar în sfârșit, erau 
văzuți mult împreună. Relaţiile lor s-au deteriorat foarte 
repede. Şi nu numai faptul că era interesată le-a distrus 
iubirea. Jack nu suporta acel gen de vanitate agresivă pe care 
i-l impunea în fiecare clipă. Încerc să te fac să înţelegi că ești 
pe punctul de a comite aceeași greșeală ca ea; Jack nu este un 

sfânt. Dacă recunoaște bucuros la o femeie calităţile care se 
acordă în general bărbaţilor, destestă împotrivirea sistematică. 

— Este un privilegiu pe care și-l rezervă, spuse Susan cu 
amărăciune. Ai uitat de atitudinea pe care a avut-o asistând la 
cursurile mele. 

— Aveai tot dreptul să protestezi după izbucnirea lui din 
fața elevelor, recunoscu Janie. Apoi, pentru că s-a scuzat, tre- 
buia să uiţi incidentul şi să-ţi deschizi ochii şi urechile. Ai fi 
putut prinde anumite priviri şi mai ales auzi vocea inimii, ea 
are mai multe tonuri. Cele mai sincere nu sunt în mod 
obligatoriu cele mai dulci. 

Susan era distrusă. Dacă Janie spunea adevărul, îl pierduse 
iremediabil pe Jack. 

O urmă de suspiciune o făcu să se împotrivească. 

— Informaţiile tale nu sunt întotdeauna exacte. Pe asta de 
unde o ai? 

— Cu puţină curiozitate, ai fi putut afla mai multe decât 
mine, o luă Janie pe ocolite. În același timp, ai fi înțeles că Jack 
nu-ţi punea competenţa la îndoială. Căuta doar să te protejeze. 

— Te înşeli. El nu mă mai iubește, murmură Susan. 

— Este foarte posibil, admise Janie. 

Se ridică pentru a pune capăt întrevederii. Înainte de a 
deschide ușa, adăugă: 

— L-ai jignit profund refuzând locul pe care ţi-l oferise în 
echipa lui. Un bărbat iartă rareori rănirea amorului propriu. 
Ar fi trebuit s-o știi. 


Capitolul 11 


Când se întoarse acasă, Susan știa că-i va fi imposibil să doarmă. 

Răceala Janiei reușise s-o tulbure. Crezuse că va găsi o con- 
fidentă și se izbise de un judecător lucid și nemilos. Era 
singură și, ceea ce nu rezolva nimic, convinsă că purta respon- 
sabilitatea eșecului ei sentimental. 

Făcu o cafea și bău două cești. De obicei, cafeaua era pen- 
tru ea nu numai un stimulent, dar o ajuta să-și clarifice ideile. 

De data aceasta, nu făcu decât să-i accentueze suferinţa. 
Janie avea dreptate. La fiecare observaţie a lui Jack, Susan 
explodase din mânie, fără să caute să înțeleagă motivele pen- 
tru care o făcea. În sala de gimnastică, după ce-i criticase pe 
nedrept metodele, se scuzase cu amabilitate. Ea refuzase să-l 
asculte, găsind o intenție jignitoare în spatele fiecărui cuvânt 
pe care-l rostea. 

Rămase mult timp ghemuită pe un divan, în întuneric, în 
camera de zi. Ar fi vrut să plângă, dar lacrimile refuzau să 
curgă. Durerea era închisă în pieptul ei ca un pescăruș în 
colivie care bătea din aripi cu disperare pentru a scăpa. 

Era oare îndeputul unei depresii? Nu-i înțelesese niciodată 
pe cei care se lăsau învinși de durere, fără să reacționeze. Fi 
bine, acum ea era aceea aflată în dificultate. 

Când ferestrele începură să se lumineze, se urcă la primul 
eraj. Un duș o va smulge poate din acea apatie demoralizantă 
în care se afundase. 

Înainte de a-și dezbrăca treningul, deschise fereastra de la 
baie şi ieși în balcon. 

Îşi aminti gestul nebunesc pe care-l alesese ca să scape de 
acolo. Noroc că Jack nu aflase nimic... 

Strânse din pumni. Își interzisese să se gândească la Jack. 

De la stabilirea în Elveţia, nu-i fusese ușor. Necazurile pe 
care trebuise să le depășească nu se comparau totuși cu 
durerea care o copleşise în acest moment. Dar de fiecare dată 
când se găsea în faţa unei probleme, își putea recăpăta ener- 
gia contemplând panorama maiestuoasă care se întindea sub 
ochii ei. Zorile au fost mereu pentru ea simbolul speranţei. Va 
fi oare la fel şi astăzi? 

Cerul se înroşea la est. Curând, culmile în dinţi de 
fierăstrău de pe Maidenhorn se vor aprinde una după alta. 
Zorile alburii luminau deja anumite repere cunoscute. Susan 
zări peretele pe care suise cu echipa, dar ceața mai stanga încă 
în vale, înecând o parte a drumului în serpentină care urca din 
Brentz la Steinalp. 

Oare visa? Cărarea părea că se leagănă de la dreapta la 
stânga. 

La început, se gândi că ceața care se destrăma în eșarfe 
mișcătoare crease o iluzie optică. Privind mai bine, își înțelese 
greşeala. De-a lungul drumului inainta o umbră. 

Un vânător? Un turist? Un țăran? 

Cu siguranță, nu, își spuse Susan. Vânătoarea era interzisă. 
Turiștii nu se trezeau atât de devreme și țăranii nu se rătăceau 
pe drumurile Steinalpului. 

Necunoscutul care mergea cu pași liniștiți nu putea fi decât 
Jack Cameron. Curând Susan fu convinsă de asta. Nu-i vorbise 
oare în acea noapte despre un hanorac uitat acolo sus, cu cea- 
sul cronometru într-unul din buzunare? 

Urca pur și simplu să-și recupereze ceea ce-i aparţinea 
înainte de sosirea primilor cățărători. 

Îi veni o idee nesăbuită. I se va alătura pe pășune. Și mai 
bine, îl va preceda. 

Jack alesese drumul cel mai lung și cel mai sigur. Pe cărare, 
un bun mărșăluitor avea nevoie de mai mult de o oră pentru 
a înconjura și atinge platoul. 

Escaladând peretrele care se încălța ca un bastion într-un 
luminiș la jumătatea drumului, scurta traseul. Dar Jack era 
prea prudent pentru a urma un itinerar atât de periculos. 
Când îl parcursese cu Susan, avusese grijă să precizeze că era 
doar un test. Mai târziu, nu mai vorbise despre asta. 

Susan își imagină surprinderea lui când o va descoperi la 
ieşirea din prima serpentină. 

Ştia cu exactitate ce va face. Fără să aștepte inevitabilele 
întrebări, se va arunca în braţele lui și-l va ruga să uite ati- 
tudinea stupid de agresivă pe care o avusese prea des faţă de 
el. În cursul nopții lor de pasiune, îi spusese că voia să aibă 
timp s-o descopere. O cunoștea încă atât de puţin. Dacă 
accepta să înceapă să meargă din nou mână în mână, îi va 
dezvălui comorile de tandrete și adoraţie pe care le ascundea 
sub aparenta ei răceală. 

Îi va spune că era cel mai minunat conducător. Niciodată, 
absolut niciodată nu se va mai îndoi de temeiul observaţiilor sale... 

În timp ce-și proiecta în minte imaginile regăsirii lor, nu 
rămase inactviă. Își ridică părul des, îşi puse o căciuliță de 
lână, un hanorac și își prinse în cataramă centura de siguranță. 

Rucsacul fu eliberat de accesoriile obișnuite. Susan n-avea 
nevoie decât de un sigur etrior, el îi va permite să ajungă la cel 
pe care-l fixase de pe înălțimea umerilor lui Jack. Numai să fi 
rămas peretele pitonat! 

O cărare în pantă prin pădurile din apropierea cabanei îi 
permitea să ajungă rapid în luminiș. 

Când Susan ajunse la baza peretelui, estimă că Jack trebuia 
să fie cam la două treimi din drumul său. Nu mai avea de pier- 
dut nici un minut. Căută orbește o crăpătură pentru a înfunda 
etrierul. Orientat spre vest, peretele rămăsese încă în umbră. 
Din fericire, Susan îşi amintea destul de bine parcursul pe 
care Jack și cu ea îl traversaseră cu două săptămâni înainte. 

Cu corpul lipit de perete, încercă apoi să regăsească jaloanele. 

Suspină ușurată. Nu le scosese nimeni. 

Și dacă le folosea ca pe prize naturale, ridicându-se de la 
unul la altul până la culme? Era la fel de agilă ca o pisică. De 
ce să întârzie cu mânuirea corzii? Cerul îi trimisese o inspi- 
raţie. Judecase ca o începătoare. Tatăl său o învățase că sigu- 
rana vieţii de alpinist este coarda. Iar, dacă voia ca pe viitor 
să-și dedice viaţa lui Jack, nu era momentul să riște ca o 
proastă imprudentă. 

Urcă rapid, dar luând toate precautiile necesare siguranței sale. 

Ajunse până la locul în care, în cursul ascensiunii cu Jack, 
se întorsese pentru a-și privi însoţitorul. 

În acea zi, pentru că lumina cădea pieziș pe suprafața 
stâncii scoţându-i în evidenţă reliefurile, îi fusese ușor să ter- 
mine ascensiunea fără ajutorul pitoatenelor. Dar acum, în 
zorile cenușii, peretele părea uniform și plat. 

Avu un moment de panică. Va eșua oare atât de aproape de țintă? 

Nu. La marginea extremă a culmii, o stâncă în formă de 
pinten se contura ca o umbră chinezească pe altarul galben. 
Susan își aminti că dacă era agățată de ea se putea ridica în 
mâini pe platou. Era încă prea sus pentru a ultiliza priza. Dar 
cum se afla exact pe direcţia lui verticală, îl putea folosi ca pe 
o roată de scripete pentru coarda sa. 

La a doua încercare de aruncare, reuși. Prinse coarda care 
atârna și o fixă de cureaua sa. 

Bine asigurată, nu mai avea decât să se ridice până la culme 
ajutându-se de asperităţile pietrei. 

Își fixă vârful picuorului într-o falie și ridică mâna pentru a 
prinde ultimul „cui“ pe care-l înfipsese înainte de a se revolta 
împotriva lui Jack. 

Nu-l înfundase până la inel. Își aminti asta o fractiune de 
secundă prea târziu. ÎL prinsese deja. Şi-i rămase în mână. Se 
legăna pe coastă, urlând de groază. 

Depășind primul moment al încercării, observă că totuși 
coarda ţinea bine. 

Se balansa în gol şi-i era frig la urechi. De ce în astfel de 
cazuri își pierdea mereu căciulița? 

În eforturile sale de a reveni pe verticală, zări silueta înaltă 
a lui Jack. Era pe marginea platoului. Înalt, atletic, cu umeri 
laţi și nişte picioare care nu se mai terminau. 

Retrăi cu exactitate scena primei lor întâlniri. Îşi mușcă 
buza pentru a fi sigură că nu visează. 

Agățată de coardă ca un parașutist de hamul său, înălță 
capul și-l anunţă pe Jack: 

— Inutil să mă certi. Trage-mă numai de aici. 

— Nu înainte de a-ţi pune o întrebare. 

— Ce întrebare? Repede! Poziţia mea nu este prea comodă. 

Vocea batjocoritoare căzu asupra ei ca un duş. 

— Această acrobație repetată face parte din metoda ta de 
predare? 

Dumnezeule! De ce planurie pe care și le imaginase pen- 
tru recucerirea lui Jack erau oare întotdeauna sortite eșecului? 

În această noapte, eforturile sale de a-l face gelos se 
izbiseră de o indiferenţă jignitoare. Acum, dintr-o neatentie, îi 
întărea ideea că nu valora nimic ca alpinistă. 

Își înghiţi riposta care-i venise pe buze. Fie, pierduse. Dar, 
dacă va fi diplomată, va reuşi oare să câștige o ultimă bătălie? 


xokk 


— Aş vrea să te bat, biombăni el, ajutând-o să se îndrepte. 

Susan îl simţi fremătând de o mânie devastatoare. Inspiră 
adânc şi... izbucni în lacrimi. 

— Voiam... voiam... hohoti ea. 

Emoţionată, nu-şi mai găsea cuvintele. Ce-şi promisese 
oare că va face? Ah, da! Se va arunca în braţele lui. Dar te poti 
arunca oare de gâtul unui bărbat care nu te iubește? 

Își privea suspinând vârful bocancilor, fără să îndrăznească 
să ridice ochii spre el. După ce o ajutase să ajungă pe pășune, 
el se indepărtase. Și-l imagina cu un chip de piatră și ochi duri, 
fără nici un zâmbet. 

El se agită. 

— Ce voiai să dovedești? Eficacitatea unei tehnici noi? 

Asprimea tonului arăta cât de furios era pe ea. 

Susan avu atunci certitudinea că dacă nu acţiona pe loc, 
ruptura lor va fi definitivă. În plus, el va păstra o imagine 
complet greșită asupra ei. 

Îşi înghiţi un ultim suspin și explică pe nerăsuflate 
motivele care o împinseseră la această imprudenţă. Oh! nu era 
prima. O recunoștea de bunăvoie. Într-o anumită dimineață, 
îşi dăduse drumul sărind cu ajutorul unei corzi prin fereastra 
de la baie. 

— ... Dar am comis cele mai rele nebunii, continuă ea, 
pentru că te iubesc cum n-am iubit pe nimeni în viața mea. 
N-am raționat. M-am grăbit din instinct spre tine, cu capul 
înainte, fie pentru a-mi ascunde sentimentele de cei care mă 
înconjurau, fie pentru a încerca să-ţi mărtutisesc ceea ce n-ai 
vrut să asculti, în această noapte, pe terasa Clairei. 

— Susan! 

Ea înălță brusc capul. Privirea din umbră o ardea, dar nu-i 
putea vedea expresia. 

— Susan, reluă el mai blând, să încercăm să vedem puţin 
mai clar, amândoi. M-ai acuzat că sunt orb. Dar ai încercat 
vreodată să mă înţelegi? Adineauri, strigătul tău mi-a sfâşiat 
inima. Nu mi-am regăsit vocea decât după ce am constatat că 
nu era nici un pericol. 

Ea îl privea, nevenindu-i să creadă ce auzea. 

— De ce mă chinuiești când suntem împreună pe munte? 

El depăși pasul care-i despărțea și o strânse în braţe. 

— Acţionam astfel dintr-un exces de prevedere, de teamă să 
nu te pierd, dragostea mea. 

Pasiunea din tonul său o tulbură pe Susan. Ştia că nu 
mintea. 

El continuă cu aceeași voce înflăcărată. 

— Frai perfectă şi cu toate acestea nu mă puteam stăpâni să 
nu-ți atrag atenţia. Dragostea mă împiedica să văd alpinista cu 
gesturi sigure. Nu mă gândeam decât la femeia pe care o 

adoram, la chipul tău, la ochii, la corpul tău și mă temeam de 
un accident stupid, imprevizibil, care ne-ar fi putut despărți 
pentru totdeauna. 

O iubea. Susan nu se mai îndoia. Lumea se imbrăcase în 
culori de sărbătoare. 

Buzele li se întâlniră într-un sărut fierbinte. Susan își simți 
corpul moale. Dorinţa o ameţea ca un vin care se urcă la cap. 
Cu toate acestea, o amintire continua s-o frământe. Or, între 
ei totul trebuia să fie limpede. 

Îşi dădu ușor capul pe spate și privi adânc în ochii lui Jack. 

— Am aflat despre Laura, murmură ea. 

— Cine ţi-a vorbit despre ea? 

— Janie. Dar aş vrea să-mi precizezi ceva. Când m-ai certat pe 
perete, în munte, te gândeai la Laura și la căzătura ei mortală? 

El spuse fără să ezite: 

— Nu te vedeam decât pe tine și numai pe tine. 

Preocupat de sinceritate, el preciză: 

— Poate că în ciuda voinţei mele, am fost marcat de acest 
accident provocat de o cutezanţă stupidă. Totuși, când a avut 
loc, între Laura și mine se terminase totul de mult timp. De 
fapt, nici nu începuse cu adevărat ceva. Mă puteam despărți 
de ea săptămâni întregi fără să simt nevoia de-a o întâlni. 

Aduse faţa Susanei în dreptul chipului său şi o sărută cu 
pasiune. 

— Până să te cunosc, murmură el între două sărutări, nu 
suferisem niciodată de absenţa unei femei. Acum, am impresia că 
voi înnebuni dacă trebuie să rămânem departe unul de celălalt. 

— Chiar şi pe durata unei expediţii? întrebă ea. 

— Da, am suferit chinurile iadului când m-ai anunţat că 
refuzai să mă însoţești pe Maidenhorn. 

— Nu te voi mai părăsi niciodată, îi promise ea. 

— Atunci, să ne căsătorim. 

Ea rămase tăcută, cu inima palpitând de o speranţă 
nebunească. Era oare posibil să ţină atât de mult la ea? Din 
cele spuse de Janie, n-o iubise pe Laura atât încât s-o vrea de 
soţie. 

— Nu spui nimic, remarcă el pe un ton neliniștit. Ţi-e teamă 
oare de un nou eșec? Totuși, dacă fiecare dintre noi acceptă să 
dea puţin de la el, sunt sigur că vom găsi fericirea. 

Ea se cuibări lângă el, beată de bucurie. 

— Căsătoria nu-mi va putea aduce nimic în plus faţă de ceea 
ce am în această clipă. 

— Oh! ba da: niște venituri confortabile. 

Ea îl întrerupse, stacojie de indignare. 

— Cum poţi amesteca oare căsătoria și interesul? Conduc o 
şcoală şi n-am nevoie... 

— Ah! nu, Susan, de data asta mă vei asculta până la capăt. 

Dacă tonul îi era sever, în schimb o luminiţă de 
consideraţie strălucea în ochii lui negri. 

— Nu m-am gândit niciodată că îţi vei abandona munca. Dar 
vei fi eliberată de problema banilor și de constrângeri. Dacă 
ne căsătorim, nu vei mai merge la seratele Clairei decât dacă 
îţi va face plăcere. Prietenii ei te vor implora să le primești 
fiicele. Școala va deveni atât de importantă încât vom mai 
construi una într-o cabană foarte frumoasă. 

— Nici unul din aceste argumente n-are valoare pentru 
mine. 

El o aduse din nou alături şi o sărută tandru. 

— Nu ţi s-a spus niciodată că o căsătorie cere concesii 
reciproce? Ne va obliga să ne respectăm promisiunile. În 

ceea ce mă priveşte, mă angajez să nu te mai cicălesc 
niciodată pe o pantă, înainte de a număra în minte până la 
zece, 

Ea îl privi din nou, râzând. 

— Şi eu îţi jur să fac toate coborârile în parașută. 

El o sărută pe nas. 

— Propun să coborâm până la cabană, spuse el. Vom stabili 
nişte planuri precise pentru viitorul nostru. 

— Viitorul nostru de alpiniști? 

— Viitorul nostru de cuplu, o corectă el. 

O strânse mai tare lângă el. Picioarele sale le înlănţuiră pe 
cele ale tinerei. Se simţi în puterea lui cea mai fericită ființă. 

Schimbară un sărut în același timp tandru și pasionat. 
Corpurile li se aprinseră, vibrând de aceeași dorință 
nerăbdătoare. În același timp, un sentiment nou îi înflăcără, o 
dorinţă de a se înțelege și de a se iubi. 

Un soare strălucitor lumina pășunea. În vale, ceata se 
ridicase. 

Susan ştiu că adevărata ei viaţă începea în acest moment. 


Sfârşit 


